ഭാഗ്യം കൊണ്ടുമാത്രമാണ് താനന്ന് അയാളിൽ നിന്നും രക്ഷപ്പെട്ടത്... ഞെട്ടിക്കുന്ന വെളിപ്പെടുത്തലുമായി നടി സാമന്ത - metromatinee.com Lifestyle Entertainment & Sports\nതെന്നിന്ത്യൻ പ്രേക്ഷകരുടെ ഹൃദയങ്ങളിൽ കുറഞ്ഞ സമയം കൊണ്ടുതന്നെ തന്റേതായ ഇടം കണ്ടെത്തിയ താരമാണ് സാമന്ത. കുട്ടിത്തവും നിഷ്കളങ്കതയും നിറഞ്ഞ കഥാപാത്രങ്ങൾ കൊണ്ടും താരം വളരെ പെട്ടെന്നുതന്നെ പ്രേക്ഷകരുടെ പ്രിയങ്കരിയായി മാറുകയായിരുന്നു. അടുത്തിടെയാണ് താരത്തിന്റെ വിവാഹം നാഗചൈതന്യയുമായി നടന്നത്. പ്രേക്ഷകർ ഏറ്റെടുത്ത താരവിവാഹമായിരുന്നു സാമന്ത നാഗചൈതന്യ എന്നിവരുടേത്. സാമന്ത അക്കിനേനിയുടെയും നാഗചൈതന്യയുടെയും സെലിബ്രിറ്റി പ്രണയം മാത്രമല്ല, വിവാഹജീവിതവും ഒരു ആഘോഷമാണ് ആരാധകർക്ക് .2017ലാണ് തെന്നിന്ത്യന് താരജോഡികളായ സാമന്തയും നാഗചൈതന്യയും വിവാഹിതരാകുന്നത്. ഇരുവരും രണ്ടാം വിവാഹവാര്‍ഷികം ആഘോഷിക്കാനുള്ള ഒരുക്കത്തിലാണെങ്കിലും ഇതിനെ ചുറ്റിപ്പറ്റിയുള്ള കഥകളും തുറന്നുപറച്ചിലുകളും ഇന്നും പ്രധാനമാണ് മാധ്യമങ്ങള്‍ക്കും ആരാധകര്‍ക്കും.\nസിനിമയുടെ തെലുങ്കു പതിപ്പിലൂടെ നാഗചൈതന്യയുടെ നായികയായി സിനിമയില് തന്റേതായ സ്ഥാനമുറപ്പിച്ച ഈ നടി പിന്നീട് നാഗചൈതന്യയെ തന്നെയാണ് വിവാഹം ചെയ്തത്. നീ താനേ എന് പൊന്‍വസന്തം, ഈച്ച, തെരി, മെർസല്, സൂപ്പര് ഡീലക്‌സ്, മജിലി, ഒ ബേബി തുടങ്ങിയ ചിത്രങ്ങളിലൂടെ സാമന്ത അഭിനയപ്രതിഭ തെളിയിച്ച നടിയാണ്.തെന്നിന്ത്യന് താരസുന്ദരി സാമന്ത അക്കിനേനി തന്റെ മുന് പ്രണയത്തെ കുറിച്ച് വെളിപ്പെടുത്തിയിരിക്കുയാണ് ഇപ്പോള്. പ്രണയം കാരണം തനിക്ക് നടി സാവിത്രി അകപ്പെട്ടതുപോലെയുള്ള വിഷമഘട്ടം ജീവിതത്തില് ഉണ്ടായിട്ടുണ്ടെന്ന് പറഞ്ഞ താരം സാവിത്രിയുടെ ജീവിതം പറഞ്ഞ ‘മഹാനടി’ എന്ന ചിത്രത്തിലെ ജെമിനി ഗണേശന്റെ കഥാപാത്രവുമായി മുന് കാമുകനെ താരതമ്യം ചെയ്യുകയും ചെയ്തു. ഒരു തെലുങ്ക് ദിനപത്രത്തിന് നല്‍കിയ അഭിമുഖത്തിലാണ് താരം ഇത് വെളിപ്പെടുത്തിയത്.\nഅതേസമയം മുന് കാമുകന്റെ പേര് താരം അഭിമുഖത്തില് വെളുപ്പെടുത്തിയിട്ടില്ല. എങ്കിലും അത് നടന് സിദ്ധാര്‍ത്ഥ് ആണെന്നാണ് അഭ്യൂഹങ്ങള്. കാരണം നാഗചൈതന്യയുമായി പ്രണയത്തിലാവുന്നതിന് മുമ്ബ് സിദ്ധാര്‍ത്ഥുമായി താരം പ്രണയത്തിലായിരുന്നു. ഇരുവരും വിവാഹിതരാകുന്നു എന്ന വാര്‍ത്തകള് വരെ വന്നിരുന്നു. രണ്ടരവര്ഷത്തോളം സാമന്തയും സിദ്ധാർഥും പ്രണയത്തിലായിരുന്നു.ഇരുവരും പ്രണയ വിവരം തുറന്നുപറഞ്ഞിരുന്നില്ലെങ്കിലും ഇരുവരും രണ്ടരവര്ഷത്തോളം ഒരുമിച്ചായിരുന്നു. 2012 ൽ ഇറങ്ങിയ ജബാർടസ്റ്റ് എന്ന സിനിമയിലായിരുന്നു ഇരുവരും ഒരുമിച്ചഭിനയിച്ചത്. തുടർന്നായിരുന്നു ഇരുവരും പ്രണയത്തിലാകുന്നത്. എന്നാൽ തങ്ങൾ പിരിഞ്ഞതിന്റെ കാരണം ഇരുവരും വെളിപ്പെടുത്തിയിരുന്നില്ല.\nഏതായാലും സാമന്ത നാഗചൈതന്യ താരജോഡികളെ പ്രേക്ഷകർ നെഞ്ചിലേറ്റിക്കഴിഞ്ഞു. ഇരുവരുടെയും പ്രണയവും വിവാഹവുമെല്ലാം ആരാധകർ ആഘോഷമാക്കിയിരുന്നു. താരങ്ങൾ പങ്കുവെക്കുന്ന ഒരുമിച്ചുള്ള ചിത്രങ്ങളും സോഷ്യൽ മീഡിയയിൽ തരംഗമാകാറുണ്ട്.


pinarayi vijayan against v muraleedharan വി മുരളീധരൻ ചുമതലയിൽ വന്ന ശേഷം എത്ര സ്വർണക്കടത്ത് നടന്നു ? കേന്ദ്ര മന്ത്രിക്കെതിരെ മുഖ്യമന്ത്രി\nകേന്ദ്രമന്ത്രി വി മുരളീധരൻ ചുമതലയിൽ വന്ന ശേഷം എത്ര സ്വർണക്കടത്ത് നടന്നുവെന്ന് വല്ല ധാരണയുമുണ്ടോയെന്ന് മുഖ്യമന്ത്രി. വി മുരളീധരൻ വിദേശകാര്യ സഹമന്ത്രിയായ ശേഷമല്ലേ നയതന്ത്ര ചാനലിലൂടെ സ്വർണം കടത്തിയതെന്ന് മുഖ്യമന്ത്രി ചോദിച്ചു.\nജനക്ഷേമ സർക്കാരിനെ ഇകഴ്ത്താൻ ഇതൊന്നും പോരെന്നും സർക്കാരിനെ കരിവാരി തേക്കാനാണ് ബിജെപി-കോൺഗ്രസ് സഖ്യത്തിന് താത്പര്യമെന്നും മുഖ്യമന്ത്രി പറഞ്ഞു. ‘സർക്കാർ ജനങ്ങളോടൊപ്പമാണ്. ആ വിശ്വാസം ജനങ്ങൾക്കും ഞങ്ങൾക്കുമുണ്ട്. ഇത്തരം വിരട്ടലുകൾ കൊണ്ട് ഇടതുമുന്നണിയെ വിറങ്ങലിപ്പിക്കാം എന്ന മോഹം മനസ്സിൽ വച്ചാൽ മതി. സർക്കാരിൻറെ യശസ്സിന് കോട്ടം തട്ടില്ല’- മുഖ്യമന്ത്രി പറഞ്ഞു.\nസർക്കാർ ഓരോ ഘട്ടത്തിലും പ്രതിപക്ഷത്തെ ഒപ്പം നിർത്താൻ ശ്രമിച്ചു. നാടിൻറെ നന്മ ലക്ഷ്യമാക്കിയായിരുന്നു അത്. എന്നാൽ സർക്കാരിനെ അപകീർത്തിപ്പെടുത്താനാണ് പ്രതിപക്ഷം ശ്രമിച്ചത്. ഇത്രത്തോളം അധപതിച്ച പ്രതിപക്ഷം ലോകത്ത് വേറെ കാണില്ലെന്നും മുഖ്യമന്ത്രി പറഞ്ഞു.\nStory Highlights – pinarayi vijayan against v muraleedharan


അന്താരാഷ്ട്ര വൈറോളജി ഇൻസ്റ്റിറ്റ്യൂട്ടിന്റെ പ്രവർത്തനം 15 ന് ആരംഭിക്കും - Janayugom Online\nOctober 09, 2020, 9:28 pm\nഅന്താരാഷ്ട്ര വൈറോളജി ഇൻസ്റ്റിറ്റ്യൂട്ടിന്റെ പ്രവർത്തനം 15 ന് ആരംഭിക്കും\nതോന്നയ്ക്കൽ ലൈഫ് സയൻസ് പാർക്കിലെ അന്താരാഷ്ട്ര വൈറോളജി ഇൻസ്റ്റിറ്റ്യൂട്ടിന്റെ ആദ്യഘട്ട പ്രവർത്തനം 15ന് ആരംഭിക്കും. ഇൻസ്റ്റിറ്റ്യൂട്ട് ഡയറക്ടറായി നിയമിക്കപ്പെട്ട ഡോ. അഖിൽ സി ബാനർജി ഉടൻ സ്ഥാനമേറ്റെടുക്കും. കോവിഡ് ഉൾപ്പെടെയുള്ള വൈറസ് രോഗനിർണയത്തിനാവശ്യമായ ആർടിപിസിആർ, മറ്റ് ഗവേഷണാവശ്യങ്ങൾക്കുള്ള ജെൽ ഡോക്യുമെന്റേഷൻ സിസ്റ്റം, ബയോസേഫ്റ്റി ലെവൽ കാബിനറ്റ്സ്, കാർബൺ ഡയോക്സൈഡ് ഇൻകുബേറ്റർ, സെൻട്രിഫ്യൂജ്, ഇലക്ട്രോഫോറസിസ് യൂണിറ്റ്, വാട്ടർബാത്ത് സിസ്റ്റം, നാനോഫോട്ടോമീറ്റർ തുടങ്ങി ആദ്യഘട്ട പ്രവർത്തനങ്ങൾക്ക് വേണ്ട ഉപകരണങ്ങളെല്ലാം സജ്ജമായി. മറ്റു പ്രധാന ഉപകരണങ്ങൾ വാങ്ങുന്നതിനുള്ള നടപടികൾ പുരോഗമിക്കുന്നുണ്ട്.\nവൈറോളജി ഇൻസ്റ്റിറ്റ്യൂട്ടിന്റെ വികസനം പുരോഗമിക്കുന്നതോടെ ദേശീയ അന്തർദേശീയ പ്രാധാന്യമുള്ള ഗവേഷണവും പ്രവർത്തനങ്ങളും ഏറ്റെടുക്കും. നിലവിൽ ശാസ്ത്ര സാങ്കേതിക വകുപ്പിന് കീഴിലുള്ള ഇൻസ്റ്റിറ്റ്യൂട്ട് പൂർണ പ്രവർത്തന സജ്ജമാകുന്നതോടെ സ്വയംഭരണ സ്ഥാപനമായി ഉയർത്താനാണ് സർക്കാർ തീരുമാനം. ഇതിനായി മുഖ്യമന്ത്രി അധ്യക്ഷനായ ഗവേണിംഗ് കൗൺസിൽ രൂപീകരിച്ചിട്ടുണ്ട്.\nമുഖ്യഉപദേശകനായ ഡോ. വില്യംഹാളിന്റെ നിർദ്ദേശാനുസരണമാണ് പ്രവർത്തനങ്ങൾ മുന്നോട്ടു പോകുന്നത്. ഡയറക്ടർക്ക് പുറമെ സീനിയർ പ്രിൻസിപ്പൽ സയന്റിസ്റ്റ്, സയന്റിസ്റ്റ്-എഫ്, സയന്റിസ്റ്റ് ഇ‑2, സയന്റിസ്റ്റ് സി, ടെക്നിക്കൽ ഓഫീസർ, ടെക്നിക്കൽ അസിസ്റ്റന്റ് എന്നിവരുടെ 18 പുതിയ തസ്തികകൾ സർക്കാർ അംഗീകരിച്ച് ഉത്തരവായിട്ടുണ്ട്. വിവിധ വൈറോളജി ഗവേഷണ വിഷയങ്ങൾ ആസ്പദമാക്കി എട്ട് സയന്റിഫിക് ഡിവിഷനുകളാണ് ഇവിടെ വിഭാവനം ചെയ്തിട്ടുള്ളത്.\nരോഗനിർണയ സംവിധാനത്തോട് അനുബന്ധിച്ചുള്ള ക്ലിനിക്കൽ വൈറോളജിയും വൈറൽ ഡയഗനോസ്റ്റിക്സുമാണ് ആദ്യഘട്ടത്തിൽ തുടങ്ങുന്ന രണ്ടു വിഭാഗങ്ങൾ. ഇതോടൊപ്പം ബിഎസ്എൽ3ലബോറട്ടറി സംവിധാനവും സജ്ജമാക്കിയിട്ടുണ്ട്. മറ്റു വിഭാഗങ്ങൾ ആദ്യ ഘട്ടം പൂർത്തിയാകുന്ന മുറയ്ക്ക് ക്രമീകരിക്കും. 25,000 ചതുരശ്ര അടി വിസ്തീർണമുള്ള പ്രീഫാബ് കെട്ടിടത്തിലാണ് പുതിയ വിഭാഗങ്ങൾ പ്രവർത്തിക്കുക. ആകെ 80,000 ചതുരശ്ര അടി വിസ്തീർണമുള്ള അത്യാധുനിക സൗകര്യങ്ങളുള്ള മന്ദിരമാണ് ഇൻസ്റ്റിറ്റ്യൂട്ടിനായി സജ്ജമാക്കുന്നത്.\nവൈറോളജി ഇൻസ്റ്റിറ്റ്യൂട്ട്, കേന്ദസർക്കാർ സ്ഥാപനമായ ഇന്ത്യൻ കൗൺസിൽ ഓഫ് മെഡിക്കൽ റിസർച്ചുമായി സഹകരിച്ച് പ്രവർത്തിക്കും. അന്താരാഷ്ട്ര ഏജൻസിയായ ഗ്ലോബൽ വൈറസ് നെറ്റ്‌വർക്കിന്റെ സഹായത്തോടെ വിവിധ രാജ്യങ്ങളിലെ വൈറോളജി ഗവേഷണ സ്ഥാപനങ്ങളുമായി ആശയവിനിമയത്തിനുള്ള അവസരവും ഇൻസ്റ്റിറ്റ്യൂട്ടിന് ലഭിക്കും. ഇതുവഴി രോഗനിർണയത്തിനും ഗവേഷണത്തിനും കൂടുതൽ സാധ്യതകളാണ് വഴി തുറക്കുന്നത്. വൈറൽ വാക്സിൻസ്, ആന്റി വൈറൽ ഡ്രഗ് റിസർച്ച്, വൈറൽ ആപ്ലിക്കേഷൻസ്, വൈറൽ എപിഡെർമോളജി വെക്ടർ ഡൈനാമിക്സ് ആൻഡ് പബ്ലിക് ഹെൽത്ത്, വൈറസ് ജെനോമിക്സ്, ബയോ ഇൻഫർമാറ്റിക്സ് ആൻഡ് സ്റ്റാറ്റിസ്റ്റിക്സ്, ജനറൽ വൈറോളജി തുടങ്ങിയ ഗവേഷണ വിഭാഗങ്ങളും ഇൻസ്റ്റിറ്റ്യൂട്ടിൽ ഉണ്ടാകും.\nEnglish summary: International Virology Institute\nബസുകൾക്ക് ഇൻഷുറൻസ് എടുക്കാനും എടുക്കാതിരിക്കാനുമുള്ള അധികാരം നിയമപ്രകാരമുണ്ടെന്ന് കെഎസ്ആർടിസി


daily ginger eats solve health problemsAnweshanam\nദിവസവും ഒരു നാല് ഗ്രാം ഇഞ്ചി കഴിക്കുന്നത് ആരോഗ്യ പ്രശ്നങ്ങൾ...\nദിവസവും ഒരു നാല് ഗ്രാം ഇഞ്ചി കഴിക്കുന്നത് ആരോഗ്യ പ്രശ്നങ്ങൾ പരിഹരിക്കും\nveena | Friday, September 6, 2019 5:11 PM IST\nധാരാളം ആരോഗ്യ ഗുണങ്ങളുളള ഒന്നാണ് ഇഞ്ചി. പ്രകൃതിയില് നിന്ന് ലഭിക്കുന്ന അത്ഭുതഭക്ഷ്യകൂട്ടാണ് ഇഞ്ചി. ഭക്ഷണത്തില് ഇഞ്ചി ചേര്‍ത്താല്, ആരോഗ്യപരമായി ഏറെ ഗുണകരമാണ്. ദിവസവും ഇഞ്ചി ഭക്ഷണക്രമത്തില് ഉള്‍പ്പെടുത്തിയാല്, അത് ഒട്ടനവധി ഗുണങ്ങള് നമുക്ക് നല്‍കും.\nമനംപുരട്ടല്, ഛര്‍ദ്ദി തുടങ്ങിയവയ്ക്ക് ഏറെ നല്ലതാണ് ഇഞ്ചി. അതുപോലെ തന്നെ, ദഹനപ്രശ്‌നങ്ങള്‍ക്കുള്ള ഉത്തമ പരിഹാരമാണ് ഇഞ്ചി. ദഹനക്കേട് കാരണം ഉണ്ടാകുന്ന വയറുവേദന, വയറിളക്കം, ക്ഷീണം എന്നിവ മാറാന് ഇഞ്ചി കഴിച്ചാല് മതി. ഇഞ്ചിയില് അടങ്ങിയിട്ടുള്ള നാരുകള് ഉള്‍പ്പെടയുള്ള പോഷകങ്ങളാണ് ദഹനം എളുപ്പമാക്കാന് സഹായിക്കുന്നത്.\nദിവസവും ഒരു നാല് ഗ്രാം ഇഞ്ചി കഴിക്കുന്നത് ഇത്തരം പ്രശ്നങ്ങള് പരിഹരിക്കാന് സഹായിക്കുന്നു. ഗ്രീന് ടീയിലോ കട്ടനിലോ ഒരു നുളള് ഇഞ്ചി കുടിച്ചാല് മതിയാകും. ശരീരത്തിനുള്ളിലെ വിഷവസ്‌തുക്കള് നീക്കം ചെയ്‌തു ശുദ്ധീകരിക്കാന് ഇഞ്ചി സഹായിക്കും. ദിവസവും രാവിലെ ഇഞ്ചി വെളുത്തുള്ളിക്കൊപ്പം ചതച്ച് വെള്ളട്ടിലിട്ട് കുടിച്ചാല്, ദിവസങ്ങള്‍ക്കുള്ളില് അതിന്റെ ഫലം ലഭിക്കും.\nദിവസവും രാവിലെ ഒരു ചെറിയ കഷ്ണം ഇഞ്ചി കഴിച്ചാല്, മലബന്ധം മൂലമുള്ള പ്രശ്‌നം പരിഹരിക്കാം. പേശികള് ആയാസരഹിതമാക്കാന് ഇഞ്ചി സഹായിക്കും. ഇത് ആര്‍ത്തവസംബന്ധമായ വേദന, വ്യായാമത്തിനുശേഷമുള്ള പേശിപിരിമുറുക്കം എന്നിവയ്‌ക്ക് പരിഹാരമാണ്. തൊണ്ടയുടെ അസ്വസ്ഥത മൂലം ശബ്ദത്തിന് ഇടര്‍ച്ചയുണ്ടാകുന്നവര്‍ക്ക്, അത് പരിഹരിക്കാന് ഏറ്റവും ഉത്തമമായ മാര്‍ഗമാണ് ഇഞ്ചി.


കളിക്കിടെ വയറ്റിൽ കത്തി തുളച്ചു കയറി; സാഹസികമായി9വയസുകാരനെ ഡോക്ടർ സംഘം രക്ഷപ്പെടുത്തി • Suprabhaatham\nMarch 8, 2021 | 7:02 pm IST\nമക്ക: മാതാപിതാക്കളുടെ ശ്രദ്ധ വെട്ടിച്ച് കളക്കുന്നതിനിടെ ഒമ്പത് വയസുകാരന്റെ വയറ്റിൽ കത്തി തുളച്ചു കയറി. ഉടൻ തന്നെ ആശുപത്രിയിൽ എത്തിച്ചതിനെ തുടർന്ന് അതി സങ്കീർണ്ണമായ നീക്കത്തിലൂടെ ഡോക്ടർ സംഘം കത്തി പുറത്തെടുത്ത് കുട്ടിയെ രക്ഷിച്ചു. മക്കയിലാണ് സംഭവം. കത്തി പൂർണ്ണമായും വയറ്റിൽ കയറിയ നിലയിലാണ് മക്ക ഹിറ ജനറൽ ആശുപത്രിയിൽ കുട്ടിയെ പ്രവേശിപ്പിച്ചത്.\nകത്തി അടിവയറ്റിലെ മുകളിലേക്ക് തുളച്ചു കയറുകയും ആഴത്തിലുള്ള മുറിവുണ്ടാക്കുകയും ചെയ്തിരുന്നു. ആശുപത്രിയിൽ എത്തിച്ച ഉടൻ തന്നെ വേണ്ട നടപടികൾ കൈകൊള്ളുകയും എക്സ്റെയിൽ കത്തിയുടെ സ്ഥാനം കൃത്യമായി കണ്ടെത്തിയതിന് ശേഷം സർജറി നടത്തുകയുമായിരുന്നു. മൂർച്ചയുള്ള കത്തിയുടെ കിടപ്പ് കൂടുതൽ ആശങ്ക ജനകമായിരുന്നു. തുടർന്ന് പ്രത്യേക സംഘം രണ്ട് മണിക്കൂർ നേരത്തെ പരിശ്രമങ്ങൾക്കൊടുവിലാണ് കത്തി പുറത്തെടുത്തത്. കുട്ടിയുടെ ആരോഗ്യ നിലയിൽ പുരോഗതി ഉണ്ടെന്നും നിരീക്ഷണത്തിലാണെന്നും മെഡിക്കൽ ബുള്ളറ്റിൻ അറിയിച്ചു.


'ഇപ്പോൾ ശരിക്കും ബഹാ കിലിക്കി കേൾക്കാൻ തോന്നുന്നു'; ട്രോളുകളെക്കുറിച്ച് എം ബി രാജേഷ്| mb rajesh reacting to trolls against him – News18 Malayalam\n'ഇപ്പോൾ ശരിക്കും ബഹാ കിലിക്കി കേൾക്കാൻ തോന്നുന്നു'; ട്രോളുകളെക്കുറിച്ച് എം ബി രാജേഷ്\nആ പാട്ട് മുഴുവൻ കേട്ടിട്ടുപോലുമില്ല. എന്നാൽ ഇപ്പോൾ അതൊന്ന് ആസ്വദിച്ച് കേൾക്കണമെന്നുണ്ടെന്നും രാജേഷ് ചിരിയോടെ പറയുന്നു.\npകഴിഞ്ഞ പാർലമെൻറ് തെരഞ്ഞെടുപ്പിൽ എംബി രാജേഷിന്റെ അപ്രതീക്ഷിത തോൽവിയിൽ ട്രോളായി മാറിയ ഒന്നായിരുന്നു 'ബാഹാ കിലിക്കി' ഗാനം. വിജയം ഉറപ്പെന്ന് കരുതി പ്രവർത്തകർ തയ്യാറാക്കിയ ഗാനം രാജേഷിന്റെ പരാജയത്തോടെ വൻ ട്രോളായി മാറി. എന്നാൽ തൃത്താലയിലെ വിജയത്തോടെ ബാഹാ കിലിക്കി ഗാനം വീണ്ടും ചർച്ചയാവുകയാണ്. ഇപ്പോൾ ശരിയ്ക്കും ആ പാട്ടൊന്ന് കേൾക്കാൻ ആഗ്രഹിയ്ക്കുന്നുണ്ടെന്ന് എംബി രാജേഷ് ന്യൂസ് 18 നോട് പറഞ്ഞു.\nപാർലമെൻറ് തെരഞ്ഞെടുപ്പിൽ തന്റെ അറിവോടെ തയ്യാറാക്കിയ പാട്ടായിരുന്നില്ല അതെന്ന് എംബി രാജേഷ് പറഞ്ഞു. ഒരു പ്രവർത്തകൻ തയ്യാറാക്കിയ പാട്ട് പുറത്ത് വന്നതോടെ ഒരുപാട് പഴി കേട്ടു. കഴിഞ്ഞ രണ്ടു വർഷമായി ബാഹാ കിലിക്കി തന്നെ കളിയാക്കാൻ പലരും ഉപയോഗിയ്ക്കുന്നു. ആ പാട്ട് മുഴുവൻ കേട്ടിട്ടുപോലുമില്ല. എന്നാൽ ഇപ്പോൾ അതൊന്ന് ആസ്വദിച്ച് കേൾക്കണമെന്നുണ്ടെന്നും രാജേഷ് ചിരിയോടെ പറയുന്നു.\nപൈപ്പിൻ ചുവട്ടിലെ ട്രോൾ ഗുണം ചെയ്തു\nകഴിഞ്ഞ പാർലമെന്റ് തെരഞ്ഞെടുപ്പിൽ ബാഹാ കിലിക്കിയാണ് ട്രോളായതെങ്കിൽ ഈ തെരഞ്ഞെടുപ്പിൽ, വോട്ടെടുപ്പിന്റെ തലേദിവസം പൊതുടാപ്പിൽ വെള്ളം വരുന്നുണ്ടോയെന്ന് പരിശോധിയ്ക്കുന്ന വീഡിയോ വന്നതിന് പിന്നാലെ, വെള്ളം വരുന്ന വീഡിയോവി ടി ബൽറാറും പോസ്റ്റ് ചെയ്തു. ഇതും എം ബി രാജേഷിനെതിരെ ട്രോളാവുകയായിരുന്നു.\nഎന്നാൽ അത് ഗുണമാണ് ചെയ്തതെന്ന് രാജേഷ് പറയുന്നു. തൃത്താലയിലെ കുടിവെള്ള പ്രശ്നം നേരിടുന്ന നിരവധി സ്ഥലങ്ങളുണ്ട്. അവർക്കിടയിലേക്ക് ആ പ്രശ്നം എത്തിക്കാൻ ആ ട്രോളുകൾക്ക് കഴിഞ്ഞതായി അദ്ദേഹം പറയുന്നു.\nവിജയം എ കെ ജി ക്ക് സമർപ്പിയ്ക്കുന്നു\nതൃത്താലയിലെ വിജയം എ കെ ജി സമർപ്പിയ്ക്കുന്നതായി എംബി രാജേഷ് പറഞ്ഞു. എ കെ ജിയെ അപമാനിച്ചതിന് ജനങ്ങൾ നൽകിയ മറുപടിയാണിത്. സർക്കാരിന്റെ നേട്ടങ്ങൾ തൃത്താലയിലെ വിജയത്തിന് വലിയൊരു ഘടകമാണെന്നും എം ബി രാജേഷ് വ്യക്തമാക്കി.\nതോൽപ്പിക്കാൻ ബിജെപി വോട്ട് മറിച്ചു\nതന്നെ തോൽപ്പിക്കാൻ ബി ജെ പി കോൺഗ്രസിന് വോട്ട് മറിച്ചതായി എംബി രാജേഷ് പറഞ്ഞു. കഴിഞ്ഞ പാർലമെന്റ് തെരഞ്ഞെടുപ്പിൽ ബിജെപിയ്ക്ക് ഇരുപതിനായിരത്തോളം വോട്ടാണ് ലഭിച്ചത്. എന്നാൽ അത് ഇത്തവണ ഒൻപതിനായിരത്തോളം വോട്ടാണ് കുറഞ്ഞത്. വലിയ ജനപിന്തുണ കിട്ടിയത്കൊണ്ട് മാത്രമാണ് അതിനെ മറികടക്കാൻ കഴിഞ്ഞതെന്നും രാജേഷ് പറയുന്നു. എം സ്വരാജ് തൃപ്പുണ്ണിത്തറയിൽ തോറ്റതും ബിജെപി കോൺഗ്രസിന് വോട്ട് മറിച്ചത് കൊണ്ടാണെന്ന് രാജേഷ് ആരോപിച്ചു.\nഇത്തവണ രാജേഷ് വിജയിക്കണമെന്ന് അതിയായി ആഗ്രഹിച്ചിരുന്നു - നിനിത കണിച്ചേരി\nമുൻകാലങ്ങളിൽ നിന്നും വിത്യസ്തമായി ഇത്തവണ എം ബി രാജേഷ് ജയിക്കണമെന്ന് അതിയായി ആഗ്രഹിച്ചിരുന്നതായി ഭാര്യ നിനിത കണിച്ചേരി വ്യക്തമാക്കി. രാജേഷ് തോറ്റിരുന്നുവെങ്കിൽ അതിന്റെ കാരണക്കാരിയായി ഒരുപക്ഷേ തന്നെ ആളുകൾ ചിത്രീകരിച്ചേനേയെന്നും നിനിത പറഞ്ഞു.\nകാലടി സർവ്വകലാശാലയിലെ നിയമന വിവാദം ചൂണ്ടിക്കാട്ടിയായിരുന്നു നിനിതയുടെ പരാമർശം. മുൻപൊന്നും ഇല്ലാത്ത വിധം ജാതിയും, മതവും പറഞ്ഞ് പ്രചാരണം നടന്നതായും നിനിത ആരോപിച്ചു. അതുകൊണ്ടുതന്നെ രാജേഷിന്റെ വിജയം വലിയ സന്തോഷം നൽകുന്നതായും നിനിത.\nFirst published: May 03, 2021, 13:24 IST\nKerala Assembly Electin 2021mb rajeshtroll post against mb rajesh


ഹിന്ദി വാദം ശുദ്ധ ഭോഷ്ക്; അമിത് ഷായ്‍ക്കെതിരെ പിണറായി വിജയന്\nThiruvananthapuram, First Published 15, Sep 2019, 8:41 AM IST\nഹിന്ദി അജണ്ട പുതിയ സംഘർഷവേദി തുറക്കുന്നതിന്റെ ലക്ഷണമാണെന്നും മറ്റ് ഭാഷകളെ പിന്തള്ളാനുള്ള നീക്കം യുദ്ധപ്രഖ്യാപനമാണെന്നും മുഖ്യമന്ത്രി.\nതിരുവനന്തപുരം: ഹിന്ദി വാദത്തിനെതിരെ മുഖ്യമന്ത്രി പിണറായി വിജയന്. അമിത് ഷായുടേത് സംഘപരിവാർ അജണ്ടയാണെന്ന് മുഖ്യമന്ത്രി വിമര്‍ശിച്ചു. ഹിന്ദി അജണ്ട പുതിയ സംഘർഷവേദി തുറക്കുന്നതിന്റെ ലക്ഷണമാണെന്നും മറ്റ് ഭാഷകളെ പിന്തള്ളാനുള്ള നീക്കം യുദ്ധപ്രഖ്യാപനമാണെന്നും പിണറായി വിജയന് ഫേസ്ബുക്കില് കുറിച്ചു.\nLast Updated 15, Sep 2019, 10:01 AM IST\nഹിന്ദി വാദത്തിനെതിരെ മുഖ്യമന്ത്രി


ഉക്രൈനിലെ കൂട്ടക്കുഴിമാടങ്ങൾ സന്ദർശിച്ച് മാർപാപ്പ അയച്ച കർദ്ദിനാൾ | Catholic Church News Malayalam\nHome News ഉക്രൈനിലെ കൂട്ടക്കുഴിമാടങ്ങൾ സന്ദർശിച്ച് മാർപാപ്പ അയച്ച കർദ്ദിനാൾ\nഉക്രൈനിലെ കൂട്ടക്കുഴിമാടങ്ങൾ സന്ദർശിച്ച് മാർപാപ്പ അയച്ച കർദ്ദിനാൾ\nദുഃഖവെള്ളിയാഴ്ച ഉക്രൈനിലെ കൂട്ടക്കുഴിമാടങ്ങൾ സന്ദർശിച്ച് മാർപാപ്പ യുദ്ധഭൂമിയിലേക്ക് അയച്ച കർദ്ദിനാൾ കോൺറാഡ് ക്രാജെവ്സ്കി. വടക്കൻ ഉക്രൈനിലെ ബോറോഡിയങ്ക എന്ന നഗരത്തിൽ 80 മൃതദേഹങ്ങൾ അടക്കം ചെയ്ത കുഴിമാടമാണ് ഏപ്രിൽ 15- ന് കർദ്ദിനാൾ സന്ദർശിച്ചത്. ഹോളി സീ പ്രസ് ഓഫിസാണ് ഈ വാർത്ത പുറത്തുവിട്ടത്.\nകർദ്ദിനാൾ കോൺറാഡ് ക്രാജെവ്സ്കി ഉക്രൈനിലേക്ക് നടത്തുന്ന മൂന്നാമത്തെ യാത്രയാണിത്. “പേരുപോലും അറിയാത്ത ധാരാളം ആളുകളെയാണ് ഇവിടെ അടക്കം ചെയ്തിരിക്കുന്നത്. ഈ വിശുദ്ധവാരത്തിൽ നമുക്ക് യേശുവുമായി ഐക്യപ്പെടാം. ദുഃഖവെള്ളിയാഴ്ചയ്ക്ക് ശേഷം തീർച്ചയായും പുനരുത്ഥാനമുണ്ട്”- കർദ്ദിനാൾ പറഞ്ഞു.\nതന്റെ ആദ്യ ഉക്രൈൻ സന്ദർശനത്തിൽ കർദ്ദിനാൾ രാജ്യത്തെ കത്തോലിക്കാ നേതാക്കളുമായി കൂടിക്കാഴ്ച നടത്തിയിരുന്നു. രണ്ടാമത്തേ യാത്രയിൽ, അദ്ദേഹം പടിഞ്ഞാറൻ ഉക്രൈനിലെ അധികാരികൾക്ക് ആംബുലൻസ് എത്തിച്ചു നൽകി. തന്റെ മൂന്നാമത്തെ സന്ദർശന വേളയിൽ, 58- കാരനായ പോളിഷ് കർദ്ദിനാൾ ഫ്രാൻസിസ് മാർപാപ്പ സംഭാവന ചെയ്ത രണ്ടാമത്തെ ആംബുലൻസ് കീവിലെ ഒരു കാർഡിയോളജിക്കൽ ആശുപത്രിയിലേക്ക് എത്തിച്ചിരുന്നു.


പ്രമേഹത്തെയും അമിതവണ്ണത്തേയും ചെറുക്കാന് ആരോഗ്യകരമായ മെഡിറ്ററേനിയന് ഡയറ്റ് - ഇ വാർത്ത | evartha\nഅമിതവണ്ണവും ജീവിതശൈലി രോഗങ്ങളും എത്തിയതോടെ ഡയറ്റിലേക്കാണ് ആളുകളുടെ ശ്രദ്ധ മുഴുവന്. എന്നാല് പല ഡയറ്റുകളും അരോഗ്യകരമല്ലെന്നത് വാസ്തവമാണ്. ഭക്ഷണം കുറയ്ക്കുകയല്ല മറിച്ച് അവശ്യത്തിന് പോഷകങ്ങള് ശരീരത്തിന് ലഭിക്കുന്ന ഭക്ഷണം അടങ്ങിയ ഡയറ്റ് പ്ലാനായിരിക്കണം തെരഞ്ഞെടുക്കേണ്ടത്.\nഅത്തരത്തിലൊന്നാണ് മെഡിറ്ററേനിയന് ഡയറ്റ്.\nഗ്രീസ്, ഇറ്റലി, തെക്കൻ ഫ്രാൻസ് , സ്‌പെയിൻ എന്നീ രാജ്യങ്ങളിലെ പാരമ്പര്യ ഭക്ഷണ രീതിയാണ് ഇത്. പഴങ്ങൾ, പച്ചക്കറികൾ, മുഴുധാന്യങ്ങൾ, പയർ വർഗങ്ങൾ, നട്സ് എന്നിവ ധാരാളം ഉള്‍പ്പെടുത്തുന്നു. ഒലിവെണ്ണ ഉൾപ്പെടെ ആരോഗ്യകരമായ സസ്യ എണ്ണകൾ മാത്രമേ ഉപയോഗിക്കുന്നുള്ളൂ. ഉപ്പ് മിതമായി മാത്രം. സുഗന്ധവ്യഞ്ജനങ്ങളും പോഷക ഗുണവും രുചിയും മണവുമുള്ള ഇലകളും ഉൾപ്പെടുന്നു.\nകോഴിയിറച്ചി ഉൾപ്പെടെയുള്ള പക്ഷിമാംസവും കൊഴുപ്പു കുറഞ്ഞ മത്സ്യവും ആഴ്ചയിൽ തവണ ഉപയോഗിക്കാം. കൊഴുപ്പു നീക്കിയ പാലും പാലുത്പന്നങ്ങളും മിതമായി മാത്രം കഴിക്കാം.ഇടനേരങ്ങളിൽ ഡ്രൈ ഫ്രൂട്സ്, ഉപ്പില്ലാത്ത നട്സ് എന്നിവ മാത്രം. പാനീയമായി ശുദ്ധജലം മാത്രമേ ഉപയോഗിക്കാവൂ.\nരോഗപ്രതിരോധ ശേഷി വര്ധിപ്പിക്കുവന്ന ഡയറ്റാണിത്.ദഹനവും സുഗമമാക്കും.പ്രമേഹത്തെയും നിയന്ത്രിക്കാം ഹൃദയത്തിനും ഉത്തമം.ഇവയ്‌ക്കെല്ലാം പുറമേ ചര്‍മ്മത്തിന് തിളക്കവും നല്‍കും.\nTopics: diet MEDITARANEAN DIET


ജനുവരി ഏഴിന് ഉത്‌പാദിപ്പിച്ച പെപ്‌സിക്ക് നിരോധനം – DN News\nHome/News/Kerala/ജനുവരി ഏഴിന് ഉത്‌പാദിപ്പിച്ച പെപ്‌സിക്ക് നിരോധനം\nബോട്ടിലില് ഫംഗസ് ബാധ കണ്ടെത്തിയതിനെ തുടര്‍ന്ന് പെപ്‌സിക്ക് സംസ്‌ഥാനത്ത് നിരോധനം ഏര്‍പ്പെടുത്തി. ജനുവരി ഏഴിന് ഇറങ്ങിയ പെപ്‌സിക്കാണ് സംസ്‌ഥാന ഭക്ഷ്യസുരക്ഷാ വിഭാഗം നിരോധം ഏര്‍പ്പെടുത്തിയത്. ഒരു ഉപഭോക്‌താവ് നല്‍കിയ പരാതിയെ തുടര്‍ന്നാണ് ഭക്ഷ്യസുരക്ഷാ വിഭാഗത്തിന്റെ നടപടി.\nതിരുവനന്തപുരത്തെ ഒരു ആര്‍മി ക്യാന്റിനില് നിന്ന് വാങ്ങിയ പെപ്‌സിയിലാണ് ഫംഗസ് ബാധിച്ചതായി കണ്ടെത്തിയത്. ബോട്ടിലിലെ പെപ്‌സിക്കുള്ളില് നിറം മാറ്റം ശ്രദ്ധിക്കപ്പെട്ടതോടെ ലാബില് പരിശോധനയ്‌ക്ക് അയയ്‌ക്കുകയായിരുന്നു. പരിശോധനയില് ഫംഗസ് കണ്ടെത്തി.\nജനുവരി ഏഴിന് ഇറങ്ങിയ ബാച്ച് പെപ്‌സിയിലാണ് ഫംഗസിനെ കണ്ടെത്തിയത്. അതിനാല് ബി.എന്.5414 ബി.ഒ7എസ.എസ് ബാച്ചില് ഉള്‍പ്പെട്ട എല്ലാ പെപ്‌സികളും നിരോധിക്കാന് തീരുമാനിക്കുകയായിരുന്നു. ഫംഗസ് ശ്രദ്ധയില്‍പെട്ടതിനെ തുടര്‍ന്ന് കൂടുതല് പരിശോധനകള് നടത്തുമെന്ന് ഭക്ഷ്യ സുരക്ഷാ അസിസ്‌റ്റന്റ് കമ്മീഷണര് ഡി.ശിവകുമാര് അറിയിച്ചു.


ഇത്ര സിമ്പിളാണോ മോഹന്‍ലാല്.. ആശുപത്രിയില് സാധാരണക്കാരനെപ്പോലെ.. പ്രണവിന്റെ അച്ഛന് തന്നെ! | Mohanlal standing in hospital que, photos getting viral in social media - Malayalam Filmibeat\n» ഇത്ര സിമ്പിളാണോ മോഹന്‍ലാല്.. ആശുപത്രിയില് സാധാരണക്കാരനെപ്പോലെ.. പ്രണവിന്റെ അച്ഛന് തന്നെ!\nഇത്ര സിമ്പിളാണോ മോഹന്‍ലാല്.. ആശുപത്രിയില് സാധാരണക്കാരനെപ്പോലെ.. പ്രണവിന്റെ അച്ഛന് തന്നെ!\nUpdated: Wednesday, November 1, 2017, 12:22 [IST]\nതാരപരിവേഷമില്ല, ക്യൂ നിന്ന് ലാലേട്ടൻ! | filmibeat Malayalam\nഇന്ത്യന് സിനിമയുടെ തന്നെ അഭിമാന താരമായി മാറിയെങ്കിലും ഇന്നും എളിമ കൈവിടാതെ സൂക്ഷിക്കുന്നു. മറ്റ് താരങ്ങളില് നിന്നും മോഹന്‍ലാലിനെ വ്യത്യസ്തമാക്കുന്ന പ്രധാന ഘടകങ്ങളിലൊന്ന് കൂടിയാണ്. അത്യാധുനിക സൗകര്യങ്ങളും സര്‍വ്വ ആഡംബരവും ഉണ്ടെങ്കിലും സാധാരണക്കാരനപ്പോലെ നില്‍ക്കുന്ന മോഹന്‍ലാല് ഇപ്പോള് സോഷ്യല് മീഡിയയിലെ തന്നെ ചര്‍ച്ചാവിഷയമായി മാറിക്കൊണ്ടിരിക്കുകയാണ്.\nചെന്നൈ അപ്പോളോ ആശുപത്രിയില് നോര്‍മല് ചെക്കപ്പിനായി എത്തിയ മോഹന്‍ലാലിന്റെ ചിത്രങ്ങള് സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. പ്രണവ് ഇഷ്ടപ്പെടുന്ന അതേ സിമ്പിളിസിറ്റി തന്നെയാണ് താരം കാത്തുസൂക്ഷിക്കുന്നത്.\nനോര്‍മല് ചെക്കപ്പിനായി ആശുപത്രിയിലെത്തിയ മോഹന്‍ലാല് ഒപി ടിക്കറ്റെടുത്ത് ക്യൂ നിന്നതിന് ശേഷമാണ് കണ്ടത്. താരപദവിയോ വിഐപി പരിഗണനയോ ഒന്നും താരം ഉപയോഗിച്ചില്ലെന്നതും ശ്രദ്ധേയമാണ്.\nഅപ്പോളോ ഹോസ്പിറ്റലിലെ ചിത്രങ്ങള്\nപ്രതിമാസ ചെക്കപ്പിനായി ആശുപത്രിയിലെത്തിയ മോഹന്‍ലാല് ഒപിയില് ക്യൂ നില്‍ക്കുന്നതും മെഡിക്കല് സംഘത്തോടൊപ്പം നില്‍ക്കുന്നതുമായ ചിത്രങ്ങളാണ് സോഷ്യല് മീഡിയയിലൂടെ വൈറലായിക്കൊണ്ടിരിക്കുന്നത്.\nട്രെഡ്മില് ടെസ്റ്റിനായി എത്തിയപ്പോള്\nഒടിയന് വേണ്ടി ശരീര ഭാരം കുറയ്ക്കാനുള്ള തയ്യാറെടുപ്പിലാണ് താരം. ഇതിനായി ഫ്രഞ്ചില് നിന്നും വിഗദ്ധ സംഘം എത്തിയിരുന്നു. അതിന് മുന്നോടിയായി ട്രെഡ്മില് ടെസ്റ്റ് നടത്താനാണ് മോഹന്‍ലാല് എത്തിയത്.\nഎല്ലാവിധ സുഖസൗകര്യങ്ങള്‍ക്ക് നടുവില് ജനിച്ചിട്ടും സിമ്പിളായി ജീവിക്കാന് ഇഷ്ടപ്പെടുന്ന താരപുത്രനാണ് പ്രണവ്. ലൊക്കേഷനിലും മറ്രുമായുള്ള പ്രണവിന്റെ ചിത്രങ്ങള് സോഷ്യല് മീഡിയയിലൂടെ വൈറലായിരുന്നു.\nഒടിയന് വേണ്ടിയുള്ള തയ്യാറെടുപ്പുകള്\nഒടിയന് മാണിക്കനാവാനുള്ള തയ്യാറെടുപ്പുകളുടെ ഭാഗമായാണ് മോഹന്‍ലാല് മെലിയുന്നത്. 15 കിലോ ഭാരം കുറയ്ക്കാനാണ് അണിറപ്രവര്‍ത്തകര് ആവശ്യപ്പെട്ടിട്ടുള്ളത്.\nRead more about: mohanlal odiyan va sreekumar menon prakash raj manju warrier malayalam movie news ഒടിയന് മോഹന്‍ലാല് വിഎ ശ്രീകുമാര് മേനോന് പ്രകാശ് രാജ് മഞ്ജുവാര്യര് മലയാളം സിനിമ\nMohanlal standing in hospital que, photos getting viral in social media.


ഈ രക്തസ്രാവം സിസേറിയന് ശേഷമെങ്കില് അപകടം | bleeding after c section and how long does it happen? - Malayalam BoldSky\nഗര്‍ഭകാലത്ത് ആരോഗ്യത്തിന്റെ കാര്യത്തില് പല വിധത്തിലുള്ള അസ്വസ്ഥതകള് ഉണ്ടാക്കുന്നുണ്ട്. ഗര്‍ഭിണിയാണെന്ന് അറിയുന്ന നിമിഷം മുതല് ആരോഗ്യത്തിന്റെ കാര്യത്തില് അതീവ ശ്രദ്ധ പലരും നല്‍കുന്നുണ്ട്. എന്നാല് അനാവശ്യ ശ്രദ്ധ നല്‍കുന്നത് പലപ്പോഴും പ്രതിസന്ധികള് വര്‍ദ്ധിപ്പിക്കുകയാണ് ചെയ്യുന്നത്. സിസേറിയന് പോലുള്ളവ പലപ്പോഴും പ്രസവ സമയത്ത് സാധാരണമായിട്ടുള്ള ഒന്നാണ്. പല കാരണങ്ങള് കൊണ്ടും പ്രസവം സിസേറിയന് ആയി മാറുന്നുണ്ട്. സിസേറിയനും രക്തസ്രാവവും പലപ്പോഴും പലരേയും അലട്ടുന്ന ഒന്നാണ്.\nMost read: സിസേറിയനെങ്കിലും വജൈനയില് രക്തസ്രാവം?\nഗര്‍ഭം ധരിക്കുന്ന സമയം മുതല് തന്നെ ഏതൊരു സ്ത്രീയും ഏറെ ഉത്കണ്ഠയോടെയാണ് ഈ ദിവസത്തെ കാത്തിരിക്കുന്നത്. പ്രസവം സിസേറിയനോ അതോ നോര്‍മലോ എന്നത് ആശങ്കകള് നല്‍കുന്ന ഒന്നാണ്. പലപ്പോഴും പ്രസവത്തില് എന്തെങ്കിലും തരത്തിലുള്ള സങ്കീര്‍ണതകള് ഉണ്ടെങ്കില് മാത്രമേ സിസേറിയന് പോലുള്ള അവസ്ഥകള് തിരഞ്ഞെടുക്കാന് പാടുകയുള്ളൂ. സിസേറിയന് ശേഷം സ്ത്രീകളില് പല വിധത്തിലുള്ള ശാരീരിക ബുദ്ധിമുട്ടുകള് ഉണ്ടാവുന്നുണ്ട്. എന്നാല് സിസേറിയന് ശേഷം ഉണ്ടാവുന്ന രക്തസ്രാവം എത്ര നേരം നീണ്ടു നില്‍ക്കും എന്നതും അതിന്റഎ കാരണങ്ങള് എന്താണെന്നും നോക്കാവുന്നതാണ്.\nലോക്കിയ റുബ്ര എന്ന അവസ്ഥയാണ് ഇവര്‍ക്കുണ്ടാവുന്നത്. ഈ അവസ്ഥ ഉള്ളവരില് രക്തസ്രാവം അല്‍പം കൂടുതലായിരിക്കും. ഇവരില് പ്രസവശേഷവും രണ്ട് മൂന്ന് ദിവസത്തിന് ശേഷം രക്തസ്രാവം ഉണ്ടാവുന്നുണ്ട്. ഇവരിലെ രക്തത്തിന്റെ നിറം ബ്രൈറ്റ് റെഡ് ആയിരിക്കും. മാത്രമല്ല ഇവരില് ചെറിയ രീതിയില് ഉള്ള രക്തക്കട്ടകള് കാണപ്പെടുന്നുണ്ട്.\nഈ അവസ്ഥകളില് പ്രസവം കഴിഞ്ഞ് നാല് ദിവസത്തിന് ശേഷമാണ് രക്തസ്രാവം ആരംഭിക്കുന്നത്. പത്ത് ദിവസത്തോളം ഇത് നീണ്ട് നില്‍ക്കുന്നുണ്ട്. ഈ സമയം രക്തത്തിന്റെ നിറം ചുവപ്പില് നിന്ന് പിങ്ക് നിറത്തിലേക്ക് ആവുന്നു. മാത്രമല്ല ഇതിന്റെ ഫ്‌ളോ വളരെ കുറവാണ്. ചില അവസ്ഥകളില് ഇവരില് ബ്ലഡ് ക്ലോട്‌സ് കാണപ്പെടുന്നുണ്ട്.\nലോക്കിയ ആല്‍ബ എന്ന അവസ്ഥയില് പത്ത് ദിവസത്തിന് ശേഷമാണ് രക്തസ്രാവം കാണപ്പെടുന്നത്. പത്ത് ദിവസം മുതല് 21 ദിവസം വരെയാണ് ഈ രക്തസ്രാവം നീണ്ട് നില്‍ക്കുന്നത്. ബ്രൗണ് നിറത്തോടെ കൂടി ആരംഭിക്കുന്ന രക്തസ്രാവം പിന്നീട് ക്രീംനിറമായി മാറുകയാണ് ചെയ്യുന്നത്. മാത്രമല്ല യാതൊരു വിധത്തിലുള്ള പ്രശ്‌നങ്ങളും ഇതിനെത്തുടര്‍ന്ന് ഉണ്ടാവുകയില്ല.\nസിസേറിയന് ശേഷമുള്ള രക്തസ്രാവത്തിലെ വ്യത്യസ്ത\nസിസേറിയന് ശേഷമുള്ള രക്തസ്രാവം സാധാരണ പ്രസവത്തില് നിന്നുള്ള രക്തസ്രാവത്തേക്കാള് വ്യത്യസ്തമായതായിരിക്കും. ബ്രൗണിഷ് റെഡ് ആയിരിക്കും ഇതിന്റെ നിറം. ആഴ്ചകള്‍ക്ക് ശേഷം ഇതിന്റെ നിറം മഞ്ഞയും പിന്നീട് ക്രീം നിറത്തിലും ആയി മാറുന്നു. എന്നാല് ചില അവസ്ഥകളില് കുഞ്ഞിന് മുലയൂട്ടിയതിന് ശേഷം ചിലരില് ചെറിയ തോതില് രക്തസ്രാവം ഉണ്ടാവാറുണ്ട്.\nഎന്നാല് ചില കേസുകളില് രക്തസ്രാവം പെട്ടെന്ന് നില്‍ക്കുകയും ചിലരില് ആഴ്ചകളോളം രക്തസ്രാവം ഉണ്ടാവുകയും ചെയ്യുന്നുണ്ട്. എന്നാല് ചിലരില് ആദ്യത്തെ രണ്ടാഴ്ച രക്തസ്രാവം കുറവായിരിക്കും. ഗര്‍ഭപാത്രത്തിന്റെ അകം സിസേറിയന് ശേഷം ക്ലീന് ചെയ്യുന്നതിന്റെ ഫലമായാണ് ഇത്തരത്തില് സംഭവിക്കുന്നത്. എന്തെങ്കിലും തരത്തിലുള്ള അസ്വാഭാവികത തോന്നിയാല് ഡോക്ടറെ കാണാന് മടിക്കേണ്ടതില്ല.\nഎന്നാല് നിങ്ങളില് രക്തസ്രാവം കൂടുതലോ എന്ന് മനസ്സിലാക്കാന് ചില വഴികള് ഉണ്ട്. ഇത് തിരിച്ചറിഞ്ഞാല് രക്തസ്രാവം കൂടുതലാണെങ്കില് ഡോക്ടറെ സമീപിക്കാന് ശ്രദ്ധിക്കണം. ഓരോ രണ്ട് മണിക്കൂര് കൂടുമ്പോഴും പാഡ് മാറ്റുന്നുണ്ടെങ്കില്, വലിയ ബ്ലഡ്‌ക്ലോട്‌സ് പുറത്ത് പോവുന്നുണ്ടെങ്കില്, ശ്വാസമെടുക്കുന്നതിനുള്ള ബുദ്ധിമുട്ട്, ഹൃദയ സ്പന്ദന നിരക്ക് വര്‍ദ്ധിക്കുന്ന അവസ്ഥ ഇവയൊക്കെയാണെങ്കില് ഡോക്ടറെ സമീപിക്കാന് ശ്രദ്ധിക്കണം.\nഎന്നാല് എപ്പോഴാണ് അസാധാരണമായി തോന്നുന്നത് എന്നും ഡോക്ടറെ കാണേണ്ടത് എന്നതും വളരെയധികം ശ്രദ്ധേയമായ ഒരു കാര്യമാണ്. സിസേറിയന് ശേഷം എട്ടാഴ്ചയില് കൂടുതല് രക്തസ്രാവം നിലനില്‍ക്കുന്നുണ്ടെങ്കില് ഡോക്ടറെ കാണാന് ശ്രദ്ധിക്കണം. ഇത് പലപ്പോഴും കൂടുതല് അപകടകരമായ അവസ്ഥയിലേക്ക് നിങ്ങളെ എത്തിക്കുന്നു. അതുകൊണ്ട് തന്നെ വളരെയധികം ശ്രദ്ധിക്കേണ്ടതായി വരുന്നുണ്ട്. ഇത്തരം കാര്യങ്ങള് അപകടകരമായ അവസ്ഥകള് സൃഷ്ടിക്കുന്നുണ്ട്.\nRead more about: pregnancy cesarean weight ഗര്‍ഭിണി കുഞ്ഞ് സിസേറിയന്\nbleeding after c section and how long does it happen?\nIn this article we explain the causes of bleeding after c section and how long does it happen. Read on.


ഡല്‍ഹി കാപിറ്റല്‍സിനെതിരായ തോല്‍വിക്ക് പിന്നാലെ ആര്. അശ്വിന് മുട്ടന് പണി\nNew Delhi, First Published 21, Apr 2019, 1:23 PM IST\nഡല്‍ഹി കാപിറ്റല്‍സിനോടേറ്റ തോല്‍വിക്ക് പിന്നാലെ കിങ്‌സ് ഇലവന് പഞ്ചാബ് ക്യാപ്റ്റന് മുട്ടന് പണി. ഡല്‍ഹിക്കെതിരെ നടന്ന മത്സരത്തില് കുറഞ്ഞ ഓവര് നിരക്കാണ് അശ്വിന് പണിയായത്. ഇക്കാരണത്താല് അശ്വിന് 12 ലക്ഷം രൂപ പിഴയടക്കേണ്ടി വരും.\nദില്ലി: ഡല്‍ഹി കാപിറ്റല്‍സിനോടേറ്റ തോല്‍വിക്ക് പിന്നാലെ കിങ്‌സ് ഇലവന് പഞ്ചാബ് ക്യാപ്റ്റന് മുട്ടന് പണി. ഡല്‍ഹിക്കെതിരെ നടന്ന മത്സരത്തില് കുറഞ്ഞ ഓവര് നിരക്കാണ് അശ്വിന് പണിയായത്. ഇക്കാരണത്താല് അശ്വിന് 12 ലക്ഷം രൂപ പിഴയടക്കേണ്ടി വരും. ഈ സീസണില് കുറഞ്ഞ ഓവര് നിരക്കിന് പിഴയടയ്‌ക്കേണ്ടി വരുന്ന നാലാമത്തെ ക്യാപ്റ്റനാമ് ആര്. അശ്വിന്.\nനേരത്തെ മുംബൈ ഇന്ത്യന്‍സിന്റെ രോഹിത് ശര്‍മ, രാജസ്ഥാന് റോയല്‍സ് മുന് ക്യാപ്റ്റന് അജിന്‍ക്യ രഹാനെ, റോയല് ചലഞ്ചേഴ്‌സ് ബാംഗ്ലൂരിന്റെ വിരാട് കോലി എന്നിവര്‍ക്ക് പിഴയടയ്‌ക്കേണ്ടി വന്നിരുന്നു. ഒരിക്കല് കൂടി ഈ പിഴവ് വരുത്തിയില് ശിക്ഷ കടക്കും. അങ്ങനെയെങ്കില് മത്സരങ്ങളില് നിന്ന് വിലക്ക് ഉള്‍പ്പെടെയുള്ള ശിക്ഷാ നടപടികള് നേരിടേണ്ടി വരും. മാത്രമല്ല, ക്യാപ്റ്റന് പുറമെ താരങ്ങളും പിഴയടയ്‌ക്കേണ്ടതായിട്ട് വരും.\nഡല്‍ഹി കാപിറ്റല്‍സിനെതിരായ മത്സരത്തില് അഞ്ച് വിക്കറ്റിനായിരുന്നു കിങ്‌സ് ഇലവന് പഞ്ചാബിന്റെ തോല്‍വി. കഴിഞ്ഞ നാല് മത്സരങ്ങളില് മൂന്നിലും പഞ്ചാബിന് തോല്‍വിയായിരുന്നു ഫലം. എങ്കിലും ഇപ്പോഴും നാലാം സ്ഥാനത്തുണ്ട് പഞ്ചാബ്.\nLast Updated 21, Apr 2019, 1:23 PM IST\nR Ashwin fined\nAshwin in IPL


വാട്ട്സ്ആപ്പ് സ്ഥാപകന് ബ്രയാന് രാജിവെച്ചു...\nവാട്ട്സ്ആപ്പ് സ്ഥാപകന് ബ്രയാന് രാജിവെച്ചു\nNiya | Thursday, September 14, 2017 12:51 PM IST\nലോകത്തില് ഏറ്റവും കൂടുതല് ആളുകള് ഉപയോഗിക്കുന്ന ജനപ്രിയ സോഷ്യല്‍മീഡിയ ആപ്ലിക്കേഷന് വാട്ട്സ്ആപ്പ് സ്ഥാപകന് ബ്രയാന് ആക്ടണ് രാജിവെച്ചു. താന് വാട്ട്സ്ആപ്പ് വിടുകയാണെന്ന് ഫെയ്സ്ബുക്ക് പോസ്റ്റിലൂടെയാണ് വ്യക്തമാക്കിയത്.\nപുതിയ സ്ഥാപനം തുടങ്ങുന്നതിന്റെ ഭാഗമായാണ് ബ്രയാന് ആക്ടണ് നിലവിലെ കമ്പനിയില് നിന്ന് രാജിവെച്ചത്. 2014 ല് 19 ബില്ല്യന് ഡോളറിനാണ് വാട്ട്സ്ആപ്പിനെ ഫെയ്സ്ബുക്ക് സ്വന്തമാക്കിയത്. എട്ടു വര്‍ഷത്തെ സേവനത്തിനു ശേഷമാണ് ബ്രയാന് ആക്ടണ് വാട്ട്സ്ആപ്പ് വിടുന്നത്.\nഎട്ടു വര്‍ഷത്തെ വാട്ട്സ്ആപ്പ് സേവനം അവസാനിപ്പിച്ച് പുതിയൊരു പദ്ധതി തുടങ്ങാന് തീരുമാനിച്ചു. പുതിയ പദ്ധതി തുടങ്ങി വെല്ലുവിളികള് നേരിടാനുള്ള മനോധൈര്യം തനിക്കുണ്ടെന്നാണ് അദ്ദേഹം പറയുന്നത്. ലാഭം ലക്ഷ്യം വെച്ചുള്ള പദ്ധതിയല്ല ഇനി മനസ്സിലുള്ളതെന്നും അദ്ദേഹം പറയുന്നുണ്ട്.\nഎന്നാല് വാട്ട്സ്ആപ്പും ലാഭം ലക്ഷ്യമിട്ടായിരുന്നില്ല തുടങ്ങിയത്. കുറച്ചു കാലമായി ഞാന് ചിന്തിച്ചുവെച്ച ഒരു കാര്യമാണ്, ഇപ്പോള് അത് ഫോക്കസ് ചെയ്ത് എക്സിക്യൂട്ട് ചെയ്യാനുള്ള സമയമാണ്. വരും മാസങ്ങളില് ഇത് സംബന്ധിച്ച് കൂടുതല് വിവരങ്ങള് നല്‍കുമെന്നും ഫെയ്സ്ബുക്ക് പോസ്റ്റിലുണ്ട്.


how to attract husband: ഭര്‍ത്താവു തലയും കുത്തി വീഴും, ഈ വഴി - tips for wife to attract husband | Samayam Malayalam\ntips for wife to attract husband\nSaritha Pv | Samayam Malayalam | Updated: 05 Feb 2020, 12:48:53 PM\nഭര്‍ത്താവിനെ ആകര്‍ഷിയ്ക്കണമെന്ന് ആഗ്രഹിയ്ക്കുന്ന ഭാര്യമാര്‍ക്കുള്ള ചില ടിപ്‌സുണ്ട്. ഇതെക്കുറിച്ചറിയൂ.\nഭാര്യാ ഭര്‍തൃ ബന്ധമെന്നതും ആകര്‍ഷണങ്ങളും വികര്‍ഷണങ്ങളുമെല്ലാമുള്ളതു തന്നെയാണ്. പരസ്പരം അടുപ്പിയ്ക്കുന്ന, അകല്‍ച്ചയുണ്ടാക്കുന്ന ഘടകങ്ങള് പലതാണ്. ഭര്‍ത്താവിനെ ഭാര്യയിലേയ്ക്ക് ആകര്‍ഷിയ്ക്കുന്ന, ഭാര്യയെ ഭര്‍ത്താവിലേയ്ക്ക ആകര്‍ഷിയ്ക്കുന്ന ഘടകങ്ങള് പലതാണ്. വ്യക്തിപരമായി വ്യത്യാസമുണ്ടാകുമെങ്കിലും ഇത്തരം കാര്യങ്ങള്‍ക്കു പൊതു സ്വാഭാവവുമുണ്ട്.\nവസ്ത്രധാരണത്തിലും മറ്റും അശ്രദ്ധ\nപലപ്പോഴും ദാമ്പത്യത്തിലേയ്ക്കു കടന്നു കഴിഞ്ഞാല്, പ്രത്യേകിച്ചു കുഞ്ഞായാല് ഓ, ഇനിയിതിലൊക്കെ എന്തു കാര്യമെന്നു കരുതി വസ്ത്രധാരണത്തിലും മറ്റും അശ്രദ്ധ കാണിയ്ക്കുന്ന സ്ത്രീകളുണ്ട്. നല്ല രീതിയിലെ വസ്ത്രധാരണം, അണിഞ്ഞൊരുങ്ങുന്നത് പുരുഷനെ പൊതുവേ ആകര്‍ഷിയ്ക്കുന്നു. വീട്ടിലാണെങ്കിലും വീട്ടു ജോലികളിലാണെങ്കിലും വൃത്തിയായി, ആകര്‍ഷകരമായ വസ്ത്രധാരണവും ഒരുക്കവുമെല്ലാം ഏതു ഭര്‍ത്താക്കന്മാരും ആഗ്രഹിയ്ക്കും. മുഷിഞ്ഞ വസ്ത്രവുമിട്ട് മുടിയും വലിച്ചു പറച്ച് ഭര്‍ത്താവിനു മുന്നിലെത്തുന്നതിനേക്കാള് നല്ലത് ഇതു തന്നെയാണ്.\nഭര്‍ത്താവിന്റെ നല്ല കാര്യങ്ങളില്\nഭര്‍ത്താവിന്റെ നല്ല കാര്യങ്ങളില് അഭിനന്ദന വാക്കുകള് പറയുക, പ്രോത്സാഹിപ്പിയ്ക്കുക. ഇതെല്ലാം തന്നെ ഭര്‍ത്താവിനെ സന്തോഷിപ്പിയ്ക്കുന്ന, ഭാര്യയിലേയ്ക്കടുപ്പിയക്കുന്ന കാര്യങ്ങളാണ്. പരാതികളും പരിഭവങ്ങളും മാത്രം പറയുന്ന, അസംതൃപ്തിയുടെ സ്വരം മാത്രമുയര്‍ത്തുന്ന ഭാര്യയില് നിന്നും സ്വാഭാവികമായും ഭര്‍ത്താവ് അറിയാതെ തന്നെ അകന്നു പോയെന്നു വരാം.\nഇരിപ്പിലും നടപ്പിലുമെല്ലാം ഭംഗി കാത്തു സൂക്ഷിയ്ക്കുക. എപ്പോഴും രോഗിയുടെ മട്ടില് വളഞ്ഞു കുനിഞ്ഞു നടക്കുന്നതും പ്രസരിപ്പില്ലാതെ ഉറക്കം തൂങ്ങിയിരിയ്ക്കുന്നതുമൊന്നും തന്നെ ഭര്‍ത്താക്കന്മാര്‍ക്കു താല്‍പര്യമുള്ള സംഗതിയല്ല. പ്രസരിപ്പും ഉന്മേഷവുമെല്ലാം കാത്തു സൂക്ഷിയ്ക്കുക.\nAlso read: ബെഡ്‌റൂമിലെ മിടുക്കനെ അവള് നേരത്തേ തിരിച്ചറിയും\nപ്രസന്നമായ മുഖം, മുഖത്തു സന്തോഷവും പുഞ്ചിരിയുമെല്ലാം\nപ്രസന്നമായ മുഖം, മുഖത്തു സന്തോഷവും പുഞ്ചിരിയുമെല്ലാം ഭര്‍ത്താക്കന്മാരെ ആകര്‍ഷിയ്ക്കുന്ന ഘടകങ്ങളാണ്. പകരം എപ്പോഴും മുഖം വീര്‍പ്പിച്ചു പരാതി പറഞ്ഞ്, ദേഷ്യം കാണിച്ചു നടക്കുന്ന ഭാര്യമാരോടു താല്‍പര്യം തോന്നാത്തവരാണ് ഭര്‍ത്താക്കന്മാര്. ഇത്തരം കാര്യങ്ങളില് ശ്രദ്ധിയ്ക്കുക.\nഭര്‍ത്താവിനെ പരിഗണിയ്ക്കുക. ഭര്‍ത്താവിന്റെ വാക്കുകള്‍ക്കു ശ്രദ്ധ കൊടുക്കുക.ദിവസവും ഭാര്യയും ഭര്‍ത്താവും തമ്മില് പത്തു പതിനഞ്ചു മിനിറ്റെങ്കിലും സംസാരിയിക്കുവാന് സമയം കണ്ടെത്തുക. ആശയ വിനിമയം ഏതു ബന്ധത്തിലും പ്രധാനമാണ്. വാക്കുകളില് മനസും അടുക്കും.\nഭാര്യയായാല്, അമ്മയായാല് പിന്നെ ശരീര ഭംഗിയില്\nഭാര്യയായാല്, അമ്മയായാല് പിന്നെ ശരീര ഭംഗിയില് എന്തു കാര്യം എന്നു കരുതുന്നവരാണു പല സ്ത്രീകളും. ഈ ധാരണ തിരുത്തുക. ശരീരഭംഗി കാത്തു സൂക്ഷിയ്ക്കാന്, ദുര്‍മേദസ് ഒഴിവാക്കാന് ശ്രമിയ്ക്കുക. ഇതിനായി വ്യായാമവും ഭക്ഷണ നിയന്ത്രണവുമെല്ലാം ശീലമാക്കാം. ആകര്‍ഷകമായ ശരീരം ഭര്‍ത്താവിന് ആകര്‍ഷണം തന്നെയാണ്.\nകിടപ്പറയിലും ഇതു ബാധകം.\nകിടപ്പറയിലും ഇതു ബാധകം. സെക്‌സ് എന്നത് ഭാര്യാ ഭര്‍ത്താക്കന്മാരെ അടുപ്പിയ്ക്കുന്ന ഘടകം തന്നെയാണ്. ഇത് പല ഭാര്യമാരും ഭര്‍ത്താവിനു ചെയ്തു കൊടുക്കുന്ന ആനുകൂല്യമെന്ന രീതി, തനിയ്ക്കു താല്‍പര്യമില്ലെന്ന രീതി പിന്‍തുടരുന്നവരുണ്ട്. ഇത് നല്ല കീഴിവഴക്കമല്ല. സെക്‌സില് തുല്യ താല്‍പര്യവും ഇഷ്ടങ്ങളും പങ്കാളിയുമായി പങ്കു വയ്ക്കാം.\nവെറുമൊരു ആലിംഗനത്തിന് ഇത്രയും ശക്തിയോ?ആര്‍ട്ടിക്കിള് ഷോ\nറിലേഷന്‍ഷിപ്പ് tips for wife Relationship how to attract husband couple\nWeb Title : tips for wife to attract husband


അമ്മയെ കണ്ട്; യോഗങ്ങളും സന്ദര്‍ശനങ്ങളുമായി രാജീവ് – varthamanam\nഅമ്മയെ കണ്ട്; യോഗങ്ങളും സന്ദര്‍ശനങ്ങളുമായി രാജീവ്\nമന്ത്രിയായി ചുമതലയേറ്റ ശേഷം ആദ്യമായി എറണാകുളത്തെത്തിയ പി. രാജീവിന്റെ ആദ്യയാത്ര അമ്മയെ കാണാനായിരുന്നു. മകനെ ചേര്‍ത്ത് പിടിച്ച്, മധുരം പങ്കിട്ട് അമ്മയുടെ സന്തോഷം.\nമന്ത്രിയായി ചുമതലയേറ്റ ശേഷം ആദ്യമായി എറണാകുളത്തെത്തിയ പി. രാജീവിന്റെ ആദ്യയാത്ര അമ്മയെ കാണാനായിരുന്നു. മകനെ ചേര്‍ത്ത് പിടിച്ച്, മധുരം പങ്കിട്ട് അമ്മയുടെ സന്തോഷം. അയല്‍ക്കാരനായ വ്യവസായ മന്ത്രി എത്തുന്നതറിഞ്ഞ് നാട്ടുകാരില് ഏതാനും പേരുമെത്തി.\nകൊച്ചി : പതിനൊന്നാം നമ്പര് സ്റ്റേറ്റ് കാര് അന്നമനട മേലഡൂരിലെ പുന്നാടത്ത് വീട്ടിലേക്ക് പടി കടന്നുവരുമ്പോള് സ്വീകരിക്കാന് വീട്ടുകാരും സുഹൃത്തുക്കളും അയല്‍വാസികളും അവിടെ കാത്തുനിന്നിരുന്നു. കാറില് നിന്നിറങ്ങിയത് കേരളത്തിന്റെ പുതിയ വ്യവസായ-നിയമ വകുപ്പ് മന്ത്രി പി.രാജീവ്. തൃശൂര് ജില്ലാ പഞ്ചായത്ത് പ്രസിഡന്റ് പി.കെ. ഡേവിസ് മാസ്റ്റര്‍ക്കും സഹപാഠികളും സമര സഖാക്കളുമായിരുന്ന ജയരാമനും സതീശനുമൊപ്പം വീടിനകത്തേക്ക് രാജീവ്. മന്ത്രിയായി ചുമതലയേറ്റ ശേഷം ആദ്യമായി എറണാകുളത്തെത്തിയ പി. രാജീവിന്റെ ആദ്യയാത്ര അമ്മയെ കാണാനായിരുന്നു. മകനെ ചേര്‍ത്ത് പിടിച്ച്, മധുരം പങ്കിട്ട് അമ്മയുടെ സന്തോഷം. അയല്‍ക്കാരനായ വ്യവസായ മന്ത്രി എത്തുന്നതറിഞ്ഞ് നാട്ടുകാരില് ഏതാനും പേരുമെത്തി.\nസി.പി.എം മാള ഏരിയാ സെക്രട്ടറി പി.കെ സന്തോഷ്, ലോക്കല് സെക്രട്ടറി പ്രവീണ്, പഞ്ചായത്ത് പ്രസിഡന്റ് വിനോദ് എന്നിവരും വീട്ടില് എത്തിയിരുന്നു. രാവിലെ 8.30 യോടെ വീട്ടിലെത്തിയ രാജീവ് അര മണിക്കൂറോളം അവിടെ ചെലവഴിച്ചു. പ്രാതലും അമ്മയ്‌ക്കൊപ്പം. ഗുരുതുല്യരായ സാംസ്‌കാരിക നേതാക്കളേയും എഴുത്തുകാരേയും സന്ദര്‍ശിച്ചും ഔദ്യോഗിക യോഗങ്ങളുമായും തിരക്കേറിയതായിരുന്നു മന്ത്രിയായ ശേഷമുള്ള രാജീവിന്റെ ആദ്യ ഞായര്.മേലഡൂരില് നിന്ന് വീണ്ടും എറണാകുളത്തേക്ക്. സ്വന്തം പ്രവര്‍ത്തനകേന്ദ്രവും മണ്ഡലവുമായ കളമശ്ശേരിയിലെ സി.പി.എം ഏരിയാ കമ്മിറ്റി ഓഫീസില് എല്.ഡി.എഫ് ഘടക കക്ഷി നേതാക്കളുമായി ഹ്രസ്വ ചര്‍ച്ച. അവിടെ നിന്ന് കളമശേരിയിലെ മെഡിക്കല് കോളേജിലേക്ക്.\nമെഡിക്കല് കോളേജിന് ഹിന്‍ഡാല്‍കൊ നല്‍കിയ 25 ഓക്‌സിജന് കോണ്‍സെന്‍ട്രേറ്ററുകള് കൈമാറുന്ന ചടങ്ങ്.തങ്ങളുടെ സാമൂഹ്യപ്രതിബദ്ധതാ ഫണ്ട് ഉപയോഗിച്ച് വിദേശത്തു നിന്നും ഇറക്കുമതി ചെയ്ത ആധുനിക ഓക്‌സിജന് കോണ്‍സെന്‍ട്രേറ്ററുകളാണ് മെഡിക്കല് കോളേജിന് കൈമാറിയത്. ഹിന്‍ഡാല്‍കോ ഇന്‍ഡസ്ട്രീസ് ലിമിറ്റഡ് സീനിയര് പ്രസിഡണ്ട് ബി അരുണ്‍മാറില് നിന്ന് കോണ്‍സെന്‍ട്രേറ്ററുകള് ഏറ്റുവാങ്ങി. ജില്ലാ കളക്ടര് എസ്. സുഹാസ്, ഏലൂര് നഗരസഭാ ചെയര്‍മാര് എ.ഡി. സുജില് സി.ഐ.ടി.യു സംസ്ഥാന സെക്രട്ടറി കെ.എന്.ഗോപിനാഥ് എന്നിവരും പങ്കെടുത്തു.തുടര്‍ന്ന് കളമശ്ശേരി നഗരസഭയുടെ റാപ്പിഡ് ആന്റിജന് പരിശോധനാ കേന്ദ്രം ഉദ്ഘാടനം. നഗരസഭാ ചെയര് പേഴ്‌സണ് സീമാ കണ്ണനും പങ്കെടുത്തു. കോവിഡ് പ്രതിരോധ പ്രവര്‍ത്തനങ്ങളുടെ ജില്ലാ തല അവലോകന യോഗത്തില് പങ്കെടുത്ത ശേഷം സ്റ്റേഡിയം മെട്രോ സ്റ്റേഷനില് മാധ്യമങ്ങളേയും കണ്ടു. വിദ്യാര്‍ത്ഥി ജീവിതകാലം മുതല് പൊതുജീവിതത്തിന്റെ ഭാഗമാവുകയും വാത്സല്യം ചൊരിയുകയും ചെയ്ത ഡോ.എം.ലീലാവതിയേയും പ്രൊഫ.എം.കെ സാനുവിനേയും രാജീവ് വീട്ടിലെത്തി സന്ദര്‍ശിച്ചു. തെരഞ്ഞെടുപ്പ് പ്രചരണത്തിനിടെ രാജീവ് ജയിക്കണമെന്ന ആശംയുമായി സാമൂഹ്യമാധ്യമങ്ങളിലൂടെ ശ്രദ്ധ നേടിയ പങ്കിച്ചേച്ചി എന്ന കടേപ്പള്ളി സ്വദേശി പങ്കജാക്ഷി, സി.പി.എമ്മിന്റെ മുതിര്‍ന്ന നേതാവ് കെ. എം സുധാകരന് എന്നിവരേയും രാജീവ് സന്ദര്‍ശിച്ചു. വൈകിട്ടോടെ ആദ്യ നിയമസഭാ സമ്മേളനത്തിനായി തിരുവനന്തപുരത്തേക്ക് തിരിച്ചു.


ആര്യയുടെ വാക്കുകള് ഏറ്റെടുത്ത് മലയാളക്കര; 13 വയസ്സിനിടെ ഒന്ന് നിവര്‍ന്ന് നില്‍ക്കാനായിട്ടില്ല; ഒരിക്കലും തളരരുതെന്ന് കണ്ണുനിറയാതെ അവള് പറഞ്ഞു; 10 ലക്ഷത്തോളം കാ‍ഴ്ചക്കാരുമായി വീഡിയോ വൈറല് | Kairali News | kairalinewsonline.com\nശാരീരിക വൈകല്യങ്ങളെ അതിജീവിച്ച് ജീവിത വിജയം നേടിയ മഹത് വ്യക്തികള്‍ക്കുള്ള ആദരമായാണ് കൈരളി പീപ്പിള് ടിവി ക‍ഴിഞ്ഞ ദിവസം ഫീനിക്സ് പുരസ്കാരം വിതരണം ചെയ്തത്. അംഗവൈകല്യമുള്ളവരെ പരിഹസിച്ചിരുന്ന സമൂഹികാവസ്ഥയ്ക്ക് മാറ്റം വരുത്തിയത് കൈരളിയുടെ ഫീനിക്സ് പുരസ്കാരമാണെന്ന് ചെയര്‍മാന് മമ്മൂട്ടി തന്നെ പറഞ്ഞത് കേരളത്തിന്‍റെ ഹൃദയത്തില് തൊട്ടായിരുന്നു.\nകുട്ടികളുടെ വിഭാഗത്തില് പുരസ്കാരം നേടിയത് ആര്യാരാജെന്ന അത്ഭുതക്കുട്ടിയായിരുന്നു. മലയാളത്തിന്‍റെ മഹാനടന് മമ്മൂട്ടിയുടെ കൈകളില് നിന്ന് പുരസ്കാരം ഏറ്റവാങ്ങികൊണ്ട് ആര്യ പറഞ്ഞ വാക്കുകള് ഇന്ന് സോഷ്യല് മീഡിയയില് വൈറലായിരിക്കുകയാണ്.\n13 വയസിനിടെ പരസഹായമില്ലാതെ ഒന്നു നിവര്‍ന്നു നില്‍ക്കാന് പോലും കഴിഞ്ഞിട്ടില്ലാത്ത കുട്ടിയാണ് ആര്യ. ജനിച്ച് മൂന്നാം നാള് പിടിപെട്ട മഞ്ഞപ്പിത്തം, ചലനശേഷി നഷ്ടപ്പെടുത്തിയ സെറിബ്രള് പാള്‍സി എന്ന രോഗാവസ്ഥയില് നിന്ന് ഒരു ഫീനിക്‌സ് പക്ഷിയെപ്പോലെ പറന്നുയര്‍ന്നാണ് ആര്യ അത്ഭുതം കാട്ടുന്നത്.\nപുരസ്കാരം ഏറ്റുവാങ്ങികൊണ്ട് ആര്യ പറഞ്ഞ വാക്കുകള് മലയാളക്കര ഹൃദയം കൊണ്ട് ഏറ്റെടുക്കുകയാണ്. ഒരു ദിവസം കൊണ്ട് ഫേസ്ബുക്കില് പത്തുലക്ഷത്തോളം പേരാണ് പീപ്പിള് ടിവിയുടെ ഫേസ്ബുക്ക് പേജിലുള്ള ആര്യയുടെ പ്രസംഗത്തിന്‍റെ വീഡിയോ കണ്ടത്. എന്തുസംഭവിച്ചാലും ഒരിക്കലും മനസ് തളര്‍ന്ന് പോകരുതെന്നായിരുന്നു ആര്യ സ്വന്തം ജീവിതം കൊണ്ട് പറഞ്ഞുതന്നത്.\nആര്യയുടെ വാക്കുകള് കേള്‍ക്കാം\nശാരീരികമായി വെല്ലുവിളികള് അതിജീവിക്കുന്നവര്‍ക്ക് നല്‍കുന്ന ഇത്തരം അവാര്‍ഡുകള് തന്നെപ്പോലുള്ളവര്‍ക്ക് ഏറെ ആശ്രയമാണ്. ജീവിതം മുന്നോട്ട് നയിക്കാന് ഇത്തരം അവാര്‍ഡുകള് സഹായിക്കുന്നുവെന്നും ആര്യ പറഞ്ഞു.\nശാരീരിക വെല്ലുവിളികള് നേരിടുന്നവരോട് പറയാനുള്ളത് ഒരേയൊരു കാര്യമാണ്, ഒരിക്കലും അത് മനസ്സിനെ ബാധിക്കരുത്,ആത്മവിശ്വാസം കൈവെടിയുകയുമരുത്. ആര്യയുടെ വാക്കുകളെ നിറകൈയ്യടികളോടെയാണ് സദസ്സ് സ്വീകരിച്ചത്.\nവൈകല്യങ്ങളെ മനസ്സുകൊണ്ട് മറികടന്ന് ആര്യ സ്റ്റേജിലേക്ക് കയറിയപ്പോള് ചേര്‍ത്തു പിടിച്ച് വേദിയിലേക്ക് ആനയിച്ചത്, മലയാളത്തിന്റെ മഹാനടന് മമ്മൂട്ടി. ജീവിതത്തിലേ ഏറ്റവും വലിയ ഭാഗ്യങ്ങളിലൊന്ന് മമ്മൂക്കസാറിന്റെ കൈയ്യില് നിന്നും അവാര്‍ഡ് വാങ്ങാന് സാധിച്ചതാണെന്ന് ആര്യയുടെ വാക്കുകള്‍ക്ക് തന്നോട് ചേര്‍ത്തുപിടിച്ച് ആശ്ലേഷിച്ചായിരുന്നു മലയാളത്തിന്റെ പ്രിയ നടന്റെ മറുപടി.\nആര്യയെക്കുറിച്ച് മമ്മൂട്ടി പറഞ്ഞത്\n13 വയസ്സുള്ള കുട്ടിക്ക് ഇത്രയും ജീവിതവീക്ഷണമെന്നത് എന്നെ അത്ഭുതപ്പെടുത്തി. മുതിര്‍ന്നവര്‍ക്കുപോലുമില്ലാത്ത ജീവിത വീക്ഷണമുളള കുട്ടിയാണ് ആര്യ. വൈകല്യങ്ങളില്ലാത്ത, എല്ലാ ക‍ഴിവുകളുമുണ്ടായിട്ടും ആത്മവിശ്വാസം ഇല്ലാത്തതുകൊണ്ടുമാത്രം ജീവിതത്തില് പരാജയപ്പെട്ടുപോയ നിരവധിപേരുണ്ട്.\nപക്ഷെ വൈകല്യങ്ങളും ബുദ്ധിമുട്ടുകളും ഉണ്ടായിട്ടും ആര്യ വിജയം പിടിച്ചെടുത്തത് അഭിനന്ദനമര്‍ഹിക്കുന്നതാണ്. നമ്മളൊരു കാര്യം ആഗ്രഹിച്ചാല് അത് നേടിത്തരുവാന് ലോകം മു‍ഴുവന് നമുക്കൊപ്പം നില്‍ക്കുമെന്ന പൗലോ കൊയ്ലോയുടെ വാക്കുകള് അന്വര്‍ഥമാണെന്ന് ആര്യ തെളിയിച്ചെന്നും മലയാളത്തിന്‍റെ മഹാനടന് പറഞ്ഞു.\nഇവരെയൊക്കെ ആദരിക്കാന് സാധിച്ചുവെന്നത് കൈരളിയെ സംബന്ധിച്ചടുത്തോളം അഭിമാനമാണെന്നും ചെയര്‍മാന് വ്യക്തമാക്കി.\nആര്യയുടെ ജീവിതവും പോരാട്ടവും വിജയവും ഇങ്ങനെ\nസെറിബ്രല് പാള്‍സിയെന്ന മാരകരോഗത്തിന് മുന്നില് തരിമ്പും കൂസാതെ മുന്നേറുന്ന കൊച്ചുമിടുക്കി.കുട്ടികളുടെ വിഭാഗത്തിലുള്ള പുരസ്‌കാരമാണ് ആര്യ സ്വന്തമാക്കിയത്. എല്ലാം തികഞ്ഞവരോട് ഏറ്റുമുട്ടാനായിരുന്നു ആര്യയ്ക്ക് എന്നും താത്പര്യം.\nഇവര് പകര്‍ന്നു നല്‍കുന്ന കരുത്തും മറ്റുള്ളവരുടെ പ്രോത്സാഹനവും കൂടിയാകുന്നതോടെ ആര്യയുടെ സ്വപ്‌നങ്ങളെല്ലാം പൂവണിയുമെന്നുറപ്പാണ്.\nആര്യയുടെ ജീവിതം വരച്ചുകാട്ടുന്ന വീഡിയോ കാണാം\nTags: arya rajDont MissdontmissFeaturedKairaliPHOENIX AWARDViral


തിരഞ്ഞെടുത്ത ഹദീസുകൾ/വിവിധ വിഷയങ്ങൾ - വിക്കിഗ്രന്ഥശാല\nതിരഞ്ഞെടുത്ത ഹദീസുകൾ/വിവിധ വിഷയങ്ങൾ\nഇബ്നുമസ്‌ഊട്(റ) പറയുന്നു: ഒരു മനുഷ്യൻ ചോദിച്ചു: പ്രവാചകരേ! ജാഹിലിയ്യാകാലത്തു ഞങ്ങൾ ചെയ്ത കുറ്റങ്ങൾക്ക് ഞങ്ങളെ ശിക്ഷിക്കുമോ? നബി(സ) അരുളി: ഇസ്ലാമിൽ പ്രവേശിച്ചശേഷം ഒരാൾ തന്റെ പ്രവർത്തനങ്ങൾ നന്നാക്കിത്തീർത്തെങ്കിൽ കിരാതയുഗത്തിൽ പ്രവർത്തിച്ച തെറ്റുകൾക്ക് അവനെ ശിക്ഷിക്കുകയില്ല. ഇസ്ലാമിൽ പ്രവേശിച്ചശേഷം ഒരാൾ തെറ്റ് പ്രവർത്തിച്ചുകൊണ്ടിരുന്നെങ്കിലോ മുമ്പ് ചെയ്ത തെറ്റുകൾക്കും പിൽക്കാലങ്ങളിൽ ചെയ്ത തെറ്റുകൾക്കും അല്ലാഹു അവനെ ശിക്ഷിക്കുന്നതാണ്. (ബുഖാരി. 6921)\nനാഫിഅ‍്(റ) പറയുന്നു: സ്വഫിയ്യ: അദ്ദേഹത്തോട് പറഞ്ഞു: ഖലീഫ ഉമർ(റ)ന്റെ ഒരു അടിമ യുദ്ധത്തിൽ പെട്ട ഒരു അടിമസ്ത്രീയെ നിർബന്ധിച്ച് അവളുടെ കന്യകത്വം നഷ്ടപ്പെടുത്തി. ഉമർ(റ) അവനെ ശിക്ഷിക്കുകയും നാട് കടത്തുകയും ചെയ്തു. എന്നാൽ സ്ത്രീയെ അദ്ദേഹം ശിക്ഷിക്കുകയുണ്ടായില്ല. (ബുഖാരി. 6949)\nഅബൂഹുറൈറ(റ) പറയുന്നു: നബി(സ) അരുളി: നിങ്ങളാരും മരിക്കാൻ കൊതിക്കരുത്. സുകൃതം ചെയ്യുന്നവനാണെങ്കിൽ അവന്ന് കൂടുതൽ സുകൃതം ചെയ്യുവാൻ അവസരം ലഭിക്കും. പാപം ചെയ്യുന്നവനാണെങ്കിൽ പശ്ചാത്തപിച്ച് മടങ്ങാനും അവസരം ലഭിക്കും. (ബുഖാരി. 7235)\nഇബ്നു മസ്‌ഊടി(റ)ൽ നിന്ന്: നബിതിരുമേനി(സ) മൂന്ന് പ്രാവശ്യം പ്രഖ്യാപിക്കുകയുണ്ടായി. (ഇബാദത്തിൽ) അമിതമായ നിലപാട് കൈക്കൊള്ളുന്നവർ പരാജയത്തിലാണ്. (മുസ്ലിം)\nജാബിറി(റ)ൽ നിന്ന്: ഞാൻ നബി(സ)യൊന്നിച്ച് നിസ്കരിക്കാറുണ്ട്. അപ്പോഴെല്ലാം അവിടുത്തെ നിസ്കാരവും ഖുത്തുബയും മദ്ധ്യനിലയിലായിരുന്നു. (മുസ്ലിം)\nസൽമത്ത്ബ്നു അംറി(റ)ൽ നിന്ന്: പ്രവാചകസന്നിധിയിൽവെച്ച് ഒരാൾ ഇടതുകൈകൊണ്ട് ഭക്ഷിച്ചു. അവിടുന്നരുളി: വലതുകൈകൊണ്ട് ഭക്ഷിക്കുക. അയാൾ പറഞ്ഞു: എനിക്കതിന് കഴിവില്ല. നബി(സ) പ്രാർത്ഥിച്ചു: എന്നാൽ നിനക്കതിന് കഴിയാതിരിക്കട്ടെ! അഹന്ത മാത്രമായിരുന്നു അവനെ തടഞ്ഞത്. പിന്നീടയാൾക്ക് തന്റെ കൈ വായിലേക്കുയർത്താൻ സാധിച്ചിട്ടില്ല. (മുസ്ലിം)\nജാബിർ(റ) വിൽ നിന്ന്: ഒരവസരത്തിൽ റസൂൽ(സ) ഇങ്ങനെ പറയുകയുണ്ടായി: എന്റെയും നിങ്ങളുടെയും സ്ഥിതി തീ കത്തിച്ച് അതിൽ വണ്ടുകളും പാറ്റകളും വീഴാൻ തുടങ്ങിയപ്പോൾ അതിനെ ആട്ടിയോടിച്ചുകൊണ്ടിരിക്കുന്ന ഒരാളെപ്പോലെയാണ്. നരകത്തിൽ നിന്ന് നിങ്ങളെ ഞാൻ തടഞ്ഞു നിർത്തുന്നു. നിങ്ങളാണെങ്കിൽ എന്റെ കയ്യിൽ നിന്ന് വഴുതിപ്പോവുകയും ചെയ്യുന്നു. (മുസ്ലിം)\nജാബിർ(റ)ൽ നിന്ന്: (ആഹാരം കഴിക്കുമ്പോൾ) ഭക്ഷണത്തളികയും വിരലുകളും (വൃത്തിയാകും വരെ) തുടച്ച് നക്കുവാൻ അല്ലാഹുവിന്റെ പ്രവാചകൻ(സ) അരുളിയിരിക്കുന്നു. ഏതിലാണ് ബർക്കത്തെന്ന് നിങ്ങൾക്കറിയുകയില്ല എന്നും നബി(സ) പ്രസ്താവിച്ചിട്ടുണ്ട്. (മുസ്ലിം)\nഉഖ്ബത്തുബ്നു അമ്ര്(റ) നിവേദനം ചെയ്യുന്നു: റസൂൽ(സ) പറഞ്ഞു: നല്ലത് കാണിച്ച് കൊടുക്കുന്നവന് അത് പ്രവർത്തിച്ചവന്റെ തുല്യപ്രതിഫലം ലഭിക്കുന്നതാണ്. (മുസ്ലിം)\nഅബൂഹുറയ്‌റ(റ)യിൽ നിന്ന്: റസൂൽ(സ) പ്രസ്താവിച്ചു: നല്ല മാർഗ്ഗത്തിലേക്ക് ക്ഷണിക്കുന്നവന് തന്നെ അനുഗമിച്ച് പ്രവർത്തിച്ചവനുള്ള തുല്യപ്രതിഫലം ലഭിക്കുന്നതാണ്. അത് നടപ്പാക്കിയവന് ഒരു കുറവും വരുകയില്ല. അനാചാരത്തിലേക്ക് ക്ഷണിച്ചവന് അനുകരിച്ചവന്റെ തുല്യ ശിക്ഷ ഉണ്ടായിരിക്കുന്നതാണ്. അതുകൊണ്ട് അവർക്ക് ഒരു കുറവും വരുന്നില്ല. (മുസ്ലിം)\nഅബൂസഈദ് നിവേദനം: നബി(സ) പറയുന്നത് ഞാൻ കേട്ടു. നിങ്ങളിൽ ആരെങ്കിലും ഒരു നിഷിദ്ധകർമ്മം കണ്ടാൽ തന്റെ കൈകൊണ്ട് അവനത് തടഞ്ഞ് കൊള്ളട്ടെ. അതിന് കഴിഞ്ഞില്ലെങ്കിൽ താൻ അതിനെ കുറ്റപ്പെടുത്തികൊള്ളട്ടെ അതിനും സാധിച്ചില്ലെങ്കിൽ തന്റെ ഹൃദയംകൊണ്ട് വെറുത്തു കൊള്ളട്ടെ. അതാകട്ടെ, ഈമാന്റെ ഏറ്റവും താഴ്‌ന്ന പടിയാണ്. (മുസ്ലിം)\nഇബ്നു മസ്‌ഊട്(റ)ൽ നിന്ന്: നബി(സ) ഊന്നിപ്പറഞ്ഞു: എനിക്ക് മുമ്പ് അല്ലാഹു നിയോഗിച്ചയച്ച ഏത് നബിക്കും തന്റെ ജനതയിൽ ആത്മമിത്രങ്ങളും സ്വന്തം ചര്യ പിൻപററുന്നവരും ആജ്ഞാനുവർത്തികളും ഉണ്ടാകാതിരുന്നിട്ടില്ല. അവർക്കു ശേഷം പ്രവർത്തിക്കാത്തത് പറയുകയും കൽപിക്കപ്പെടാത്തത് പ്രവർത്തിക്കുകയും ചെയ്യുന്ന പിൻഗാമികൾ അചിരേണ അവരെ പ്രതിനിധികരിച്ചു. അവരോട് കൈകൊണ്ട് ജിഹാദ് ചെയ്തവനാരോ, അവനത്രെ സത്യവിശ്വാസി. വാക്കുകളിലൂടെ എതിർത്തവനും സത്യവിശ്വാസിയാണ്. ഹൃദയം കൊണ്ട് വെറുത്തവനും സത്യവിശ്വാസി തന്നെ. പക്ഷെ അതിനപ്പുറം ഒരുകടുകിട ഈമാൻ അവശേഷിക്കുന്നില്ല. (മുസ്ലിം)\nഉമ്മുസൽമ(റ)യിൽ നിന്ന് നിവേദനം: നബി(സ) തറപ്പിച്ചുപറഞ്ഞു: നിങ്ങൾക്ക് അംഗീകരിക്കാവുന്ന ചില കാര്യങ്ങളും അംഗീകരിക്കാനാവാത്ത മറ്റു ചിലതും കൽപ്പിക്കുന്ന കൈകാര്യ കർത്താക്കൾ നിങ്ങളിൽ നിയോഗിക്കപ്പെടുന്നതാണ്. (എന്നാൽ ദുഷ്പ്രവർത്തികളിൽ) വെറുപ്പ് പ്രകടിപ്പിച്ചവൻ രക്ഷ പ്രാപിച്ചവനായി. അതിനെ നിരാകരിച്ചവൻ പാപരഹിതനുമായി. അവർ ചോദിച്ചു: മറിച്ച് അതിൽ സംതൃപ്തി പൂണ്ട് അനുധാവനം ചെയ്തവനോ ? പ്രവാചകരെ, ഞങ്ങൾക്ക് അവരോട് യുദ്ധം ചെയ്തുകൂടെയോ? പ്രവാചകൻ(സ) അരുളി: അവൻ നമസ്കാരം നിലനിർത്തുന്നേടത്തോളം അത് പാടുള്ളതല്ല. (മുസ്ലിം)\nഹുദൈഫ(റ)യിൽ നിന്ന് നിവേദനം: നബി(സ) അരുൾചെയ്തിരിക്കുന്നു: എന്റെ ആത്മാവ് ആരുടെ കയ്യിലാണോ, അവനെക്കൊണ്ട് സത്യം. നിങ്ങൾ നല്ലത് കൽപിക്കുകയും ചീത്ത നിരോധിക്കുകയും വേണം. അല്ലാത്തപക്ഷം അല്ലാഹു നിങ്ങളുടെ മേൽ കടുത്ത ശിക്ഷ ഏർപ്പെടുത്തും. നിങ്ങൾ പ്രാർത്ഥിക്കും. ഉത്തരം ലഭിക്കില്ല. (തിർമിദി)\nഅബൂസഈദിൽ ഖുദ്‌രി(റ)ൽ നിന്ന് നിവേദനം: നബി(സ) പ്രഖ്യാപിച്ചിരിക്കുന്നു: ധിക്കാരിയായ ഭരണാധിപന്റെ മുമ്പിൽ ന്യായം പറയലാണ് ഏറ്റവും വലിയ ജിഹാദ്. (അബൂദാവൂട്, തിർമിദി)\nത്വാരിഖുബിൻ ശിഹാബ് നിവേദനം ചെയ്തിരിക്കുന്നു: നബി(സ) കാൽ (ഒട്ടകത്തിന്റെ) കാലണിയിൽ വെച്ചിട്ടും യാത്ര പുറപ്പെടാൻ ഒരുങ്ങിയിരിക്കെ ധർമ്മ സമരത്തിൽ വെച്ചേറ്റവും ഉത്തമം ഏതാണെന്ന് ഒരാൾ ചോദിച്ചു. തിരുമേനി(സ) പറഞ്ഞു: ദുഷ്ടനായ ഭരണാധിപന്റെ മുമ്പിൽ നീതിപൂർവ്വം സംസാരിക്കലാണ്. (നസാഈ)\nജാബിർ(റ) നിവേദനം ചെയ്യുന്നു: റസൂൽ(സ) ആജ്ഞാപിച്ചിരിക്കുന്നു: നിങ്ങൾ അക്രമം സൂക്ഷിക്കണം. അക്രമം അന്ത്യദിനത്തിൽ ഇരുളുകളായിരിക്കും. ലുബ്ധിനെ നിങ്ങൾ സൂക്ഷിക്കണം. ലുബ്ധാണ് നിങ്ങൾക്ക് മുമ്പുള്ളവരെ നശിപ്പിച്ചതു. രക്തം ചിന്താനും നിഷിദ്ധമായത് അനുവദനീയമാക്കാനും അതവരെ പ്രേരിപ്പിച്ചിരിക്കുന്നു. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: തിരുദൂതൻ(സ) പറഞ്ഞു: ബാദ്ധ്യതകൾ അന്ത്യ ദിനത്തിൽ തിരിച്ചേൽപിക്കപ്പെടുന്നതാണ്. കൊമ്പില്ലാത്ത ആടിനുപോലും കൊമ്പുള്ള ആടിനോട് പ്രതികാരം ചെയ്യാൻ സാധിക്കും. (മുസ്ലിം)\nഇയാസുബ്നു സഅ‍്ലബത്തിൽ നിന്ന് നിവേദനം: റസൂൽ(സ) പറഞ്ഞു: മുസ്ലീമിന്റെ ധനം കള്ളസത്യം വഴി അപഹരിച്ചെടുക്കുന്നവന് അല്ലാഹു നരകം അനിവാര്യവും സ്വർഗം നിഷിദ്ധവുമായിരിക്കുന്നു. തിരെ നിസ്സാരമായ വല്ലതുമാണെങ്കിലോ പ്രവാചകരേ ! ഒരാൾ ചോദിച്ചു. ഉകമരത്തിന്റെ ഒരു കൊമ്പായിരുന്നാലും മതിയെന്നു പ്രവാചകൻ പറഞ്ഞു. (മുസ്ലിം)\nഉമറി(റ)ൽ നിന്ന് നിവേദനം: അദ്ദേഹം പറഞ്ഞു: ഖൈബർ യുദ്ധത്തിൽ നബി(സ) യുടെ ചില അനുചരന്മാർ വന്ന് ഇന്നവനും രക്തസാക്ഷിയായി എന്ന് പറഞ്ഞു. അതിനിടയിൽ ഒരാൾ രക്തസാക്ഷിയായെന്ന് പറഞ്ഞപ്പോൾ, നബി(സ) പറഞ്ഞു: അങ്ങനെയല്ല, ഒരു പുതപ്പോ കരിമ്പടമോ വഞ്ചിച്ചെടുത്ത കാരണത്താൽ ഞാൻ അവനെ നരകത്തിൽ കണ്ടിരിക്കുന്നു. (മുസ്ലിം)\nജുന്തുബി(റ)ൽ നിന്ന് നിവേദനം: റസൂൽ(സ) പ്രഖ്യാപിച്ചു: സുഭി നമസ്കരിച്ചവൻ അന്ന് അല്ലാഹുവിന്റെസംരക്ഷണത്തിലാണ്.നിങ്ങളെ ഏൽപിച്ചിട്ടുള്ളവയിൽ നിന്നൊന്നും അവൻ നിങ്ങളോട് അന്വേഷിക്കാൻ ഇടവരാതിരിക്കട്ടെ! അന്വേഷിക്കുന്ന പക്ഷം അവനെ അല്ലാഹു പിടികൂടി മുഖം കുത്തി വീഴുമാറ് നരകത്തിലേക്ക് വലിച്ചെറിയും. (മുസ്ലിം)\nഅബൂഹൂറയ്‌റ(റ)യിൽ നിന്ന് നിവേദനം: നബി(സ) അരുളി: ഇഹത്തിൽ ഒരു ദാസൻ മറ്റൊരു ദാസന്റെ ന്യൂനതകൾ മറച്ചുവെച്ചാൽ, പരത്തിൽ അല്ലാഹു അവന്റെ ന്യൂനതയും മറച്ചുവെക്കുന്നതാണ്. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: തിരുദൂതൻ(സ) പറയുകയുണ്ടായി: തന്റെയോ അന്യന്റെയോ അനാഥയെ സംരക്ഷിക്കുന്നവനും ഞാനും സ്വർഗ്ഗത്തിൽ ഇവ രണ്ടും പോലെയാണ്. റാവിയയെ മാലിക്കുബ്നു അനസ് ചൂണ്ടുവിരലും നടുവിരലും കൊണ്ട് ആംഗ്യം കാണിച്ചു. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: നബി(സ) അരുളുകയുണ്ടായി: ആവശ്യമുള്ളവൻ തടയപ്പെടുകയും ആവശ്യമില്ലാത്തവൻ ക്ഷണിക്കപ്പെടുകയും ചെയ്യുന്ന വിരുന്നാണ് ഭക്ഷണങ്ങളിൽവെച്ച് ഏറ്റവും മോശമായത്. ക്ഷണം നിരസിക്കുന്നവൻ അല്ലാഹുവിനോടും റസൂലിനോടും അനാദരവ് കാണിച്ചവനാണ്. (മുസ്ലിം)\nഅനസി(റ)ൽ നിന്ന് നിവേദനം: റസൂൽ(സ) പറഞ്ഞു: രണ്ട് പെൺകുട്ടികളെ പ്രായപൂർത്തിവരെ സംരക്ഷിച്ചവനും ഞാനും അന്ത്യനാളിൽ ഇതുപോലെയായിരിക്കും. നബി(സ) തന്റെ വിരലുകൾ ചേർത്തുകാണിച്ചു. (മുസ്ലിം)\nആയിശ(റ)യിൽ നിന്ന് നിവേദനം: രണ്ടു പെൺകുട്ടികളെ ചുമന്നുകൊണ്ട് ഒരു ദരിദ്ര സ്ത്രീ എന്റെ അടുക്കൽ വന്നു. മൂന്നുകാരക്ക ഞാനവർക്ക് ഭക്ഷിക്കാൻ കൊടുത്തു. ഓരോരുത്തർക്കും ഓരോന്നു വീതം അവൾ പങ്കിട്ടുകൊടുത്തു. ഒന്ന് അവൾ തിന്നാൻ വേണ്ടി വായിലേക്കുയർത്തി. അപ്പോഴേക്കും ആ കുട്ടികൾ വീണ്ടും ഭക്ഷണമാവശ്യപ്പെട്ടു. ഭക്ഷിക്കാൻ ഉദ്ദേശിച്ചിരുന്ന കാരക്ക അവൾ രണ്ടായി ചീന്തി അവർക്കു രണ്ടുപേർക്കുമായി വീതിച്ചുകൊടുത്തു. അവളുടെ കാര്യം എന്നെവല്ലാതെ ആശ്ചര്യപ്പെടുത്തി. വിവരം നബി(സ) യോട് പറഞ്ഞു. ആ കുട്ടികൾ വഴി അല്ലാഹു അവർക്ക് സ്വർഗ്ഗം അനിവാര്യമാക്കുമെന്നോ അതല്ല, അതുകൊണ്ടുതന്നെ അവളെ നരകത്തിൽ നിന്നു മോചിപ്പിക്കുമെന്നോനബി(സ) തറപ്പിച്ചുപറഞ്ഞു. (മുസ്ലിം)\nഖുവൈലിദ്(റ) വിൽ നിന്ന് നിവേദനം: നബി(സ) അരുൾ ചെയ്തു: അല്ലാഹുവേ! അനാ ഥർ സ്ത്രീകൾ എന്നീ അബലരുടെ അവകാശം അവഗണിക്കുന്നവരെ ഞാൻ പാപികളായിക്കാണുന്നു. (നസാഈ)\nഉവൈമിറി(റ)ൽ നിന്ന് നിവേദനം: നബി(സ) പറയുന്നത് ഞാൻ കേട്ടു. എനിക്കു വേണ്ടി നിങ്ങൾ അബലരെ തേടിപ്പിടിക്കുക. (ഞാനവരുടെ പേരിൽ അല്ലാഹുവിനോട് സഹായം അപേക്ഷിക്കാം) നിങ്ങൾക്ക് സഹായം ലഭിക്കുന്നതും ഭക്ഷണം കിട്ടുന്നതും ബലഹീനരുടെ പേരിലാണ്. (അബൂദാവൂട്)\nഅബൂഹുറയ്‌റ(റ) വിൽ നിന്ന് നിവേദനം: നബി(സ) പ്രവചിച്ചിരിക്കുന്നു: ഒരു ദീനാർ അല്ലാഹുവിന്റെ മാർഗ്ഗത്തിൽ നീ ചെലവഴിക്കും. ഒരു ദീനാർ അടിമത്തവിമോചനത്തിലും ചെലവഴിക്കും. ഒരു ദീനാർ ദരിദ്രന് ധർമ്മമായും ചെലവഴിക്കും. ഒരു ദീനാർ നിന്റെ കുടുംബത്തിലും നീ ചെലവഴിക്കും. എന്നാൽ അവയിൽ കൂടുതൽ പ്രതിഫലമുള്ളത് സ്വന്തം കുടുംബത്തിനുവേണ്ടിചെലവഴിച്ചതിനാണ്. (മുസ്ലിം)\nസൗബാനി(റ)ൽ നിന്ന് നിവേദനം:: തിരുമേനി(സ) പറയുകയുണ്ടായി: ഒരു വ്യക്തി ചെലവഴിക്കുന്നതിൽവെച്ച് ഏറ്റവും ഉത്തമമായ ദീനാർ കുടുംബത്തിനു വേണ്ടി ചെലവഴിക്കുന്നതും അല്ലാഹുവിന്റെ മാർഗ്ഗത്തിൽ തന്റെ വാഹനത്തിൽ ചെലവഴിക്കുന്നതും അല്ലാഹുവിന്റെ മാർഗ്ഗത്തിൽ തന്റെ കൂട്ടുകാർക്കു വേണ്ടി ചെലവഴിക്കുന്നതുമാകുന്നു. (മുസ്ലിം)\nസബുറത്തുബിൻ മഅ‍്ബദി(റ)ൽ നിന്ന്: റസൂൽ(സ) അരുളി: ഏഴു വയസ്സായ കുട്ടികൾക്ക് നിങ്ങൾ നമസ്കാരം പഠിപ്പിക്കണം. പത്ത് വയസ്സായാൽ അതുപേക്ഷിച്ചതിന് അവരെ അടിക്കണം. (അബൂദാവൂട്, തിർമിദി)\nഅബൂശൂറൈഹ്(റ) വിൽ നിന്ന് നിവേദനം: നബി(സ) പറഞ്ഞു: അല്ലാഹുവിലും അന്ത്യ ദിനത്തിലും വിശ്വസിക്കുന്നവനാരോ അവൻ അയൽവാസിക്ക് നന്മ ചെയ്തുകൊള്ളട്ടെ. അല്ലാഹുവിലും അന്ത്യദിനത്തിലും വിശ്വസിക്കുന്നവൻ അതിഥിയെ മാനിച്ചുകൊള്ളട്ടെ. അല്ലാഹുവിലും അന്ത്യദിനത്തിലും വിശ്വസിക്കുന്നവൻ നല്ലത് പറയുകയോ മൗനമവലംബിക്കുകയോ ചെയ്യട്ടെ. (മുസ്ലിം)\nഇബ്നു ഉമറി(റ)ൽ നിന്ന് നിവേദനം: പ്രവാചകൻ(സ) പ്രസ്താവിച്ചു: അല്ലാഹുവിങ്കൽ കൂട്ടുകാരിൽ ഉത്തമൻ അവരിൽവെച്ച് സുഹൃത്തിനോട് നല്ല നിലയിൽ വർത്തിക്കുന്നവനാണ്. അയൽവാസികളിൽ ഗുണവാൻ അയൽവാസിയോട് നല്ല നിലയിൽ പെരുമാറുന്നവനുമാണ്. (തിർമി ദി)\nഉഖ്ബ(റ)യിൽ നിന്ന് നിവേദനം: റസൂൽ(സ) അരുൾ ചെയ്തു. ജനങ്ങൾക്ക് ഇമാമാകേണ്ടത് അവരിൽ ധാരാളം ഖുർആൻ മനഃപാഠമുള്ളവരാണ്. ഖുർആൻ പാണ്ഡിത്യത്തിൽ അവരെല്ലാം സമന്മാരാണെങ്കിലോ, ഹദീസിൽ കൂടുതൽ പാണ്ഡിത്യമുള്ളവരാണ്. ഹദീസ് വിജ്ഞാനത്തിലും അവരെല്ലാം സമന്മാരായാലോ ആദ്യമാദ്യം ഹിജ്‌റ ചെയ്തവരാണ്. അതിലും സമന്മാരാണെങ്കിൽ താരതമ്യേന കൂടുതൽ പ്രായമുള്ളവരാണ്. മറ്റൊരാളുടെ അധികാരസ്ഥലത്ത് അനുവാദം കൂടാതെ ഇമാമാകുകയോ, അയാളുടെ പ്രത്യേകമായ ഇരിപ്പിടത്തിൽ ഇരിക്കുകയോ ചെയ്യരുത്. (മുസ്ലിം)\nഉഖ്ബ(റ)യിൽ നിന്ന് നിവേദനം: നമസ്കാരത്തിൽ തിരുദൂതൻ(സ) ഞങ്ങളുടെ ചുമലുകൾ നേരെയാക്കാറുണ്ടായിരുന്നു. നിങ്ങൾ നേരെ നിൽക്കൂ. വളഞ്ഞ് നിൽക്കരുത്. ഹൃദയങ്ങൾ ഭിന്നിച്ചേക്കും. എന്ന് പ്രവാചകൻ(സ) പറഞ്ഞിരുന്നു. ബുദ്ധിമാന്മാരും പ്രായം എത്തിയവരുമാണ് എന്നോടടുത്ത് നിൽക്കേണ്ടത്. പിന്നീട് അവരോടടുത്തവരും അതിനുശേഷം അവരോടടുത്തവരുമാണ്. (മുസ്ലിം)\nറസൂൽ(സ) പറഞ്ഞു: നമസ്കാരസ്ഥലങ്ങളിൽ അങ്ങാടിയിലേതുപോലെ ശബ്ദ കോലാഹ ലണ്ടളുണ്ടാക്കാതെ സൂക്ഷിക്കണം. (മുസ്ലിം)\nഇബ്നു ഉമർ(റ) വിൽ നിന്ന് നിവേദനം: നബി(സ) പറഞ്ഞു. ഞാൻ പല്ല് ബ്രഷ് ചെയ്യുന്നതായും, തദവസരത്തിൽ രണ്ടാളുകൾ എന്റെയടുത്ത് വന്നതായും സ്വപ്നം കാണുകയുണ്ടായി. ഒരാൾ മറ്റേയാളെക്കാൾ പ്രായം ചെന്നവനാണ്. ഞാൻ ആ മിസ്‌വാക്ക് ചെറിയ ആൾക്ക് കൊടുത്തപ്പോൾ വലിയവന് മുൻഗണന നൽകൂ എന്ന് എന്നോട് പറയപ്പെട്ടു. ഞാൻ പ്രായം ചെന്നവന് അത് തിരിച്ചുവാങ്ങിക്കൊടുത്തു. (മുസ്ലിം)\nഅബൂമൂസ(റ)യിൽ നിന്ന് നിവേദനം: റസൂൽ(സ) അരുൾ ചെയ്തു. പ്രായമെത്തിയ മുസ്ലിമിനേയും ഖുർആന്റെ നടപടികളിൽ അതിരുകവിയാത്തവരും അതിൽ നിന്ന് ഒഴിഞ്ഞു മാറാത്തവരുമായ ഖുർആൻ പണ്ഡിതരേയും നീതിമാന്മാരായ ഭരണകർത്താക്കളെയും മാനിക്കുന്നത് അല്ലാഹുവിനെ മാനിക്കുന്നതിൽ പെട്ടതാണ്. (അബൂദാവൂട്)\nഅബ്ദുല്ലാഹിബ്നു അംറി(റ)ൽ നിന്ന് നിവേദനം: റസൂൽ(സ) പറഞ്ഞു: ചെറിയവരോട് കരുണയില്ലാത്തവരും പ്രായം ചെന്നവരുടെ മഹിമ മനസ്സിലാക്കാത്തവരും നമ്മിൽ പെട്ടവരല്ല. (അബൂദാവൂട്, തിർമിദി)\nമൈമൂൻ ബിൻ അബീശബീബി(റ)ൽ നിന്ന് നിവേദനം: ആയിശ(റ)യുടെ അടുത്തുകൂടി ഒരു യാചകൻ കടന്നുപോയി. ആ മഹതി ആയാൾക്ക് ഒരു പത്തിരിക്കഷണം കൊടുത്തു. നല്ല വസ്ത്രങ്ങൾ ധരിച്ച സുന്ദരനായ വ്യക്തി അതിലേ കടന്നുപോയി. അവരയാളെ സ്വീകരിച്ചിരുത്തുകയും അയാൾ അവിടെനിന്നു ഭക്ഷണം കഴിക്കുകയും ചെയ്തു. ഇക്കാര്യത്തെ സംബന്ധിച്ച് ആയിശ(റ)യോട് ചോദിച്ചപ്പോൾ പറഞ്ഞു. ജനങ്ങൾക്ക് അവരർഹിക്കുന്ന പദവി നൽകണമെന്ന് നബി(സ) പറഞ്ഞിട്ടുണ്ട്. (അബൂദാവൂട്)\nഅനസി(റ)ൽ നിന്ന് നിവേദനം: റസൂൽ(സ) അരുൾ ചെയ്തു: വൃദ്ധനെ പ്രായത്തിന്റെ പേരിൽ ആദരിക്കുന്ന യുവാവ് തന്റെ വാർദ്ധക്യകാലത്ത് മറ്റുള്ളവരാൽ ആദരിക്കപ്പെടും. (തിർമിദി)\nഅനസ്(റ) വിൽ നിന്ന് നിവേദനം: റസൂൽ(സ)യുടെ വിയോഗാനന്തരം അബൂബക്കർ(റ), ഉമർ(റ)നോട് പറഞ്ഞു. നമുക്ക് ഉമ്മുഅയ്മൻ(റ)യുടെ അടുത്ത് പോകാം. റസൂൽ(സ) അവരെ സന്ദർശിച്ചിരുന്നതുപോലെ നമുക്കും സന്ദർശിക്കാം. രണ്ടുപേരും അവരുടെ അടുത്ത് എത്തിച്ചേർന്നപ്പോൾ ആ മഹതി കരയാൻ തുടങ്ങി. അല്ലാഹുവിങ്കലുള്ളത് റസൂൽ(സ)ക്ക് ഖയ്‌റാണെന്ന് നിങ്ങൾക്കറിയാമല്ലോ എന്നവർ ചോദിച്ചപ്പോൾ ഗുണമാണെന്ന് എനിക്കറിയാഞ്ഞിട്ടല്ല കരയുന്നത്. വഹ്‌യ് നിലച്ചുപോയല്ലോ എന്നോർത്താണ് എന്ന് ആ മഹതി മറുപടി നൽകി. അവർ പ്രചോദിപ്പിച്ചതിനാൽ അവരിരുവരും കൂടി കരയാൻ തുടങ്ങി. (മുസ്ലിം)\nഅബൂഹുറയ്‌റ(റ)ൽ നിന്ന് നിവേദനം: റസൂൽ(സ) പറഞ്ഞു: രോഗിയെ സന്ദർശിക്കുകയോ അല്ലാഹുവിന്റെ പ്രീതിക്കുവേണ്ടി തന്റെ സ്നേഹിതനെ സന്ദർശിക്കുകയോ ചെയ്യുന്നവനെ വിളിച്ചുകൊണ്ട് മലക്കുപറയും. നീ തൃപ്തനാകൂ, നിന്റെ നടത്തം തൃപ്തികരമാണ: സ്വർഗ്ഗത്തിൽ നിനക്കൊരു വീട് നീ തയ്യാർ ചെയ്തിരിക്കുന്നു. (തിർമിദി)\nഅബൂസഈദ്(റ) വിൽ നിന്ന് നിവേദനം: നബി(സ) അരുൾ ചെയ്തു. സത്യവിശ്വാസിയോടല്ലാതെ നീ സഹവസിക്കരുത്. മുത്തഖിയല്ലാതെ നിന്റെ ഭക്ഷണം തിന്നരുത്. (അബൂദാവൂട്, തിർമിദി)\nഅബൂഹുറയ്‌റ(റ)വിൽ നിന്ന് നിവേദനം: നബി(സ) പ്രസ്താവിച്ചു. സ്വർണ്ണത്തിന്റെയും വെള്ളിയുടെയും ഖാനികളെപ്പോലെ മനുഷ്യൻ (വിവിധ സ്വഭാവ സംസ്കാരങ്ങളുടെ) ഖാനികളാണ്. ഇസ്ലാമിനു മുമ്പേ ഉത്തമ സ്വഭാവമുള്ളവർ മതവിജ്ഞാനം കരസ്ഥമാക്കുന്ന പക്ഷം ഇസ്ലാമിലും ഉന്നതന്മാർ തന്നെ. ആത്മാക്കൾ സംഘടിപ്പിക്കപ്പെടുന്ന ഒരു വ്യൂഹമാണ്. അതിൽ നിന്ന് പരസ്പരം പരിചിതർ ഒന്നിക്കുകയും അപരിചിതർ ഭിന്നിക്കുകയും ചെയ്യും. (മുസ്ലിം)\nഉമർ(റ) വിൽ നിന്ന് നിവേദനം: അദ്ദേഹം പറയുന്നു: ഞാനൊരിക്കൽ ഉംറ നിർവ്വഹിക്കുവാൻ നബി(സ)യോട് അനുവാദം ചോദിച്ചപ്പോൾ, എനിക്ക് അനുവാദം തന്നുകൊണ്ട് ഇങ്ങനെ പറഞ്ഞു. പ്രിയ സഹോദരാ! നിന്റെ വിലയേറിയ പ്രാർത്ഥനയിൽ നമ്മളെ മറക്കുരതേ! ഉമർ(റ) പറയുന്നു. റസൂൽ(സ) പറഞ്ഞ ആ ഒരു വാക്കിനുപകരം ഇഹലോകമൊട്ടുക്കും എനിക്കുണ്ടായിരുന്നാലും എന്നെ സംതൃപ്തനാക്കുകയില്ല. മറ്റൊരു റിപ്പോർട്ടിലുള്ളത്. എന്റെ പ്രിയ സഹോദരാ! നിന്റെ വിലയേറിയ പ്രാർത്ഥനയിൽ നമ്മളെയും പങ്കുചേർക്കണേ! (അബൂദാവൂട്, തിർമിദി)\nഅബൂഅബ്ദില്ല താരിഖ്(റ) വിൽ നിന്ന്: റസൂൽ(സ) പറയുന്നത് ഞാൻ കേട്ടു: അല്ലാഹുവല്ലാതെ മറ്റാരാധ്യനില്ലെന്ന് പറയുകയും അല്ലാഹുവല്ലാത്ത മറ്റാരാധ്യ വസ്തുക്കളിൽ അവിശ്വസിക്കുകയും ചെയ്യുന്നവന്റെ സമ്പത്തും രക്തവും (അന്യായമായി കൈകാര്യം ചെയ്യൽ) നിഷിദ്ധമാണ്. അവന്റെ വിചാരണ അല്ലാഹുവിങ്കലാണ്. (മുസ്ലിം)\nഇബ്നു മസ്‌ഊട്(റ) നിന്ന് നിവേദനം: റസൂൽ(സ) പ്രവചിച്ചു: അന്നേ ദിവസം (അന്ത്യ ദിനത്തിൽ) നരകം ഹാജരാക്കപ്പെടും. എഴുപതിനായിരം കടിഞ്ഞാൺ അതിനുണ്ടായിരിക്കും. ഓരോ വട്ടക്കയറിലും എഴുപതിനായിരം മലക്കുകൾ അതിനെ വലിച്ചുപിടിച്ചു കൊണ്ടിരിക്കും. (മുസ്ലിം)\nസമുറ(റ)യിൽ നിന്ന് നിവേദനം: നബി(സ) പറഞ്ഞു: നരകവാസികളിൽ ചിലരുടെ (അന്ത്യദിനത്തിൽ) കണങ്കാലസ്ഥിവരെയും മറ്റുചിലരുടെ മുട്ടുകാൽവരെയും ചിലരുടെ അരക്കെട്ടുവരെയും വേറെ ചിലരുടെ തൊണ്ടക്കുഴി വരെയും നരകാഗ്നി ബാധിക്കുന്നതാണ്. (മുസ്ലിം)\nമിഖ്ദാദ്(റ) വിൽ നിന്ന്: റസൂൽ(സ) പറയുന്നത് ഞാൻ കേട്ടു. അന്ത്യദിനത്തിൽ ഒരു മീൽ അകലത്തിൽ സൂര്യൻ സൃഷ്ടികളോടടുപ്പിക്കപ്പെടും. റിപ്പോർട്ടറായ സുലൈം(റ) പറയുന്നു. അല്ലാഹുവാണ്, മീൽ കൊണ്ട് ഭൂമിയിലെ ദൂരമാണോ, അതല്ല സുറുമക്കോലാണോ ഉദ്ദേശിക്കപ്പെട്ടതെന്ന് എനിക്കറിയില്ല. ഈ അവസരത്തിൽ ജനങ്ങൾ സ്വന്തം പ്രവർത്തനമനുസരിച്ചുള്ള വിയർപ്പിലായിരിക്കും. കണങ്കാലസ്ഥിവരെ ആ വിയർപ്പ് ബാധിക്കുന്നവരും അവരിലുണ്ടായിരിക്കും. രണ്ടുകാൽമുട്ടു വരെ ബാധിക്കുന്നവരും അരക്കെട്ടുവരെ ബാധിക്കുന്നവരും വിയർപ്പു കൊണ്ടു കടിഞ്ഞാണിട്ടതു പോലെ അനുഭവപ്പെടുന്നവരും അവരിലുണ്ടായിരിക്കും. (കടിഞ്ഞാൺ പോലെ എന്നതുകൊണ്ടുള്ള ഉദ്ദേശ്യം) നബി(സ) അവിടുത്തെ ഇരുകൈകൊണ്ടും വായിലേക്കു ചൂണ്ടിക്കാണിച്ചുകൊണ്ടു വ്യക്തമാക്കിക്കൊടുത്തു. (മുസ്ലിം)\nഅബൂഹുറയ്‌റ(റ)വിൽ നിന്ന് നിവേദനം: ഞങ്ങളൊരിക്കൽ റസൂൽ(സ)യുടെ സമീപത്തുണ്ടായിരുന്നു. അപ്പോൾ നബി(സ)ക്ക് ഒരു ശബ്ദം കേൾക്കാനിടയായി. ഉടനെത്തന്നെ ഇതെന്താണ് എന്ന് നിങ്ങൾക്കറിയാമോ? എന്ന് അവിടുന്ന് ചോദിച്ചു. അല്ലാഹുവും അവന്റെ പ്രവാചകനുമാണ് അതറിയുക - ഞങ്ങൾ പറഞ്ഞു. അപ്പോൾ അവിടുന്ന് പറഞ്ഞു. 70 വർഷം മുമ്പെ നരകത്തിലൊരു കല്ലെറിയപ്പെട്ടു. ഇതുവരെ അത് നരകത്തിലാണ്ടു കൊണ്ടിരിക്കുകയായിരുന്നു. ഇപ്പോഴതിന്റെ ആഴത്തിൽ അതെത്തിയ ശബ്ദമാണ് നിങ്ങൾ കേട്ടത്. (മുസ്ലിം)\nഅബൂദർദ്ദ്(റ) വിൽ നിന്ന് നിവേദനം: റസൂൽ(സ) പ്രസ്താവിച്ചു. നിങ്ങൾക്കറിയാത്ത പലതും എനിക്കറിയാം. ആകാശം ശബ്ദിച്ചു കൊണ്ടിരിക്കുന്നു. എന്നാലത്തിന് ശബ്ദിക്കാൻ അർഹതയുണ്ട്. കാരണം നാലു വിരലുകൾക്കുള്ള സ്ഥലം അതിലില്ല - അവിടെയെല്ലാം ഒരു മലക്ക് അല്ലാഹുവിന് സുജൂടിലായിക്കൊണ്ട് നെറ്റിവെച്ചിട്ടല്ലാതെ. അല്ലാഹുവാണ് ഞാനറിയുന്നതെല്ലാം നിങ്ങളറിയുമെങ്കിൽ അൽപം മാത്രമെ നിങ്ങൾ ചിരിക്കുകയുള്ളു. പിന്നെയോ, ധാരാളമായി നിങ്ങൾ കരയുകതന്നെ ചെയ്യും. മാത്രമല്ല (മാർദ്ദവമേറിയ) വിരിപ്പുകളിൽ സ്ത്രീകളുമായി നിങ്ങൾ സല്ലപിക്കുകയുമില്ല. നേരെമറിച്ച് അല്ലാഹുവിനോട് കാവലപേക്ഷിച്ചുകൊണ്ട് മരുഭൂമികളിലേക്ക് നിങ്ങൾ ഓടി രക്ഷപ്പെടുമായിരുന്നു. (തിർമിദി)\nഅബൂബർസത്ത്(റ) വിൽ നിന്ന് നിവേദനം: റസൂൽ(സ) അരുൾ ചെയ്തു. തന്റെ ആയുസ്സ് എന്തിലാണ് നശിപ്പിച്ചതെന്നും എന്തെന്തുപ്രവർത്തനത്തിലാണ് തന്റെ അറിവു വിനിയോഗിച്ചതെന്നും തന്റെ സമ്പത്ത് എവിടെ നിന്നു സമ്പാദിച്ചെന്നും എന്തിനുവേണ്ടിയാണ് ചെലവഴിച്ചതെന്നും തന്റെ ശരീരം എന്തൊന്നിലാണ് ഉപയോഗപ്പെടുത്തിയതെന്നും ചോദ്യം ചെയ്യപ്പെടാതെ അന്ത്യദിനത്തിൽ ഒരടിമയ്ക്കും സ്വന്തം പാദങ്ങൾ എടുത്തു മാറ്റുക സാദ്ധ്യമല്ല. (തിർമിദി)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) (ഭൂമി അതിന്റെ വർത്തമാനം അന്നേ ദിവസം വിളിച്ച് പറയും) എന്ന ഖൂർആൻ വാക്യം ഓതിക്കേൾപ്പിച്ചുകൊണ്ട് ചോദിച്ചു. അതിന്റെ അഖ്ബാർ എന്താണെന്ന് നിങ്ങൾക്കറിയാമോ? അല്ലാഹുവും അവന്റെ റസൂലുമാണ് അതറിയുന്നതെന്ന് അവർ പറഞ്ഞപ്പോൾ അതിന്റെ ബഹിർഭാഗത്തുവെച്ച് പ്രവർത്തിച്ചതിനെക്കുറിച്ചെല്ലാം ഓരോ സ്ത്രീപുരുഷന്റെ പേരിലും പ്രവർത്തനങ്ങൾക്ക് ആ ഭൂമി സാക്ഷി നിൽക്കലാണത് എന്ന് നബി പറഞ്ഞു. അതായത് ഇന്നിന്ന സമയത്ത് ഇന്നിന്ന പ്രവർത്തനങ്ങൾ നീ പ്രവർത്തിച്ചു എന്ന് ഭൂമി വിളിച്ചുപറയും. ഇതാണ് അതിന്റെ അഖ്ബാർ എന്നതുകൊണ്ടുള്ള വിവക്ഷ. (തിർമിദി)\nഅബൂസഈദിൽ ഖുദ്‌രിയ്യി(റ)ൽ നിന്ന് നിവേദനം: റസൂൽ(സ) പറഞ്ഞു: അന്ത്യദിനത്തിന്റെ കാഹളം ഏൽപിക്കപ്പെട്ട മലക്ക് (ഇസ്‌റാഫിൽ) കാഹളത്തിൽ ഊതുന്നതിനുള്ള ഉത്തരവും ചെവിപാർത്ത് കാഹളം വായിൽ വെച്ച്കൊണ്ടിരിക്കെ ഞാനെങ്ങിനെ സുഖലോലുപനായി ജീവിക്കും? ഈ വാക്ക് റസൂൽ(സ) യുടെ അനുചരൻമാർക്ക് വളരെയധികം പ്രയാസങ്ങളുണ്ടാക്കി. അപ്പോൾ അവിടുന്ന് അരുൾ ചെയ്തു: നമുക്ക് അല്ലാഹു മതി. നാം ഭരമേൽപിച്ചവൻ ഉത്തമൻ എന്ന് നിങ്ങൾ പറഞ്ഞുകൊള്ളുക. (തിർമിദി)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) അരുളി: ആരെങ്കിലും അർദ്ധരാത്രിയിലെ അപകടം ഭയപ്പെടുന്ന പക്ഷം അവൻ രാത്രിയുടെ അന്ത്യയാമത്തിൽ തന്നെ യാത്ര പുറപ്പെടും. കാരണം ആദ്യയാമത്തിൽ യാത്ര പുറപ്പെടുന്നവൻ (അപകടം കൂടാതെ) തന്റെ ഭവനത്തിലെത്തിച്ചേരുന്നു. അറിയുക: നിശ്ചയം, അല്ലാഹുവിന്റെ കച്ചവടച്ചരക്ക് വിലപിടിച്ചതാണ്. അറിയണം. അല്ലാഹുവിന്റെ ചരക്ക് സ്വർഗ്ഗമാണ്. (തിർമിദി).\nഅബൂദര്റ്(റ) വിൽ നിന്ന് നിവേദനം: അല്ലാഹു അരുൾ ചെയ്തത്തായി റസൂൽ(സ) പ്രസ്താവിച്ചിരിക്കുന്നു. നന്മ ചെയ്തവന് പത്തിരട്ടിയോ അതിൽ കൂടുതലോ പ്രതിഫലം ലഭിക്കും. വല്ലവനും തിന്മ പ്രവർത്തിച്ചാൽ പ്രതിഫലം തിന്മക്ക് തുല്യമായതായിരിക്കും. അതുമല്ലെങ്കിൽ ഞാൻ അവനു പൊറുത്തുകൊടുക്കും. വല്ലവനും എന്നോടൊരു ചാൺ അടുത്താൽ ഞാൻ ഒരു മുഴം അവനോടടുക്കും. വല്ലവനും ഒരു മുഴം എന്നോടടുത്താൽ ഒരു മാറ് ഞാനവനോടടുക്കും. വല്ലവനും എന്റെ അടുത്ത് നടന്നു വന്നാൽ ഞാൻ അവന്റെയടുത്ത് ഓടിച്ചെല്ലും. എന്നോട് എന്തിനെയെങ്കിലും പങ്കുചേർക്കാതെ ഭൂമി നിറയെ പാപങ്ങളുമായി ആരെങ്കിലും എന്റെ അടുത്ത് വരുന്നപക്ഷം അത്രയും മഗ്ഫിറത്തുമായി ഞാനവനെ സമീപിക്കും. (മുസ്ലിം)\nജാബിർ(റ) വിൽ നിന്ന് നിവേദനം: ഒരുഗ്രാമീണനായ അറബി നബി(സ)യുടെ സന്നിധിയിൽ വന്ന് ചോദിച്ചു. പ്രവാചകരെ! (സ്വർഗ്ഗ-നരകങ്ങളെ) അനിവാര്യമാക്കുന്ന രണ്ടുകാര്യങ്ങളെന്താണ്? അവിടുന്ന് പറഞ്ഞു. അല്ലാഹുവിനോട് യാതൊന്നിനെയും പങ്കുചേർക്കാതെ മരണപ്പെട്ടവൻ സ്വർഗ്ഗത്തിൽ പ്രവേശിക്കും. അവനോടു വല്ലതിനെയും പങ്കുചേർത്തുകൊണ്ട് മരണപ്പെട്ടവൻ നരകത്തിലും പ്രവേശിക്കും. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: തിരുദൂതൻ(സ) അരുൾ ചെയ്തു. എന്റെ ആത്മാവ് ആരുടെ അധീനതയിലാണോ അവനെക്കൊണ്ട് സത്യം! നിങ്ങളാരും പാപം ചെയ്യുന്നില്ലെങ്കിൽ അല്ലാഹു നിങ്ങളെ ഇവിടെ നിന്ന് തുടച്ചുമാറ്റും: പാപം ചെയ്ത് അല്ലാഹുവിനോട് പൊറുക്കലിനെ തേടുകയും പൊറുക്കപ്പെടുകയും ചെയ്യുന്ന ഒരു വിഭാഗത്തെ അവൻ ഇവിടെ കൊണ്ടുവരികയും ചെയ്യും. (മുസ്ലിം)\nഅബൂഅയ്യൂബ്(റ) വിൽ നിന്ന് നിവേദനം: അല്ലാഹുവിന്റെ ദൂതൻ പറയുന്നത് ഞാൻ കേട്ടൂ നിങ്ങളാരും പാപം ചെയ്യുന്നില്ലെങ്കിൽ പാപം ചെയ്യുകയും പൊറുക്കലിനെ തേടുകയും പൊറുക്കപ്പെടുകയും ചെയ്യുന്ന ഒരു വിഭാത്തെ അല്ലാഹു സൃഷ്ടിക്കുകതന്നെ ചെയ്യും. (മുസ്ലിം)\nജാബിർ(റ) വിൽ നിന്ന് നിവേദനം: തിരുദൂതൻ(സ) പറഞ്ഞു: അഞ്ചു ഫർളു നമസ്കാരങ്ങളുടെ സ്ഥിതി നിങ്ങളോരോരുത്തരുടെയും കവാട പരിസരത്തിലൂടെ ഒഴുകുന്ന നദിയിൽ നിന്ന് ഓരോ ദിവസവും അഞ്ചുപ്രാവശ്യം കുളിച്ചു വൃത്തിയാവുന്നതിന്റെ സ്ഥിതിയാണ്. (മുസ്ലിം)\nഇബ്നു അബ്ബാസ്(റ) വിൽ നിന്ന് നിവേദനം: റസൂൽ(സ) പറയുന്നത് ഞാൻ കേട്ടു. വല്ല മുസ്ലിമും മരണപ്പെടുകയും ബഹുദൈവവിശ്വാസികളല്ലാത്ത 40 സത്യവിശ്വാസികൾ അവന്റെ ജനാസ നമസ്കരിക്കുകയും ചെയ്താൽ അല്ലാഹു ആ ശുപാർശ സ്വീകരിക്കാതിരിക്കുകയില്ല. (മുസ്ലിം)\nഅബൂമൂസ(റ) വിൽ നിന്ന് നിവേദനം: അല്ലാഹുവിന്റെ തിരുദൂതൻ(സ) പ്രവചിച്ചു. അന്ത്യ ദിനമായാൽ അല്ലാഹു ഓരോ മുസ്ലിമിനും ഒരു ജൂതനെയോ കൃസ്ത്യാനിയെയോ കൊടുത്തുകൊണ്ട് പറയും. ഇവനാണ് നരകത്തിൽ നിന്ന് നിന്നെമോചിപ്പിച്ചതു (അഥവാനരകത്തിലെ അംഗസംഖ്യ ഇവനെ ക്കൊണ്ടാണ് പൂർത്തികരിക്കപ്പെട്ടത്) മറ്റൊരു റിപ്പോർട്ടിലുള്ളത്. നബി(സ) പറഞ്ഞു. അന്ത്യദിനത്തിൽ മുസ്ലിംകളിൽ ചിലർ പർവ്വത തുല്യങ്ങളായ പാപങ്ങളുമായി വരും. അല്ലാഹു അവരുടെ പാപങ്ങൾ പൊറുത്തുകൊടുക്കുന്നു. (മുസ്ലിം)\nഅനസ്(റ) വിൽ നിന്ന് നിവേദനം: അല്ലാഹുവിന്റെ തിരുദൂതൻ(സ) പ്രവചിച്ചു. നിശ്ചയം, ഒരു ദാസൻ ഏതെങ്കിലും ഭക്ഷണം കഴിച്ചിട്ട് അതിന്റെ പേരിൽ അല്ലാഹുവിനെ സ്തുതിക്കുകയോ ഏതെങ്കിലും പാനീയം കുടിച്ച് അതിന്റെ പേരിൽ അവനെ സ്തുതിക്കുകയോ ചെയ്യുന്നത് അല്ലാഹുവിന് തൃപ്തിയുള്ള കാര്യമാണ്. (മുസ്ലിം)\nഅബൂമൂസ(റ) വിൽ നിന്ന് നിവേദനം: റസൂൽ(സ) അരുൾ ചെയ്തു: പകൽ കുറ്റകൃത്യം ചെയ്തവന്റെ പശ്ചാത്താപം സ്വീകരിക്കാൻ വേണ്ടി രാത്രി അല്ലാഹു കൈനീട്ടി കാണിക്കും. അപ്രകാരം തന്നെ രാത്രി കുറ്റം ചെയ്യുന്നവന്റെ പശ്ചാത്താപം സ്വീകരിക്കാൻവേണ്ടി പകളിലും കൈ നീട്ടിക്കാണിക്കാം. സൂര്യൻ പശ്ചിമഭാഗത്തുനിന്ന് ഉദിക്കുന്നതുവരെ ഇത് തുടരും. (മുസ്ലിം)\nഅബൂമൂസൽ അശ്‌അരി(റ)യിൽ നിന്ന് നിവേദനം: നബി(സ) പ്രവചിച്ചു. അല്ലാഹു ഒരു സമുദായത്തെ അനുഗ്രഹിക്കാനുദ്ദേശിച്ചാൽ ആ സമുദായത്തിനുമുമ്പ് അവരുടെ നബിയെ അല്ലാഹു മരണപ്പെടുത്തുന്നതും അദ്ദേഹത്തെ അവരുടെ ആതിഥേയനാക്കുന്നതുമാണ്. മറിച്ച് ഒരു സമുദായത്തെ നശിപ്പിക്കാൻ അല്ലാഹു ഉദ്ദേശിച്ചാൽ അവരുടെ നബി ജീവിച്ചിരിക്കെ, അദ്ദേഹത്തിന്റെ കൺമുമ്പിൽവെച്ച് അവനവരെ ശിക്ഷിക്കും. തന്നെ നിഷേധിക്കുകയും തന്റെ ആജ്ഞകൾ ധിക്കരിക്കുകയും ചെയ്തപ്പോൾ അവർക്കുഭവിച്ച നാശങ്ങൾ ആ നബി കണ്ടാസ്വദിക്കുന്നതുമാണ്. (മുസ്ലിം)\nജാബിർ(റ) വിൽ നിന്ന് നിവേദനം: നബി(സ) ഇഹലോകവാസം വെടിയുന്നതിന് മൂന്നു ദിവസം മുമ്പ് പറയുന്നത് ഞാൻ കേട്ടിട്ടുണ്ട്. നിങ്ങളിലൊരാളും അല്ലാഹുവിൽ നല്ല പ്രതീക്ഷ വെച്ചുകൊണ്ടല്ലാതെ മരണപ്പെട്ടുപോകരുത്. (മുസ്ലിം) (എത്ര വലിയ പാപിയാണെങ്കിലും അതൊക്കെ പൊറുക്കാൻ കഴിവുള്ളവനാണ് അല്ലാഹു)\nഅനസ്(റ) വിൽ നിന്ന് നിവേദനം: തിരുദൂതൻ(സ) പറയുന്നത് ഞാൻ കേട്ടു. അല്ലാഹു അരുൾ ചെയ്തു. ആദമിന്റെ സന്താനമേ! നിന്നിൽ നിന്നു എന്തുമാത്രം പാപങ്ങളുണ്ടായാലും നീ എന്നോട് പ്രാർത്ഥിക്കുകയും എന്റെ അനുഗ്രഹങ്ങളെ പ്രതീക്ഷിക്കുകയും ചെയ്യുമ്പോഴൊക്കെ ഞാൻ നിനക്ക് പൊറുത്തുതരുന്നതാണ്. (നിന്റെ പാപങ്ങളൊന്നും) എനിക്കൊരുപ്രശ്നമേയല്ല. ആദമിന്റെ മകനേ! നിന്റെ പാപങ്ങൾ ഉപരിലോകത്തുള്ള മേഘപടലത്തോളം വലുതായി എന്നിട്ട് നീ എന്നോട് പാപമോചനത്തിന്നർത്ഥിച്ചു. എന്നാലും നിന്റെ പാപങ്ങളൊക്കെ നിനക്ക് ഞാൻ പൊറുത്തുതരും. ആദമിന്റെ മകനേ! ഭൂമി നിറയെ പാപങ്ങളുമായി നീ എന്റെ അടുത്തു വന്നു. (എന്നിൽ) യാതൊന്നിനെയും നീ പങ്കുചേർത്തിട്ടുമില്ല. എന്നാൽ ആ ഭൂമി നിറയെ പാപമോക്ഷം ഞാൻ നിനക്ക് സമ്മാനിക്കും. (തിർമിദി)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) പറഞ്ഞു. അല്ലാഹുവിങ്കലുള്ള ശിക്ഷ സത്യവിശ്വാസി അറിയുന്നപക്ഷം ഒരാളും സ്വർഗ്ഗം ആഗ്രഹിക്കുകയില്ല. (ആ ശിക്ഷ കിട്ടാതിരുന്നാൽ മാത്രം മതിയായിരുന്നു എന്ന് തോന്നിപ്പോവും) അപ്രകാരം സത്യ നിഷേധി അല്ലാഹുവിങ്കലുള്ള കാരുണ്യം അറിയുന്നപക്ഷം ഒരാളും അവന്റെ സ്വർഗ്ഗത്തെത്തൊട്ട് നിരാശപ്പെടുകയില്ല. (മുസ്ലിം)\nഇബ്നുമസ്‌ഊട്(റ) വിൽ നിന്ന് നിവേദനം: റസൂൽ(സ) പ്രസ്താവിച്ചു. സ്വർഗ്ഗം നിങ്ങളോരോരുത്തരോടും സ്വന്തം ചെരിപ്പിന്റെ വാറിനേക്കാൾ ഏറ്റവും അടുത്തത്താണ്. അപ്രകാരം തന്നെയാണ് നരകവും. (മുസ്ലിം)\nഅബൂഹുറയ്‌റ(റ) വിൽ നിന്ന് നിവേദനം: കറന്നെടുത്ത പാൽ അകിടുകളിലേക്ക് മടങ്ങിപ്പോയാലും, അല്ലാഹുവിനെ ഭയപ്പെട്ടുകൊണ്ട് കരഞ്ഞവൻ നരകത്തിൽ പ്രവേശിക്കുകയില്ല. അല്ലാഹുവിന്റെ മാർഗ്ഗത്തിലുള്ള (രണാങ്കണത്തിലുള്ള) പൊടിയും നരകത്തിന്റെ പുകയും ഒരുമിച്ചുകൂടുകയില്ല. (തിർമിദി)\nഅബ്ദുല്ല(റ)യിൽ നിന്ന് നിവേദനം: നമസ്കരിച്ചുകൊണ്ടിരിക്കുമ്പോൾ ഒരിക്കൽ ഞാൻ നബി(സ)യുടെ അടുത്തുചെന്നു. അന്നേരം കരച്ചിൽ നിമിത്തം അവിടുത്തെ ഹൃദയം തിളച്ചുപൊങ്ങുന്ന ചട്ടി പോലെയായിരുന്നു. (അബൂദാവൂട്)\nഅബൂഉമാമ(റ)യിൽ നിന്ന് നിവേദനം: നബി(സ) പറഞ്ഞു. രണ്ടു തുള്ളിയേക്കാളും രണ്ടടയാളത്തേക്കാളും അല്ലാഹുവിനിഷ്ടപ്പെട്ട മറ്റൊന്നും തന്നെയില്ല. 1 അല്ലാഹുവിനെ ഭയപ്പെട്ടുകൊണ്ടുള്ള കണ്ണുനീർത്തുള്ളി. 2. അല്ലാഹുവിന്റെ മാർഗ്ഗത്തിൽ ചിന്തുന്ന രക്തത്തുള്ളി രണ്ടടയാളത്തിലൊന്ന് രണാങ്കണത്തിൽ വെച്ചുള്ള പരിക്ക്, രണ്ടാമത്തേത് അല്ലാഹുവിന്റെ ഫർളുകൾ നിർവ്വഹിച്ചതിലുള്ള തഴമ്പ്. (തിർമിദി)\nമുആവിയയിൽ നിന്ന് നിവേദനം: റസൂൽ(സ) അരുളി: നിങ്ങൾ ചോദിച്ചു വിഷമിപ്പിക്കരുത്. അല്ലാഹുവാണെ, നിങ്ങളാരെങ്കിലും എന്നിൽ നിന്ന് യാചിച്ചുകൊണ്ട് സംതൃപ്തി കൂടാതെ വല്ലതും നേടിയെടുത്താൽ ഞാനവന് നൽകിയതിൽ അവനൊരിക്കലും ബർക്കത്തുണ്ടായിരിക്കുകയില്ല. (ബലമായി പിടിച്ചെടുത്താലോ അഭിവൃദ്ധിലഭിക്കുകയില്ല. ഏതോ വിധത്തിൽ അത് പ്രയോജനപ്പെടാതെ നഷ്ടപ്പെട്ടുപോകും) (മുസ്ലിം)\nഇബ്നു ഔഫി(റ) വിൽ നിന്ന് നിവേദനം: ഞങ്ങൾ ഏഴോ എട്ടോ ഒമ്പതോ ആളുകൾ തിരുദൂതന്റെ(സ) സന്നിധിയിൽ ഉണ്ടായിരുന്നു. അന്നേരം അവിടുന്ന് പറഞ്ഞു; നിങ്ങൾ അല്ലാഹുവിന്റെ പ്രവാചകനോട് പ്രതിജ്ഞ ചെയ്യുന്നില്ലേ ? ഞങ്ങളാണെങ്കിൽ പ്രതിജ്ഞ ചെയ്തിട്ട് അധിക കാലമായിരുന്നില്ല. ഉടനെ ഞങ്ങൾ പറഞ്ഞു: അല്ലാഹുവിന്റെ പ്രവാചകരെ! ഞങ്ങൾ അങ്ങയോട് പ്രതിജ്ഞ ചെയ്യുന്നു. പിന്നേയും അവിടുന്ന് ചോദിച്ചു: അല്ലാഹുവിന്റെ പ്രവാചകനോട് നിങ്ങൾ പ്രതിജ്ഞചെയ്യുന്നില്ലേ? ഞങ്ങളപ്പോൾ കൈ നീട്ടിക്കൊണ്ട് പറഞ്ഞു. പ്രവാചകരെ! ഞങ്ങൾ അങ്ങയോടിതാ ബൈഅത്ത് ചെയ്യുന്നു. ഞങ്ങളെന്തിന്മേലാണ് അങ്ങയോട് ബൈഅത്ത് ചെയ്യേണ്ടത്? അവിടുന്ന് അരുളി: അല്ലാഹുവിനെ നിങ്ങൾ ആരാധിക്കുക, അവനോട് മറ്റൊന്നിനെയും നിങ്ങൾ പങ്കുചേർക്കരുത്, അഞ്ചു സമയങ്ങളിലെ നമസ്കാരം നിങ്ങൾ നിർവ്വഹിക്കുക, നിങ്ങൾ അല്ലാഹുവിനെ അനുസരിക്കുകയും ചെയ്യുക. ഒരു ചെറിയ വാക്ക് രഹസ്യം പറഞ്ഞു: നിങ്ങൾ ജനങ്ങളോട് ഒന്നും യാചിക്കരുത്. (റാവി പറയുന്നു) അവരിൽ ചിലരെ ഞാൻ കണ്ടു. തങ്ങളുടെ വടി താഴെ വീഴും. എന്നാലത്ത് എടുത്തുകൊടുക്കുന്നതിനു കൂടി ആരോടും ആവശ്യപ്പെടുകയില്ലായിരുന്നു. (മുസ്ലിം)\nഅബൂഹൂറയ്‌റ(റ)യിൽ നിന്ന് നിവേദനം: റസൂൽ(സ) പറഞ്ഞു: ഉള്ളത് വർദ്ധിപ്പിക്കാൻ വേണ്ടി വല്ലവനും ജനങ്ങളോട് യാചിക്കുന്നപക്ഷം നിശ്ചയം, തീക്കട്ടയാണ് അവൻ യാചിക്കുന്നത്. അതുകൊണ്ട് അതവൻ ചുരുക്കുകയോ അധികരിപ്പിക്കുകയോ ചെയ്തുകൊള്ളട്ടെ. (മുസ്ലിം)\nസമുറത്ത്(റ) വിൽ നിന്ന് നിവേദനം: റസൂൽ(സ) അരുൾ ചെയ്തു: നിശ്ചയം, യാചന ഒരു പരിക്കാണ്. യാചകൻ അതുകൊണ്ട് അവന്റെ മുഖത്ത് പരിക്കേൽപിക്കുന്നു. ഭരണകർത്താവിനോടോ അത്യാവശ്യകാര്യത്തിലോ യാചിച്ചാലൊഴികെ. (അഭിമാനത്തിന് ക്ഷതം വരുത്തുന്നവന്നാണ് യാചന). (തിർമിദി)\nസൗബാൻ(റ) വിൽ നിന്ന് നിവേദനം: റസൂൽ(സ) പ്രവചിച്ചു: ജനങ്ങളോട് യാതൊന്നും യാചിക്കുകയില്ലെന്ന് ആരെങ്കിലും എനിക്കുറപ്പ് തന്നാൽ അവന് സ്വർഗ്ഗം നൽകാമെന്ന് ഞാനേൽക്കാം. ഞാനുണ്ടെന്ന് സൗബാൻ പറഞ്ഞു. പിന്നീടദ്ദേഹം ആരോടും യാചിക്കാറില്ല. (അബൂദാവൂട്)\nഖബീസത്തി(റ)ൽ നിന്ന് നിവേദനം: ഞാനൊരു ചുമതല ഏറ്റെടുത്തു. അതിലേക്ക് എന്തെങ്കിലും ചോദിക്കാൻ വേണ്ടി തിരുസന്നിധിയിൽ ചെന്നപ്പോൾ അവിടുന്ന് പറഞ്ഞു: നീ ഇവിടെ താമസിക്കൂ! സകാത്തിന്റെ ധനം വന്നാൽ ഞാൻ നിനക്കു തരാൻ കൽപിക്കാം. എന്നിട്ടവിടുന്ന് പറഞ്ഞു: ഹേ, ഖബീസത്തേ! മൂന്നിലൊരാൾക്കല്ലാതെ ഭിക്ഷാടനം അനുവദനീയമല്ല. 1. ഏതെങ്കിലും ഭാരമേറ്റടുക്കുന്നവർ താനത് പരിഹരിക്കുന്നതുവരെ യാചിക്കാം. പിന്നീട് അവനതിൽ നിന്ന് പിന്മാറണം. 2. തന്റെ ധനം മുഴുവനും നശിപ്പിക്കുമാറുള്ള വിപത്ത് നേരിട്ടവൻ തനിക്കേതെങ്കിലും ജീവിതമാർഗ്ഗം കൈവരുന്നത് വരെ ഭിക്ഷയാചിക്കൽ അനുവദനീയമാണ്. 3. തന്റെ നാട്ടുകാരിൽ നിന്ന് മൂന്ന് നായകൻമാർ കടുത്ത ക്ഷാമം നേരിട്ടിരിക്കുന്നുവേന്ന്, സാക്ഷ്യം വഹിക്കുവോളം ദാരിദ്ര്യം ബാധിച്ചവൻ, അവനും ഏതെങ്കിലും ജീവിതമാർഗ്ഗം കണ്ടെത്തുന്നതുവരെ യാചിക്കൽ അനുവദനീയമാണ്. ഖബീസത്തേ! അതല്ലാത്ത യാചനകളെല്ലാം നിഷിദ്ധമാണ്. അവനത് ഭക്ഷിക്കുന്നത് ചീത്ത ധനസമ്പാദനമാർഗ്ഗത്തിലൂടെയാണ്. (മുസ്ലിം)\nഅബൂഹൂറയ്‌റ(റ)യിൽ നിന്ന് നിവേദനം: നബി(സ) തറപ്പിച്ചുപറഞ്ഞു; സകരിയ്യ നബി (അ) ഒരു മരപ്പണിക്കാരനായിരുന്നു (മുസ്ലിം)\nഅബൂസഈദിൽ ഖുദ്‌രിയ്യി(റ)ൽ നിന്ന് നിവേദനം: ഞങ്ങളൊരിക്കൽ നബി(സ) യൊന്നിച്ച് യാത്രയിലായിരിക്കെ, ഒരാൾ തന്റെ വാഹനത്തിലേറി പ്രത്യക്ഷപ്പെട്ടു. എന്നിട്ടയാൾ വലതുവശത്തേക്കും ഇടതുവശത്തേക്കും തന്റെ ദൃഷ്ടി തെറ്റിച്ചുകൊണ്ടിരുന്നു. അന്നേരം നബി(സ) പറഞ്ഞു: ആരുടെയെങ്കിലും പക്കൽ കൂടുതൽ വാഹനമുണ്ടെങ്കിൽ വാഹനമില്ലാത്തവർക്ക് കൊടുത്തുകൊള്ളട്ടെ. അപ്രകാരം തന്നെ കൂടുതൽ ഭക്ഷണം കയ്യിലിരിപ്പുള്ളവർ ഇല്ലാത്തവനും കൊടുത്തുകൊള്ളട്ടെ. അങ്ങനെ മുതലിന്റെ പല വകുപ്പുകളെ സംബന്ധിച്ചും നബി(സ) ഇതുതന്നെ പറഞ്ഞു. അവസാനം മിച്ചം വരുന്ന യാതൊന്നിലും ഞങ്ങൾക്ക് അർഹതയില്ലെന്ന് ഞങ്ങൾ വിചാരിച്ചുപോയി. (മുസ്ലിം)\nബുറൈദത്ത്(റ) വിൽ നിന്ന് നിവേദനം: റസൂൽ(സ) അരുൾ ചെയ്തു: ഖബർ സിയാറത്ത് (ഒരുകാലത്ത്) ഞാൻ നിരോധിച്ചിരുന്നു. എന്നാൽ ഇപ്പോൾ നിങ്ങൾ സിയാറത്ത് ചെയ്തുകൊള്ളുക. (മുസ്ലിം)\nആയിശ(റ)യിൽ നിന്ന് നിവേദനം: റസൂൽ(സ) എന്നോടൊപ്പം ശയിക്കാറുള്ള രാത്രിയിലെ അന്ത്യയാമത്തിൽ സാധാരണ ബഖീഉൽ അർഖദ് എന്ന ശ്മശാനത്തിലേക്ക് പുറപ്പെടാറുണ്ടായിരുന്നു. എന്നിട്ട് അവിടുന്ന് പറയാറുണ്ട്: മുഅ‍്മിനുകളുടെ ഭവനത്തിൽ വസിക്കുന്നവരേ! നിങ്ങൾക്ക് അല്ലാഹുവിന്റെ രക്ഷ സദാ വർഷിക്കുമാറാകട്ടെ! നിങ്ങളോട് വാഗ്ദത്തം ചെയ്യപ്പെട്ടത് നിങ്ങൾക്കിതാ വന്നു കഴിഞ്ഞു. പക്ഷേ, നാളേക്ക് നിങ്ങൾ പൈന്തിക്കപ്പെട്ടിരിക്കുകയാണ്. അല്ലാഹു ഉദ്ദേശിച്ചെങ്കിൽ നമ്മളും നിങ്ങളോട് വന്നുചേരുന്നതാണ്. അല്ലാഹുവേ! ബഖീഉൽ അർഖദിന്റെ നിവാസികൾക്ക് നീ പൊറുത്തുകൊടുക്കേണമേ. (മുസ്ലിം)\nബൂറൈദത്ത്(റ) വിൽ നിന്ന് നിവേദനം: സന്തത്തസഹചാരികൾ ശ്മശാനത്തിലേക്ക് പുറപ്പെടുമ്പോൾ അവരിൽ നിന്നാരെങ്കിലും അസ്സലാമു അലൈക്കും എന്ന് പറയാൻ നബി(സ) അവരെ പഠിപ്പിച്ചിരുന്നു. മുഅ‍്മിനുകളും മുസ്ലീംകളുമായ ഖബറാളികളെ! നിങ്ങളിൽ അല്ലാഹുവിന്റെ രക്ഷ സദാ വർഷിക്കുമാറാകട്ടെ. അല്ലാഹു ഉദ്ദേശിക്കുന്നപക്ഷം (അടുത്തുതന്നെ) ഞങ്ങളും നിങ്ങളോടൊപ്പം വന്നുചേരുന്നതാണ്. നമ്മൾക്കും അഭയമുണ്ടാകട്ടെ! എന്ന് അല്ലാഹുവിനോട് ഞാൻ പ്രാർത്ഥിച്ചുകൊള്ളുന്നു. (മുസ്ലിം)\nഇബ്നു അബ്ബാസ്(റ) വിൽ നിന്ന് നിവേദനം: മദീനയിലെ ചില ശ്മശാനങ്ങളിലൂടെ ഒരിക്കൽ റസൂൽ(സ) നടന്നുപോയി. അന്നേരം ശ്മശാനവാസികൾക്ക് അഭിമുഖമായിക്കൊണ്ട് അവിടുന്ന് പറഞ്ഞു: ഹേ, ഖബറാളികളേ! നിങ്ങളിൽ അല്ലാഹുവിന്റെ രക്ഷ സദാ വർഷിക്കുമാറാകട്ടെ. മാത്രമല്ല, നമ്മൾക്കും നിങ്ങൾക്കും അവൻ പൊറുത്തുതരികയും ചെയ്യട്ടെ! നിങ്ങളാണെങ്കിൽ ഞങ്ങളുടെ മുൻഗാമികളും ഞങ്ങൾ നിങ്ങളുടെ പിൻഗാമികളുമാണ്. (അടുത്തുതന്നെ മരണപ്പെടുന്നവരുമാണ്) (തിർമിദി)\nആയിശ(റ)യിൽ നിന്ന് നിവേദനം: നബി(സ) യുടെ വലതുകൈ അവിടുത്തെ ശുചീകരണത്തിനും ഭക്ഷണത്തിനുമായിരുന്നു. ഇടതുകൈ ശൗചത്തിനും മറ്റഴുക്കുകൾ നീക്കം ചെയ്യുന്നതിനുമായിരുന്നു. (അബൂദാവൂട്)\nഹഫ്സ്വ(റ)യിൽ നിന്ന് നിവേദനം: റസൂൽ(സ) വലതുകൈ ആഹാര പാനീയങ്ങൾക്കും വസ്ത്രത്തിനുമായിരുന്നു ഉപയോഗിച്ചിരുന്നത്. മറ്റാവശ്യങ്ങൾക്കാണ് ഇടതുകൈ ഉപയോഗിക്കാറ്. ( അബൂദാവൂട്)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) അരുളി: നിങ്ങൾ വസ്ത്രം ധരിക്കുമ്പോഴും വുളുചെയ്യുമ്പോഴും വലതുഭാഗത്തുനിന്ന് ആരംഭിക്കേണ്ടതാണ്. (അബൂദാവൂട്)\nയഈശി(റ)ൽ നിന്ന് നിവേദനം: എന്റെ പിതാവ് - ത്വിഖ്ഫത്ത്(റ)- പറഞ്ഞു: ഞാൻ ഒരിക്കൽ പള്ളിയിൽ കമിഴ്‌ന്നുകിടന്നപ്പോൾ ഒരാൾ കാലുകൊണ്ട് എന്നെ തട്ടി വിളിച്ചുകൊണ്ട് പറഞ്ഞു. ഇത് അല്ലാഹുവിന് കോപമുള്ള കിടത്തമാണ്. ഞാൻ തിരിഞ്ഞുനോക്കിയപ്പോൾ അത് റസൂൽ(സ) ആയിരുന്നു. (അബൂദാവൂട്)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) പറഞ്ഞു. ഒരിടത്ത് ഇരുന്നവൻ അവിടെവെച്ച് അല്ലാഹുവിനെ സ്മരിച്ചില്ലെങ്കിൽ അവന് അല്ലാഹുവിന്റെ ഭാഗത്തുനിന്നുള്ള നാശനഷ്ടങ്ങൾ ഉണ്ടായിരിക്കുന്നതാണ്. അപ്രകാരം ഒരിടത്ത് കിടന്നുറങ്ങിയവൻ അല്ലാഹുവിനെ സ്മരിച്ചിട്ടില്ലെങ്കിൽ അവന് അല്ലാഹുവിങ്കൽ നിന്ന് നാശനഷ്ടം സംഭവിക്കുന്നതാണ്. (അബൂദാവൂട്) (വിലമതിപ്പുള്ള സമയം നഷ്ടപ്പെടുത്തിയതു കൊണ്ടാണത്)\nജാബിറി(റ)ൽ നിന്ന് നിവേദനം: നബി(സ) സുഭി നമസ്കാരം നിർവ്വഹിച്ചുകഴിഞ്ഞാൽ സൂര്യൻ പൂർണ്ണമായി ഉദിച്ചുയരുന്നതുവരെ അവിടുന്ന് തൽസ്ഥാനത്തു തന്നെ ചമ്രം പടിഞ്ഞ് ഇരിക്കുകയായിരുന്നു. (അബൂദാവൂട്)\nഖൈല(റ)യിൽ നിന്ന് നിവേദനം: ഒരിക്കൽ നബി(സ) മുട്ടുകെട്ടിയിരിക്കുന്നത് ഞാൻ കണ്ടു. അന്നേരം ഭക്തിനിർഭരമായി അവിടുന്ന് ഇരിക്കുന്നത് കണ്ടപ്പോൾ ഭയം നിമിത്തം ഞാൻ ഞെട്ടിവിറച്ചുപോയി. (അബൂദാവൂട്, തിർമിദി)\nശരീദി(റ)ൽ നിന്ന് നിവേദനം: ഞാൻ ഒരിക്കൽ ഇടതുകൈ പിന്നിൽ വെച്ചു കൊണ്ട് (കൈപ്പത്തിയിൽ) ചാരിയിരിക്കെ, നബി(സ) എന്റെ അരികിലൂടെ നടന്നുപോയി. അന്നേരം അവിടുന്ന് ചോദിച്ചു. നീ ക്രോധിക്കപ്പെട്ടവരെ (ജൂതരെ) പ്പോലെയിരിക്കുകയാണോ? (അബൂദാവൂട്) (ഇസ്ലാമികദൃഷ്ട്യാ നല്ലതല്ലാത്തതേതും, അതാരിൽ നിന്നുണ്ടായതാണോ അവരോട് ചേർത്ത് പറയാവുന്നതാണ്)\nകിൽദ(റ)യിൽ നിന്ന് നിവേദനം: ഒരിക്കൽ ഞാൻ നബി(സ)യുടെ അടുക്കൽ സലാം പറയാതെ കടന്നുചെന്നു. അപ്പോൾ നബി(സ) പറഞ്ഞു. നീ തിരിച്ചുപോയി, അസ്സലാമു അലൈക്കും അ അദ്ഖുലു എന്ന് പറഞ്ഞു കൊണ്ടനുവാദം ചോദിക്കൂ. (അബൂദാവൂട്, തിർമിദി) (എന്നിട്ട് അനുമതിലഭിച്ചെങ്കിൽ മാത്രം കടന്നുവരൂ. ഇല്ലെങ്കിൽ തിരിച്ചുപോകൂ!)\nഅബൂമൂസ(റ)യിൽ നിന്ന് നിവേദനം: റസൂൽ(സ) പറയുന്നത് ഞാൻ കേട്ടു. നിങ്ങളാരെങ്കിലും തുമ്മുകയും അനന്തരം അല്ലാഹുവിനെ സ്തുതിക്കുകയും ചെയ്താൽ നിങ്ങൾ അവനു വേണ്ടി പ്രാർത്ഥിക്കുക. ഇനി അവൻ അല്ലാഹുവിന് ഹംദ് ചെയ്തിട്ടില്ലെങ്കിൽ നിങ്ങളവന് പ്രാർത്ഥിക്കേണ്ടതില്ല. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) തുമ്മുമ്പോൾ കയ്യോ വസ്ത്രമോ വായിൽവെച്ചുകൊണ്ട് ശബ്ദം കുറച്ചിരുന്നു. (അബൂദാവൂട്, തിർമിദി)\nഅബൂമൂസ(റ)യിൽ നിന്ന് നിവേദനം: യർഹമുകല്ലാ എന്ന് റസൂൽ(സ) പ്രാർത്ഥിക്കുമെന്ന് ആഗ്രഹിച്ചുകൊണ്ട് ജൂതന്മാർ റസൂൽ(സ) ന്റെ അടുത്ത് വന്ന് തുമ്മാറുണ്ട്. എന്നാൽ നബി(സ) യഹ്ദീകമുള്ളാഹു വയുസ്ലിഹു ബാലകം എന്നാണ് പ്രാർത്ഥിക്കാറ്. (അബൂദാവൂട്, തിർമിദി)\nഅബൂസഈദി(റ)ൽ നിന്ന് നിവേദനം: റസൂൽ(സ) അരുളി: നിങ്ങളാരെങ്കിലും കോട്ടുവായ് ഇടുകയാണെങ്കിൽ സ്വന്തം കൈകൊണ്ട് വായ പൊത്തണം! കാരണം പിശാച്ച് അതിൽ കടന്നുകൂടും. (മുസ്ലിം) (വായിൽ കൈ വെക്കുന്നത് കൊണ്ട് അവന്റെ പ്രവേശനം തടുക്കാൻ കഴിയും)\nഅനസ്(റ)വിൽ നിന്ന് നിവേദനം: ഒരിക്കൽ യമൻ നിവാസികൾ വന്നപ്പോൾ റസൂൽ(സ) പറഞ്ഞു. യമൻകാരാണ് നിങ്ങളുടെ അടുത്ത് വന്നിട്ടുള്ളവർ, അവരത്രെ ആദ്യമായി ഹസ്തദാനം നടപ്പിൽ വരുത്തിയത്. (അബൂദാവൂട്)\nബറാഅ‍്(റ)ൽ നിന്ന് നിവേദനം: റസൂൽ(സ) പറഞ്ഞു: രണ്ടു മുസ്ലിംകൾ കണ്ടുമുട്ടുമ്പോൾ ഹസ്തദാനം ചെയ്യുകയാണെങ്കിൽ അവർ രണ്ടുപേരും വിട്ടുപിരിയുന്നതിനുമുമ്പ് തങ്ങളുടെ പാപം പൊറുക്കപ്പെടുന്നതാണ്. (അബൂദാവൂട്)\nഅനസി(റ)ൽ നിന്ന് നിവേദനം: ഒരാൾ ചോദിച്ചു. അല്ലാഹുവിന്റെ പ്രവാചകരേ, ഞങ്ങളാരെങ്കിലും സഹോദരനെയോ, സ്നേഹിതനെയോ കണ്ടുമുട്ടുമ്പോൾ അവനുവേണ്ടി (തല) കുനിക്കാൻ പാടുണ്ടോ? റസൂൽ(സ) പറഞ്ഞു. ഇല്ല. വീണ്ടും അയാൾ ചോദിച്ചു. അവനെ അണച്ചുപൂട്ടി ആലിംഗനം ചെയ്യാൻ പാടുണ്ടോ? അവിടുന്ന് പറഞ്ഞു. വേണ്ട, വീണ്ടും അയാൾ ചോദിച്ചു. എന്നാൽ അവന്റെ കൈ പിടിച്ച് ഹസ്തദാനം ചെയ്യട്ടെയോ? അവിടുന്ന് മറുപടി പറഞ്ഞു. അതെ. (തിർമിദി)\nസഫ്‌വാനി(റ)ൽ നിന്ന് നിവേദനം: ഒരു ജൂതൻ സ്നേഹിതനോട് പറഞ്ഞു. നമുക്ക് നബി(സ)യുടെ അടുത്തേക്ക് പോകാം. അങ്ങനെ അവർ രണ്ടുപേരും റസൂൽ(സ) യുടെ അടുക്കൽ ചെന്നുകൊണ്ട് ഒമ്പത് ദൃഷ്ടാന്തങ്ങളെ സംബന്ധിച്ചു ചോദിച്ചു. റിപ്പോർട്ടർ ആ ഹദീസ് അവസാനം വരെ നിവേദനം ചെയ്തിട്ടുണ്ട്. അപ്പോൾ അവർ നബി(സ)യുടെ കൈകാൽ ചുംബിച്ചുകൊണ്ട് പറഞ്ഞു. നിങ്ങൾ ഒരു യഥാർത്ഥ നബി തന്നെയാണെന്ന് ഞങ്ങൾ ഉറപ്പിക്കുന്നു. (തിർമിദി)\nഅബൂദർറി(റ)ൽ നിന്ന് നിവേദനം: റസൂൽ(സ) പറഞ്ഞു. സൽക്കർമ്മങ്ങളിൽ ഒന്നും തന്നെ നീ നിസ്സാരമാക്കിത്തള്ളരുത്. അത് മുഖപ്രസന്നതയോടെ സഹോദരനെ സമീപിക്കുക എന്ന എത്രയും ചെറിയ കാര്യമാണെങ്കിലും. (മുസ്ലിം)\nസഖ്‌റ്(റ)ൽ നിന്ന് നിവേദനം: റസൂൽ(സ) പ്രാർത്ഥിച്ചു. അല്ലാഹുവേ! എന്റെ ജനതക്ക് അവരുടെ പ്രഭാതത്തിൽ ബർക്കത്ത് നൽകേണമേ! ഒരു സൈന്യത്തെ അവിടുന്ന് അയക്കുമ്പോൾ പകലിന്റെ ആദ്യസമയത്താണ് അയക്കാറ് പതിവ്, സഖ്‌റ് ഒരു കച്ചവടക്കാരനായിരുന്നു. പകലിന്റെ ആദ്യത്തിലാണ് അദ്ദേഹത്തിന്റെ ചരക്ക് അയക്കാറ്. അങ്ങനെ അദ്ദേഹം വളരെ വലിയ സമ്പന്നനായി മാറി. (അബൂദാവൂട്, തിർമിദി)\nഅംറുബിൻ ശുഐബ്(റ) തന്റെ പിതാവിൽ നിന്നും അദ്ദേഹം തന്റെ പിതാമഹനിൽ നിന്നും നിവേദനം: റസൂൽ(സ) പറയുന്നു: ഒറ്റക്ക് യാത്ര ചെയ്യുന്നവൻ ശൈത്താനാണ്. രണ്ടുപേരുള്ള യാത്രക്കാരും ശൈത്താന്മാരാണ്. മൂന്നാളുകൾ ഒരു സംഘമാണ്. (പരസ്പര സഹായങ്ങൾക്ക് അവർക്കേ കഴിയൂ). (അബൂദാവൂട്, തിർമിദി, നസാഈ)\nഅബൂസഈദിൽ നിന്നും അബൂഹുറയ്‌റ(റ)യിൽ നിന്നും നിവേദനം: റസൂൽ(സ) പറയുന്നു: മൂന്നാളുകൾ കൂടി ഒരു യാത്ര പുറപ്പെട്ടാൽ തങ്ങളിൽ നിന്ന് ഒരാളെ അവർ അമീറായി നിശ്ചയിക്കണം. (അബൂദാവൂട്)\nഇബ്നു അബ്ബാസി(റ)ൽ നിന്ന് നിവേദനം: നബി(സ) പറഞ്ഞു: നാലുപേരുള്ള സൂഹൃൽ സംഘമാണ് നല്ലത്. ചെറിയ സൈന്യങ്ങളിൽ ഉത്തമമായത് 400 ആളുകൾ ഉള്ളതും വലിയ സൈന്യങ്ങളിൽ ബൃഹത്തായത് 4000 ആളുകളുള്ളതുമാണ്. 12000 വരുന്ന ജനസംഖ്യ കുറവുകൊണ്ട് ഒരിക്കലും പരാജയപ്പെടുകയില്ല. (അബൂദാവൂട്, തിർമിദി)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) അരുൾ ചെയ്തു: ക്ഷേമകാലത്ത് യാത്ര ചെയ്യുമ്പോൾ ഒട്ടകത്തിന് ഭൂമിയിൽ നിന്നുള്ള അവകാശത്തെ നിങ്ങൾ വകവെച്ചുകൊടുക്കണം. മന്ദം മന്ദം മേച്ചുകൊണ്ട് യാത്ര തുടരണം. മറിച്ച് ക്ഷാമകാലത്താണ് നിങ്ങൾ യാത്ര പോകുന്നതെങ്കിൽ ദ്രുതഗതിയിൽ യാത്ര തുടരേണ്ടതാണ്. (മന്ദം മന്ദം യാത്രചെയ്യുമ്പോൾ പുല്ലും വെള്ളവും കിട്ടാതെ ഒട്ടകം കഷ്ടപ്പെടേണ്ടിവരും) ഒരിടത്ത് ഇറങ്ങിത്താമസിക്കുമ്പോൾ സഞ്ചാരപാത നിങ്ങൾ ഒഴിഞ്ഞുമാറണം. കാരണം അത് ഇഴജന്തുക്കളുടേയും വിഷജന്തുക്കളുടേയും രാത്രിയിലെ സഞ്ചാരമാർഗ്ഗമാണ്. (മുസ്ലിം)\nഅബുക്ഖത്താദ(റ)യിൽ നിന്ന് നിവേദനം: റസൂൽ(സ) യാത്രക്കിടയിൽ ഇറങ്ങിത്താമസിക്കേണ്ടി വന്നാൽ വലതുഭാഗത്ത് തിരിഞ്ഞുകിടക്കും. സുഭിനു അൽപം മുമ്പാണ് ഇറങ്ങിത്താമസിക്കുന്നതെങ്കിൽ മുഴംകൈ നാട്ടിക്കൊണ്ട് തല പടം കയ്യിൽ വെക്കുമായിരുന്നു. (മുസ്ലിം)\nഅനസി(റ)ൽ നിന്ന് നിവേദനം: റസൂൽ(സ) പറഞ്ഞു: നിങ്ങൾ രാത്രിയാത്ര ചെയ്യുക. നിശ്ചയം രാത്രി ഭൂമി ചുരുട്ടപ്പെടും. (അബൂദാവൂട്)\nഅബൂസഹ്ലബ(റ)യിൽ നിന്ന് നിവേദനം: യാത്രാമദ്ധ്യേ ഒരിടത്ത് ഇറങ്ങിത്താമസിക്കുമ്പോൾ ചുരങ്ങളിലും താഴ്‌വരകളിലും ജനങ്ങൾ ചിന്നിച്ചിതറിയിരുന്നു. റസൂൽ(സ) പറഞ്ഞു: ഈ പർവ്വതനിരകളിലും താഴ്‌വരകളിലും നിങ്ങൾ ചിന്നിച്ചിതറുകയാണെങ്കിൽ നിസ്സംശയം അത് പിശാചിൽ നിന്നുള്ളതാണ്. പിന്നീട് അവർ ഒരിടത്തും ഇറങ്ങിയിട്ടില്ല. അന്യോന്യം കൂടിച്ചർന്നിട്ടല്ലാതെ. (അബൂദാവൂട്)\nഇബ്നുൽഹൻളലിയ്യ(റ)യിൽ നിന്ന് നിവേദനം: (അദ്ദേഹം ബൈഅത്തുറിള്‌വാന്റെ ആളുകളിൽപെട്ട ആളാണ്) റസൂൽ(സ) ഒരിക്കൽ ഒരു ഒട്ടകത്തിന്റെ അരികിലൂടെ നടന്നുപോയി. അതിന്റെ വയറ് ഒട്ടി മുതുകിനോട് ചേർന്നിട്ടുണ്ടായിരുന്നു. അപ്പോൾ അവിടുന്ന് പറഞ്ഞു: ഈ മിണ്ടാപ്രാണികളുടെ കാര്യത്തിൽ നിങ്ങൾ അല്ലാഹുവിനെ ഭയപ്പെടണം. അതുകൊണ്ട് നല്ല നിലയിൽ നിങ്ങൾ അതിൽ സവാരി ചെയ്യുകയും നല്ല രീതിയിൽ നിങ്ങൾ അതിനെ അറുത്ത് ഭക്ഷിക്കുകയും ചെയ്യുക. (അബൂദാവൂട്)\nഅബ്ദുല്ലാഹിബിൻ ജഅ‍്ഫരി(റ)ൽ നിന്ന് നിവേദനം: ഒരു ദിവസം റസൂൽ(സ) എന്നെ പിന്നിൽ ഇരുത്തിക്കൊണ്ട് യാത്ര ചെയ്തു. അന്നേരം എന്നോട് ഒരു രഹസ്യം പറഞ്ഞു. ഒരാളോടും ഞാനത് പറയുകയില്ല. കുന്നുകളോ ഈത്തപ്പനത്തോട്ടങ്ങളോ ആയിരുന്നു (വിസർജ്ജനവേളയിൽ) നബി(സ) മറയായി ഇഷ്ടപ്പെട്ടിരുന്നത്. ഈ ഹദീസ് സംക്ഷിപ്തമായി മുസ്ലീം(റ) ഇപ്രകാരം റിപ്പോർട്ട് ചെയ്തിട്ടുണ്ട്. ബർക്കാനി(റ) മുസ്ലിമിന്റെ ഇതേ സനദിൽതന്നെ ഹാഇശുൻ നഹ്ല് എന്നതിന്റെ ശേഷം ഈ വിധം വർദ്ധിപ്പിച്ചിരിക്കുന്നു. അങ്ങനെ അൻസാരികളിൽപെട്ട ഒരാളുടെ തോട്ടത്തിൽ നബി(സ) പ്രവേശിച്ചു. അപ്പോൾ അവിടെയുണ്ടൊരൊട്ടകം. നബി(സ) യെ കണ്ടതോടെ അതിന്റെ കണ്ണുകൾ നിറഞ്ഞൊഴുകുകയും അത് അയവിറക്കുകയും ചെയ്തു. തൽക്ഷണം അരികിൽചെന്ന് നബി(സ) അതിന്റെ പൂഞ്ഞയും ചെവിയുടെ പിൻഭാഗവും തൊട്ടുതടവിയപ്പോൾ അത് ശാന്തമായി. അങ്ങനെ നബി(സ) അന്വേഷിച്ചു. ആരുടേതാണ് ഈ ഒട്ടകം? അപ്പോൾ അൻസാറുകളിൽപ്പെട്ട ഒരാൾ വന്നുപറഞ്ഞു. പ്രവാചകരേ! ഇത് എന്റേതാണ്. നബി(സ) ചോദിച്ചു. നിനക്ക് ഉടമയാക്കിത്തന്നിട്ടുള്ള ഈ കാലിയുടെ കാര്യത്തിൽ നീ അല്ലാഹുവിനെ ഭയപ്പെടുന്നില്ലേ? നീ പട്ടിണിയിടുകയും ബുദ്ധിമുട്ടിക്കുകയും ചെയ്യുന്നുവേന്ന് എന്നോട് ഇത് ആവലാതിപ്പെട്ടിരിക്കുന്നു. (അബൂദാവൂട്)\nജാബിർ(റ)ൽ നിന്ന് നിവേദനം: റസൂൽ(സ) യുദ്ധത്തിനുപുറപ്പെടാനുദ്ദേശിച്ചാൽ പറയാറുണ്ട്. ഹേ! മുഹാജിറുകളുടെയും അൻസാരികളുടേയും സമൂഹമേ! നിശ്ചയമായും നിങ്ങളുടെ സഹോദരൻമാരിൽ ധനവും കുടുംബവും ഇല്ലാത്തവരുണ്ട്. അതുകൊണ്ട് നിങ്ങളിൽ ഓരോരുത്തരും രണ്ടോ മൂന്നോ ആളുകളെ തന്നിലേക്ക് ചേർത്തുകൊള്ളട്ടെ. തന്നിമിത്തം ഞങ്ങളിൽ ഓരോരുത്തർക്കും കൈമാറി കൈമാറിക്കിട്ടുന്ന വാഹനമല്ലാതെ ഉണ്ടായിരുന്നില്ല. (കുറച്ചുസമയം അവരും കുറച്ചുസമയം ഞങ്ങളും കൈമാറിയിട്ടായിരുന്നു ഞങ്ങൾ വാഹനപ്പുറത്ത് ഏറിയിരുന്നത്) റിപ്പോർട്ടർ പറയുന്നു: രണ്ടോ, മൂന്നോ ആളുകളെ ഞാൻ എന്നിലേക്ക് കൂട്ടി. എന്റെ ഒട്ടകത്തിൽ അവർക്കുള്ള ഊഴം തന്നെയായിരുന്നു എനിക്കും ലഭിച്ചിരുന്നത്. (അബൂദാവൂട്) (ഒട്ടകം ഞങ്ങളും അവരും സമാസമം കൈമാറിക്കൊണ്ടാണ് സഞ്ചരിച്ചിരുന്നത്)\nജാബിറി(റ)ൽ നിന്ന് നിവേദനം: നബി(സ) പിന്നിലായിരിക്കും (രാത്രിയിൽ) നടക്കുക. അബലരെ നയിച്ചുകൊണ്ടും സ്വന്തം വാഹനത്തിലേറ്റിക്കൊണ്ടും അവർക്കുവേണ്ടി പ്രാർത്ഥിച്ചുകൊണ്ടുമാണ് പൈന്തുടരുന്നത് (അബൂദാവൂട്)\nഇബ്നുഉമർ(റ) വിൽ നിന്ന് നിവേദനം: റസൂൽ(സ) ഒട്ടകപ്പുറത്ത് കയറി ശരിയായി ഇരുന്നുകഴിഞ്ഞാൽ മൂന്നുപ്രാവശ്യം തക്ബീർ ചൊല്ലിക്കൊണ്ട് പറയും. ഇത് എനിക്ക് കീഴ്പ്പെടുത്തിത്തന്നവൻ പരിശുദ്ധനാണ്. നമുക്ക് അതിന് കഴിവുണ്ടായിരുന്നില്ല. നിശ്ചയം റബ്ബിങ്കലേക്ക് നമ്മൾ മടങ്ങിച്ചെല്ലുന്നതാണ്. അല്ലാഹുവേ! ഞങ്ങളുടെ ഈ യാത്രയിൽ നന്മയും ഭക്തിയും നീ തൃപ്തിപ്പെടുന്ന പ്രവൃത്തിയും നിന്നോട് ഞങ്ങൾ ആവശ്യപ്പെടുന്നു. അല്ലാഹുവേ? ഞങ്ങളുടെ ഈ യാത്ര ഞങ്ങൾക്ക് നീ എളുപ്പമാക്കിത്തരേണമേ! അതിന്റെ വിദൂരതയെ ഞങ്ങൾക്ക് നീ ചുരുക്കിത്തരേണമേ! അല്ലാഹുവേ! നീയാണ് ഈ യാത്രയിൽ ഞങ്ങളുടെ കൂട്ടുകാരനും കുടുംബ ത്തിലെ പ്രതിനിധിയും. അല്ലാഹുവേ! ഈ യാത്രയിലെ വിഷമത്തിൽ നിന്നും ദുഃഖകരമായ കാഴ്ചയിൽ നിന്നും കുടുംബത്തിലും ധനത്തിലുമുള്ള ചീത്തയായ പരിണാമത്തിൽ നിന്നും നിന്നോട് ഞാൻ കാവലിനപേക്ഷിക്കുന്നു. യാത്രകഴിഞ്ഞ് തിരിച്ചുവരുമ്പോൾ അതും ഉപരിയായി ഇങ്ങനെയും അവിടുന്ന് പറയുമായിരുന്നു. ഞങ്ങൾ പാപത്തിൽ നിന്ന് മടങ്ങിയവരും ഞങ്ങളുടെ നാഥനെ ആരാധിക്കുന്നവരും അവനെ സ്തുതിക്കുന്നവരുമാണ്. (മുസ്ലിം)\nഅബ്ദുല്ലാഹിബ്ൻ സർജീസി(റ)ൽ നിന്ന് നിവേദനം: റസൂൽ(സ) യാത്ര പുറപ്പെടുമ്പോൾ യാത്രയിലെ വിഷമത്തിൽ നിന്നും ദുഃഖാകുലമായ തിരിച്ചുവരവിൽ നിന്നും സന്തോഷത്തിനു ശേഷം സന്താപത്തിൽ നിന്നും മർദ്ദിതന്റെ പ്രാർത്ഥനയിൽ നിന്നും കുടുംബത്തിലും ധനത്തിലുമുള്ള മോശമായ രംഗത്തിൽ നിന്നും കാവലിന് അപേക്ഷിക്കാറുണ്ട്. (മുസ്ലിം)\nഅലിയ്യുബിൻ റബീഅ‍്(റ)ൽ നിന്ന് നിവേദനം: ഞാൻ അലിയ്യുബിൻ അബീതാലിബിന്റെ സന്നിധിയിൽ ഹാജരായി. അദ്ദേഹത്തിന് സവാരിചെയ്യാൻ വാഹനം (അവിടെ) കൊണ്ടുവന്ന് (നിറുത്തിയി) ട്ടുണ്ടായിരുന്നു. അങ്ങനെ കാലണിയിൽ അദ്ദേഹം കാല് വെച്ചപ്പോൾ ബിസ്മില്ലാ എന്നുപറഞ്ഞു. അതിന്റെ പുറത്തുകയറി ശരിയായി കഴിഞ്ഞപ്പോൾ പറഞ്ഞു: ഇതു ഞങ്ങൾക്ക് കീഴ്പ്പെടുത്തിത്തന്ന അല്ലാഹുവിന് സ്തുതി ഞങ്ങൾക്ക് അതിന് കഴിവുണ്ടായിരുന്നില്ല. നിശ്ചയം, ഞങ്ങളുടെ നാഥനിലേക്ക് ഞങ്ങൾ മടങ്ങിച്ചെല്ലുന്നവരാണ്. മൂന്ന് പ്രാവശ്യം അൽഹംദുലില്ലാഹി എന്നും മൂന്നുപ്രാവശ്യം അല്ലാഹു അക്ബർ എന്നും പറഞ്ഞശേഷം അദ്ദേഹം ഇങ്ങനെ പ്രാർത്ഥിച്ചു. നീ പരിശുദ്ധനാണ്. ഞാൻ എന്നോടുതന്നെ അക്രമം പ്രവർത്തിച്ചിരിക്കുന്നു. അതുകൊണ്ട് എനിക്ക് നീ പൊറുത്തുതരേണമേ! നീയല്ലാതെ പാപങ്ങൾ പൊറുക്കുന്നവനില്ല. അനന്തരം അദ്ദേഹം ചിരിച്ചപ്പോൾ ചോദിക്കപ്പെട്ടു. അമീറുൽ മുഅ‍്മിനീൻ! നിങ്ങൾ എന്തുകൊണ്ട് ചിരിച്ചു? അദ്ദേഹം പറഞ്ഞു: ഞാൻ ചെയ്തതുപോലെ റസൂൽ(സ) ചെയ്യുകയും അതിനുശേഷം ചിരിക്കുകയും ചെയ്യുന്നത് ഞാൻ കണ്ടിട്ടുണ്ട്. അന്നേരം ഞാൻ ചോദിച്ചു: പ്രവാചകരേ! അങ്ങ് എന്തുകൊണ്ട് ചിരിച്ചു? എന്റെ പാപം നീ പൊറുത്തു തരേണമേ എന്നൊരു ദാസൻ പറയുമ്പോൾ നിന്റെ രക്ഷിതാവ് അത്ഭുതപ്പെട്ടുകൊണ്ട് പറയും: ഞാനല്ലാതെ പാപം പൊറുക്കുന്നവനില്ലെന്ന് അവൻ ഗ്രഹിച്ചു. (അബൂദാവൂട്, തിർമിദി) (അതുകൊണ്ടാണ് ഞാൻ ചിരിച്ചതു)\nഇബ്നുഉമറി(റ)ൽ നിന്ന് നിവേദനം: നബി(സ) യും സൈന്യവും ചുരം കയറുമ്പോൾ തക്ബീറും അവിടെനിന്ന് ഇറങ്ങുമ്പോൾ തസ്ബീഹും ചൊല്ലുമായിരുന്നു. (അബൂദാവൂട്)\nഅബൂഹുറയ്‌റ(റ)യിൽ നിന്ന് നിവേദനം: ഒരാൾ പറഞ്ഞു: പ്രവാചകരേ! ഞാൻ യാത്ര ചെയ്യാനുദ്ദേശിക്കുന്നു. അതുകൊണ്ട് എന്നെ അങ്ങ് ഉപദേശിച്ചാലും, നബി(സ) പറഞ്ഞു: നീ അല്ലാഹുവിന് തഖ്‌വാ ചെയ്യുകയും ചുരം കയറുമ്പോൾ തക്ബീർ ചൊല്ലുകയും ചെയ്യുക. അങ്ങനെ അയാൾ പിന്നിട്ടുപോയപ്പോൾ അവിടുന്ന് പ്രാർത്ഥിച്ചു. അല്ലാഹുവേ! ഇയാൾക്ക് വഴി ദൂരത്തെ നീ ചുരുക്കിക്കൊടുക്കേണമേ! യാത്ര എളുപ്പമാക്കിക്കൊടുക്കേണമേ! (തിർമിദി)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) അരുൾ ചെയ്തു: നിസ്സംശയം മൂന്ന് പ്രാർത്ഥനകൾക്ക് ഉത്തരം ലഭിക്കും. 1. മർദ്ദിതന്റെ പ്രാർത്ഥന, 2. മുസാഫിറിന്റെ പ്രാർത്ഥന, 3. സന്താനങ്ങൾക്കുവേണ്ടി (മാതാ) പിതാവിന്റെ പ്രാർത്ഥന. (അബൂദാവൂട്, തിർമിദി)\nഅബൂമൂസ(റ)യിൽ നിന്ന് നിവേദനം: നിശ്ചയം, റസൂൽ(സ) വല്ല ആളുകളെയും ഭയപ്പെട്ടാൽ പ്രാർത്ഥിക്കുമായിരുന്നു: അല്ലാഹുവേ! നിന്നെ അവരുടെ ഹൃദയങ്ങളിൽ ഞങ്ങൾ നിക്ഷേപിക്കുന്നു. (അങ്ങനെ അവരുടെ കുതന്ത്രങ്ങളെ നീ പരാജയപ്പെടുത്തും) അവരുടെ ഉപദ്രവത്തിൽ നിന്ന് നിന്നോട് ഞങ്ങൾ കാവൽതേടുകയും ചെയ്യുന്നു. (അബൂദാവൂട്)\nഖൗല(റ)യിൽ നിന്ന് നിവേദനം: റസൂൽ(സ) പറയുന്നത് ഞാൻ കേട്ടു: വല്ലവനും ഒരിടത്തിറങ്ങി. എന്നിട്ട് അവൻ പറഞ്ഞു: അല്ലാഹുവിന്റെ പരിശുദ്ധമായ വാക്യങ്ങളുടെ പേരിൽ അവന്റെ സൃഷ്ടികളുടെ ഉപദ്രവത്തിൽ നിന്ന് ഞാൻ കാവലപേക്ഷിക്കുന്നു. എങ്കിൽ തൽസ്ഥാന ത്തുനിന്ന് അവൻ യാത്ര തിരിക്കുന്നതുവരെ യാതൊന്നും അവനെ ശല്യപ്പെടുത്തുകയില്ല. (മുസ്ലിം) (ദേഹേച്ഛകളോ പിശാചോ അവനെ പിടികൂടുകയില്ല)\nഇബ്നുഉമറി(റ)ൽ നിന്ന് നിവേദനം: യാത്രയിൽ രാത്രിയാകുമ്പോൾ നബി(സ) പറയാറുണ്ട്. ഹേ, ഭൂമീ! എന്റെയും നിന്റെയും റബ്ബ് അല്ലാഹുവാണ്. നിന്നിലുള്ളതിന്റെയും (ഉപദ്രജീവിയുടേയും) നിന്നിൽ സൃഷ്ടിക്കപ്പെട്ട (മണൽ, കല്ല്, പാറ, മിനുസമുള്ളത്, പരുത്തത് എന്നി) വയുടേയും ഉപദ്രവത്തിൽ നിന്നും നിന്നിൽ ഇഴഞ്ഞു നടക്കുന്ന ജന്തുക്കളുടെ ഉപദ്രവത്തിൽ നിന്നും ഞാൻ അല്ലാഹുവിനോട് കാവൽ തേടുന്നു. സിംഹം, മനുഷ്യൻ, പാമ്പ്, തേൾ, കരയിൽ താമസിക്കുന്നത് (ജിന്ന്) എന്നിവയുടേയും വാലിദി (ഇബിളേശി) ന്റെയും വലിദിന്റെ (ശൈത്താൻ) യും ഉപദ്രവത്തിൽ നിന്നും നിന്നോടു ഞാൻ കാവലപേക്ഷിക്കുന്നു. (അബൂദാവൂട്)\nഅനസി(റ)ൽ നിന്ന് നിവേദനം: (ഖൈബർ യുദ്ധത്തിൽ നിന്ന്) നബി(സ) യൊന്നിച്ച് ഞങ്ങൾ യാത്ര തിരിച്ചു. നോക്കിയാൽ മദീന കാണാവുന്ന സ്ഥലത്തെത്തിയപ്പോൾ നബി(സ) പറഞ്ഞു: പശ്ചാത്തപിക്കുകയും സ്വന്തം നാഥനെ ആരാധിക്കുകയും സ്തുതിഗീതങ്ങൾ അർപ്പിക്കുകയും ചെയ്തുകൊണ്ട് ഞങ്ങൾ സ്വദേശത്തേക്ക് മടങ്ങുന്നവരാണ്. ഞങ്ങൾ മദീനയിലെത്തിച്ചേരുന്നതുവരെ നബി(സ) അത് പറഞ്ഞുകൊണ്ടിരുന്നു. (മുസ്ലിം)\nഅനസി(റ)ൽ നിന്ന് നിവേദനം: റസൂൽ(സ) പറഞ്ഞു: മക്കയും മദീനയും ഒഴികെയുള്ള ഏത് സ്ഥലവും ദജ്ജാൽ ചവിട്ടാതിരിക്കുകയില്ല. അവ രണ്ടും സംരക്ഷിച്ചുകൊണ്ട് അവയുടെ വാതിലിൽ മലക്കുകൾ അണിനിരക്കും. എന്നാൽ (മദീനയോടടുത്തുള്ള) ഒരു ഉപ്പ് ഭൂമിയിലാണ് അവനിറങ്ങുക. തന്നിമിത്തം മൂന്നുപ്രാവശ്യം മദീനക്ക് പ്രകമ്പനമേൽക്കും. (ദജ്ജാലിനെ സംബന്ധിച്ച് പല കിംവദന്തികളും പ്രചരിക്കുകവഴി മദീനാവാസികൾക്ക് കുറഞ്ഞ ഭീതിയും അസ്വസ്ഥതയും അനുഭവപ്പെടും) എല്ലാസത്യനിഷേധികളേയും കപടവിശ്വാസികളേയും തദ്വാരാ അല്ലാഹു അതിൽ നിന്ന് പുറപ്പെടുവിക്കും. (മുസ്ലിം)\nഅനസി(റ)ൽ നിന്ന് നിവേദനം: ഇസ്ബഹാനിലെ യഹൂടികളിൽ നിന്ന് എഴുപതിനായിരം ആളുകൾ ദജ്ജാലിനെ അനുഗമിക്കും. അവർ ത്വയലിസാൻ ധരിക്കുന്നവരാണ്. (വസ്ത്രത്തിന്റെ മീതെ പണ്ഡിതന്മാരും മറ്റും ധരിക്കുന്ന മേൽ വസ്ത്രം ) (മുസ്ലിം)\nഉമ്മുശരീകി(റ)ൽ നിന്ന് നിവേദനം: റസൂൽ(സ) പറയുന്നത് ഞാൻ കേട്ടു: ദജ്ജാലിന്റെ ഉപദ്രവത്തിൽ നിന്ന് പർവ്വതങ്ങളിലേക്ക് ജനങ്ങൾ ഓടി രക്ഷപ്പെടും. (മുസ്ലിം)\nഇംറാനുബ്നു ഹുസ്വൈനി(റ)ൽ നിന്ന് നിവേദനം: റസൂൽ(റ) പറയുന്നത് ഞാൻ കേട്ടു: ആദം നബി (അ) സൃഷ്ടിക്കപ്പെട്ടതു മുതൽ അന്ത്യദിനം വരെ ദജ്ജാലിനേക്കാൾ വലിയ പ്രശ്നം ഉണ്ടായിട്ടില്ല. (മുസ്ലിം)\nഅബൂസഈദി(റ)ൽ നിന്ന് നിവേദനം: റസൂൽ(സ) പറഞ്ഞു: കാലം അവസാനിക്കുമ്പോൾ നിങ്ങളുടെ ഭരണ കർത്താക്കളിലൊരാൾ സമ്പത്ത് വാരിക്കൂട്ടും. അത് എണ്ണിത്തിട്ടപ്പെടുത്താൻ കഴിയാതാകും. (മുസ്ലിം)\nഅബൂമുസാ(റ)യിൽ നിന്ന് നിവേദനം: നബി(സ) പറഞ്ഞു: ജനങ്ങൾക്ക് ഒരുകാലം വരാനുണ്ട്. അക്കാലത്ത് ഒരാൾ സ്വർണ്ണത്തിന്റെ സകാത്തുമായി ചുറ്റിനടക്കും. അത് സ്വീകരിക്കാൻ ആരുമുണ്ടാവുകയില്ല. നാൽപത് സ്ത്രീകൾ ഒരേ പുരുഷനിൽ അഭയം തേടുന്നതായി കാണാൻ കഴിയും. പുരുഷന്മാരുടെ കുറവും സ്ത്രീകളുടെ ആധിക്യവുമാണതിന് കാരണം. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: സ്ഥലങ്ങളിൽ അല്ലാഹുവിന് ഏറ്റവും ഇഷ്ടപ്പെട്ടത് പള്ളിയും അല്ലാഹുവിന് ഏറ്റവും കോപമുള്ളത് അങ്ങാടിയുമാകുന്നു. (മുസ്ലിം)\nസൽമാനി(റ)ൽ നിന്ന് നിവേദനം: കഴിവതും അങ്ങാടിയിൽ ആദ്യം പ്രവേശിക്കുന്നവനും അവിടെ നിന്ന് അവസാനം പുറപ്പെടുന്നവനും നീ ആകരുത്. നിശ്ചയം, പിശാചിന്റെ ആസ്ഥാനമാണിത്. അവിടെയാണ് അവൻ തന്റെ പതാക നാട്ടുന്നത്. (മുസ്ലിം)\nആസ്വിമി(റ)ൽ നിന്ന് നിവേദനം: ഞാൻ റസൂൽ(സ) യോട് പറഞ്ഞു: പ്രവാചകരേ! അങ്ങയ്ക്ക് അല്ലാഹു പൊറുത്തുതരട്ടെ! അവിടുന്ന് പറഞ്ഞു: നിനക്കും! ആസ്വിം പറഞ്ഞു: ഞാൻ അബ്ദുല്ലയോട് ചോദിച്ചു: റസൂൽ(സ) നിനക്ക് പൊറുക്കലിനെ തേടിയോ? അദ്ദേഹം മറുപടി പറഞ്ഞു: അതെ, നിനക്കും, പിന്നീട് അദ്ദേഹം ഈ സൂക്തം ഓതിക്കേൾപ്പിച്ചു. 'നിന്റെയും സത്യവിശ്വാസികളുടെയും സത്യവിശ്വാസിനികളുടെയും പാപമോചനത്തിനുവേണ്ടി നീ പ്രാർത്ഥിക്കണം. ' (മുസ്ലിം)\nആയിശ(റ)യിൽ നിന്ന് നിവേദനം: റസൂൽ(സ) പറഞ്ഞു: പ്രകാശംകൊണ്ടാണ് മലക്കുകൾ സൃഷ്ടിക്കപ്പെട്ടത്. കത്തിജ്ജ്വലിക്കുന്ന അഗ്നിയിൽ നിന്നാണ് ജിന്ന് വംശം സൃഷ്ടിക്കപ്പെട്ടത്. ആദം നബി (അ) സൃഷ്ടിക്കപ്പെട്ടിരിക്കുന്നത് നിങ്ങൾക്ക് വ്യക്തമാക്കപ്പെട്ടിട്ടുള്ള വസ്തുക്കളാലാണ്. (മുസ്ലിം)\nആയിശ(റ)ൽ നിന്ന് നിവേദനം: ഖുർആൻ വിശേഷിപ്പിച്ച സ്വഭാവമാണ് നബി(സ)യുടെ സ്വഭാവം. (മുസ്ലിം) സുദീർഘമായ ഒരു ഹദീസിന്റെ കൂട്ടത്തിൽ മുസ്ലിം അത് റിപ്പോർട്ട് ചെയ്തിരിക്കുന്നു.\nആയിശ(റ)യിൽ നിന്ന് നിവേദനം: റസൂൽ(സ) പറഞ്ഞു: അല്ലാഹുവുമായുള്ള കൂടിക്കാഴ്ച വല്ലവനും ഇഷ്ടപ്പെട്ടാൽ അവനുമായുള്ള കൂടിക്കാഴ്ച അല്ലാഹു ഇഷ്ടപ്പെടും. മറിച്ച് അല്ലാഹുവിന്റെ ലിഖാഇനെ വല്ലവനും വെറുത്താൽ അല്ലാഹു അവന്റെ ലിഖാഇനെയും വെറുക്കും. ഞാൻ ചോദിച്ചു: പ്രവാചകരേ! മരണത്തെ വെറുക്കലാണോ? (അതുകൊണ്ടുദ്ദേശം) എന്നാൽ ഞങ്ങളെല്ലാവരും മരണത്തെ വെറുക്കുന്നവരാണല്ലോ. അവിടുന്ന് പറഞ്ഞു: അപ്രകാരമല്ല മുഅ‍്മിനിന് അല്ലാഹുവിന്റെ റഹ്മത്തുകൊണ്ടും പ്രീതികൊണ്ടും സ്വർഗ്ഗംകൊണ്ടും സന്തോഷ വാർത്ത അറിയിക്കപ്പെട്ടാൽ അല്ലാഹുവിന്റെ ലിഖാഇനെ അവനിഷ്ടപ്പെടും. അനന്തരം അല്ലാഹു അവന്റെ ലിഖാഇനെയും ഇഷ്ടപ്പെടും. സത്യനിഷേധിക്ക് അല്ലാഹുവിന്റെ ശിക്ഷകൊണ്ടും കോപംകൊണ്ടും അറിയിക്കപ്പെട്ടാൽ അല്ലാഹുവിന്റെ ലിഖാഇനെ അവൻ വെറുക്കും. അന്നേരം അവന്റെ ലിഖാഇനെ അല്ലാഹുവും വെറുക്കും. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) പറഞ്ഞു: ജനങ്ങളേ! അല്ലാഹു പരിശുദ്ധനാണ്. നല്ലത് മാത്രമേ അവൻ സ്വീകരിക്കുകയുള്ളു. മുർസലുകളോട് ആജ്ഞാപിക്കപ്പെട്ടത്, അല്ലാഹു മുഅ‍്മിനുകളോടും ആജ്ഞാപിച്ചിട്ടുണ്ട്. അല്ലാഹു പറഞ്ഞു: പ്രവാചകരേ! നിങ്ങൾ നല്ലത് തിന്നുകയും നല്ലത് പ്രവർത്തിക്കുകയും വേണം. അല്ലാഹു പറയുന്നു: നിങ്ങൾക്ക് നാം പ്രദാനം ചെയ്ത നല്ലതിൽ നിന്ന് ഭക്ഷിക്കുക. പിന്നീട് അവിടുന്ന് പറഞ്ഞു: ദീർഘയാത്രചെയ്ത്‍് മുടി ജടകുത്തുകയും പൊടിപുരളുകയും ചെയ്ത ഒരാൾ ഇരുകയ്യും ആകാശത്തേക്ക് ഉയർത്തിക്കൊണ്ട് എന്റെ റബ്ബേ! എന്റെ റബ്ബേയെന്ന് പ്രാർത്ഥിക്കും. അവന്റെ ആഹാരം ഹറാം, പാനീയം ഹറാം, അവന്റ ഉൽഭവം ഹറാം എന്നിരിക്കെ അവന്റെ പ്രാർത്ഥനക്ക് എങ്ങനെ ഉത്തരം ലഭിക്കും. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) പറഞ്ഞു: സയ്ഹാനും ജയ്ഹാനും ഫുറാത്തും നീലും സ്വർഗ്ഗത്തിലെ പുഴകളിൽപ്പെട്ടതാണ്. (മുസ്ലിം)\nഅംറുബ്നു അഖ്ത്തബി(റ)ൽ നിന്ന് നിവേദനം: ഒരിക്കൽ ഞങ്ങളെയും കൊണ്ട് സുഭി നമസ്കരിച്ചതിനുശേഷം മിമ്പറിൽ കയറിയിട്ട് സുഹ്ര് വരെ നബി(സ) പ്രസംഗിച്ചു. ളുഹർ നമസ്കാരം നിർവ്വഹിച്ചതിനുശേഷം വീണ്ടും മിമ്പറിൽ കയറി അസർവരെ പ്രസംഗിക്കുകയുണ്ടായി. അസർ നമസ്കാരാനന്തരം വീണ്ടും മിമ്പറിൽ കയറിക്കൊണ്ട് ഉണ്ടായിട്ടുള്ളതും ഉണ്ടാകാൻ പോകുന്നതുമായ കാര്യങ്ങളെപ്പറ്റി മഗ്‌രിബ് വരെ സംസാരിച്ചു. ആ കാര്യം ഹൃദിസ്ഥമാക്കിയവരാണ് ഞങ്ങളിൽ ഏറ്റവും വലിയ പണ്ഡിതന്മാർ. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) അരുളി: വല്ലവനും ഗൗളിയെ ആദ്യത്തെ അടിയിൽത്തന്നെ കൊന്നുകളഞ്ഞാൽ അവന്ന് ഇന്നിന്ന പ്രതിഫലമുണ്ട്. രണ്ടാമത്തെ അടിയിലാണ് കൊന്നത്തെങ്കിൽ ആദ്യത്തേതിനേക്കാൾ താഴെയുള്ള പ്രതിഫലമുണ്ട്. മൂന്നാമത്തേതിലാണ് കൊന്നത്തെങ്കിലോ? ഇന്നിന്ന പ്രതിഫലം അവന് ലഭിക്കും. മറ്റൊരു റിപ്പോർട്ടിലുണ്ട്: വല്ലവനും ആദ്യത്തെ അടിയിൽതന്നെ ഗൗളിയെ കൊലപ്പെടുത്തിയാൽ 100 ഹസനത്ത് അവന് എഴുതപ്പെടും. രണ്ടാമത്തേതിന് അതിന് താഴെയും, മൂന്നാമത്തേതിന് അതിന് താഴെയുള്ള ഹസനത്തും ലഭിക്കും. (മുസ്ലിം)\nജാബിറി(റ)ൽ നിന്ന് നിവേദനം: റസൂൽ(സ) പറഞ്ഞു: സ്വർഗ്ഗവാസികൾ അവിടെ തിന്നുകയും കുടിക്കുകയും ചെയ്യും. അവർ വെളിക്കിരിക്കുകയോ മൂക്ക് പിഴിയുകയോ മൂത്രമൊഴിക്കുകയോ ചെയ്യുകയില്ല. പക്ഷേ അവർ കഴിക്കുന്ന ആഹാരം കസ്തൂരിമണം വീശുന്ന ഏമ്പക്കമായി രൂപാന്തരപ്പെടും. ശ്വാസോഛാസംപോലെ (നിഷ്പ്രയാസം അവർ തസ്ബീഹും തഹ്ലീലും നിർവ്വഹിക്കുന്നതാണ്) (മുസ്ലിം)\nമുഗീറ(റ)യിൽ നിന്ന് നിവേദനം: റസൂൽ(സ) പറഞ്ഞു: മൂസാനബി (അ) ഒരിക്കൽ തന്റെ റബ്ബിനോട് ചോദിച്ചു: സ്വർഗ്ഗവാസികളിൽ താഴ്‌ന്ന പദവിയിലുള്ളവനാരാണ്? റബ്ബ് പറഞ്ഞു: സ്വർഗവാസികൾക്ക് സ്വർഗ്ഗത്തിൽ പ്രവേശനം നൽകപ്പെട്ടതിനുശേഷം വന്നുചേരുന്ന ഒരാളായിരിക്കും അത്. നീ സ്വർഗ്ഗത്തിൽ പ്രവേശിച്ചുകൊള്ളൂ എന്ന് അയാളോട് പറയപ്പെടുമ്പോൾ അവൻ പറയും. നാഥാ! ജനങ്ങൾ തങ്ങളുടെ ഇരിപ്പിടങ്ങളിൽ സ്ഥലം പിടിച്ചിരിക്കെ ഞാനെങ്ങനെ പ്രവേശിക്കും? തദവസരത്തിൽ അദ്ദേഹത്തോട് ചോദിക്കപ്പെടും: ഇഹലോകത്തെ രാജാക്കന്മാരിൽ ഒരു രാജാവിന്റെ അധീനത്തിലുള്ളത്ര വിസ്തൃതി നിനക്കുണ്ടായാൽ നീ തൃപ്തിപ്പെടുമോ? അന്നേരം അവൻ പറയും: നാഥാ! ഞാൻ അതുകൊണ്ട് തൃപ്തിപ്പെടും. അല്ലാഹു പറയും: എന്നാൽ അതും അതിന്റെ നാലിരട്ടിയും നിനക്കുണ്ട്. അഞ്ചാംപ്രാവശ്യം അവൻ പറയും. നാഥാ! ഞാൻ തൃപ്തിപ്പെട്ടു. അല്ലാഹു പറയും. എന്നാൽ ഇതും ഇതിന്റെ പത്തിരട്ടിയും നീ ആഗ്രഹിക്കുന്നതും നിന്റെ കണ്ണ് ആസ്വദിക്കുന്നതും നിനക്കുള്ളതാണ്. അവൻ പറയും. നാഥാ! ഞാൻ തൃപ്തിപ്പെട്ടു. മൂസാനബി (അ) ചോദിച്ചു: നാഥാ, സ്വർഗ്ഗവാസികളിൽ ആരാണ് ഉന്നതന്മാർ? അവൻ പറയും: എന്റെ കൈകൊണ്ട് ഞാൻതന്നെ പ്രതാപം നട്ടുവളർത്തുകയും അതിനെ മുദ്രചെയ്യുകയും ചെയ്തിട്ടുള്ളവരാണവർ. കണ്ണുകൾക്ക് കാണാനോ കാതുകൾക്ക് കേൾക്കാനോ മനുഷ്യഹൃദയങ്ങൾക്ക് ഊഹിക്കാനോ കഴിയാത്തത്താണ് നാം അവർക്കുവേണ്ടി തയ്യാർ ചെയ്തിട്ടുള്ളവ. (മുസ്ലിം)\nഅനസി(റ)ൽ നിന്ന് നിവേദനം: റസൂൽ(സ) പറഞ്ഞു: നിശ്ചയം സ്വർഗ്ഗത്തിൽ ചില അങ്ങാടികളുണ്ട്. വെള്ളിയാഴ്ച തോറും ജനങ്ങളവിടെ ചെല്ലും. അന്നേദിവസം വടക്കു നിന്ന് അടിച്ചുവീശുന്ന കാറ്റ് അവരുടെ വസ്ത്രങ്ങളിലും മുഖത്തും മണ്ണുവാരി വിതറും. ഉടനെ അവർ കൂടുതൽ സൗന്ദര്യവും കൗതുകവുമുള്ളവരായിത്തീരുന്നു. അവരുടെ ബന്ധുക്കൾ അവരോട് പറയും. നിശ്ചയം നിങ്ങൾക്ക് കൂടുതൽ സൗന്ദര്യവും സന്തോഷവും ലഭിച്ചിട്ടുണ്ട്. അവർ മറുപടി പറയും. അല്ലാഹുവാണ, ഞങ്ങൾ പോയശേഷം നിങ്ങളും സൗന്ദര്യമുള്ളവരും സുമുഖന്മാരുമായി മാറിയിട്ടുണ്ട്. (മുസ്ലിം)\nഅബൂസഈദും(റ) അബൂഹുറയ്‌റ(റ) യും നിവേദനം ചെയ്യുന്നു: റസൂൽ(സ) പറഞ്ഞു: സ്വർഗ്ഗവാസികൾ സ്വർഗ്ഗത്തിൽ പ്രവേശിച്ചാൽ ഒരാൾ വിളിച്ചുപറയും: നിങ്ങൾ എന്നെന്നും മരണപ്പെടാതെ ജീവിക്കുന്നവരാണ്. മാത്രമല്ല, നിങ്ങൾ എന്നും ആരോഗ്യമുള്ളവരായിരിക്കും. നിങ്ങൾ ഒരിക്കലും വൃദ്ധരാവുകയില്ല. സുഖലോലുപന്മാരായിരിക്കും. നിങ്ങളൊരിക്കലും ക്ലേശം അനുഭവിക്കുകയില്ല. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) പറഞ്ഞു: സ്വർഗ്ഗത്തിൽ നിങ്ങളിലേറ്റവും താഴെ നിലയിലുള്ളവനെപ്പറ്റി അല്ലാഹു ഇപ്രകാരം പറയുന്നതായിരിക്കും. നിങ്ങൾക്കാവശ്യമുള്ളത് നിങ്ങൾ ആഗ്രഹിച്ചുകൊള്ളൂ. അപ്പോൾ അതും ഇതും അവൻ ആഗ്രഹിക്കും. നിനക്ക് ആവശ്യമുള്ളതെല്ലാം നീ ആഗ്രഹിച്ച് കഴിഞ്ഞോ? എന്നവനോട് ചോദിച്ചാൽ അവൻ അതെ എന്ന് മറുപടി പറയും. തത്സമയം അല്ലാഹു പറയും. നീ ആഗ്രഹിച്ചതും അതിന്റത്രയുള്ളതും നിനക്കുണ്ട്. (മുസ്ലിം)\nസുഹൈബി(റ)ൽ നിന്ന് നിവേദനം: റസൂൽ(സ) പറഞ്ഞു: സ്വർഗ്ഗവാസികൾ സ്വർഗ്ഗത്തിൽ പ്രവേശിച്ചതിനു ശേഷം അല്ലാഹു ചോദിക്കും. കൂടുതൽ വല്ലതും നിങ്ങൾ ആഗ്രഹിക്കുന്നുവോ? അന്നേരം അവർ പറയും. ഞങ്ങളുടെ മുഖത്തെ നീ പ്രകാശിപ്പിച്ചില്ലേ? സ്വർഗ്ഗത്തിൽ നീ ഞങ്ങളെ പ്രവേശിപ്പിക്കുകയും നരകത്തിൽ നിന്ന് നീ രക്ഷിക്കുകയും ചെയ്തില്ലേ? (അതിൽ കൂടുതൽ മറ്റൊന്നും ഞങ്ങൾ ആഗ്രഹിക്കുന്നില്ല) തൽസമയം അല്ലാഹു ഹിജാബിനെ നീക്കം ചെയ്യും. (അപ്പോൾ അവർക്ക് റബ്ബിനെ കാണാൻ കഴിയും) തങ്ങളുടെ നാഥനിലേക്ക് നോക്കുന്നതിലുപരി ഇഷ്ടപ്പെട്ട മറ്റൊന്നും അവർക്ക് കൊടുക്കപ്പെട്ടിട്ടുണ്ടായിരിക്കുകയില്ല. (മുസ്ലിം)\n"https://ml.wikisource.org/w/index.php?title=തിരഞ്ഞെടുത്ത_ഹദീസുകൾ/വിവിധ_വിഷയങ്ങൾ&oldid=25855" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 17 ജൂൺ 2011, സമയം: 17:19\nഈ താൾ അവസാനം തിരുത്തപ്പെട്ടത്: 17:19, 17 ജൂൺ 2011.


സിറിയയിലെ യുദ്ധം ആസാദ് ഭരണകൂടത്തെ അട്ടിമറിക്കാനല്ല: തെരേസാ മേ - Chayakkada News\nസിറിയയിലെ യുദ്ധം ആസാദ് ഭരണകൂടത്തെ അട്ടിമറിക്കാനല്ല: തെരേസാ മേ\nലണ്ടൻ: സിറിയയിലെ യുദ്ധം ആസാദ് ഭരണകൂടത്തെ അട്ടിമറിക്കാനല്ലെന്ന് ബ്രിട്ടീഷ് പ്രധാനമന്ത്രി തെരേസാ മേ. സിറിയയിലെ ആഭ്യന്തര സംഘർഷത്തിൽ ഇടപെട്ടുകൊണ്ടുള്ള യുദ്ധമല്ല. ആസാദ് ഭരണകൂടത്തെ അട്ടിമറിക്കാനുമല്ല ആക്രമണം നടത്തുന്നതെന്നും തെരേസാ മേ പറഞ്ഞു. നിയന്ത്രിതവും കൃത്യമായ ലക്ഷ്യം മുൻനിർത്തിയുമുള്ള ആക്രമണമാണ് നടക്കുന്നത്. അതിനാൽ സാധാരണക്കാരായ ജനങ്ങൾ കൊല്ലപ്പെടില്ലെന്നും അവർ ചൂണ്ടിക്കാട്ടി.\nജാവലിൻ ത്രോയിൽ നീരജ് ചോപ്രയ്ക്കു സ്വർണം\nഗുസ്തിയിൽ ഇന്ത്യക്ക് രണ്ട് സ്വർണം കൂടി: സുവർണ നേട്ടം 23 ആയി


ആരോഗ്യ വിദഗ്ധരുടെ യോഗമാണ് തെരഞ്ഞെടുപ്പ് കമ്മീഷന് വിളിച്ചത്.\n15 Aug 2020 1:52 AM GMT\nകോവിഡ് വ്യാപന പശ്ചാത്തലത്തില് തദ്ദേശ തെര‍ഞ്ഞെടുപ്പ് നടത്തുന്ന കാര്യത്തില് നിര്‍ണായക യോഗം തിങ്കളാഴ്ച ചേരും. ആരോഗ്യ വിദഗ്ധരുടെ യോഗമാണ് തെരഞ്ഞെടുപ്പ് കമ്മീഷന് വിളിച്ചത്. തെരഞ്ഞെടുപ്പ് നടത്തുന്നത് സംബന്ധിച്ച സുപ്രധാന തീരുമാനം യോഗത്തില് ഉണ്ടായേക്കും. രാഷ്ട്രീയ പാര്‍ട്ടികളുടെ യോഗവും വേഗത്തില് ചേരാനാണ് കമ്മീഷന് ആലോചിക്കുന്നത്.\nഒക്ടോബര് അവസാനത്തോടെ രണ്ട് ഘട്ടമായി തെരഞ്ഞെടുപ്പ് നടത്താനായിരുന്നു കമ്മീഷന് ആലോചിച്ചിരുന്നത്. സെപ്തംബര് അവസാനത്തോടെ പ്രതിദിന രോഗികളുടെ എണ്ണം 10000ത്തിനും 20000നും ഇടയില് ആകുമെന്ന് കഴിഞ്ഞ ദിവസം ആരോഗ്യമന്ത്രി വ്യക്തമാക്കിയതോടെ തെര‍ഞ്ഞെടുപ്പ് എങ്ങനെ നടത്തുമെന്ന ആശങ്കയും ഉയര്‍ന്ന് വന്നിട്ടുണ്ട്. ഇക്കാര്യത്തില് ആരോഗ്യ വിദഗ്ധരുടെ അഭിപ്രായം തേടാനാണ് തെര‍ഞ്ഞെടുപ്പ് കമ്മീഷന് തിങ്കളാഴ്ച യോഗം വിളിച്ചത്. ആരോഗ്യ മേഖലയിലെ വിദഗ്ധരെ കൂടി പങ്കെടുപ്പിക്കണമെന്ന് ആവശ്യപ്പെട്ട് ആരോഗ്യ വകുപ്പ് ഡയറക്ടര് കമ്മീഷന് കത്ത് നല്‍കി. തിങ്കഴാഴ്ച നടക്കുന്ന യോഗത്തില് തെരഞ്ഞെടുപ്പ് നടത്തുന്നത് സംബന്ധിച്ച് ആരോഗ്യ വിദഗ്ധര് സ്വീകരിക്കുന്ന നിലപാട് നിര്‍ണായകമാണ്.\nതെരഞ്ഞെടുപ്പ് നടത്തുന്നെങ്കില് സ്വീകരിക്കേണ്ട മുന്നൊരുക്കങ്ങളും കോവിഡ് പ്രോട്ടോക്കാളും യോഗത്തില് ചര്‍ച്ചയ്ക്ക് വരും. കോവിഡ് നിയന്ത്രണ വിധേയമായാല് തെര‍ഞ്ഞെടുപ്പ് നടത്താമെന്ന പ്രതീക്ഷയില് ഉദ്യോഗസ്ഥരുടെ ട്രെയിനിങും വോട്ടര് പട്ടിക പുതുക്കലുമെല്ലാം നടന്ന് വരികയാണ്.\nTAGS :covid 19 Kerala Local Body Election 2020


Actress Attack Case Investigation Dileep Kerala Police: നടിയെ ആക്രമിച്ച കേസ്: തുടരന്വേഷണത്തിന്റെ പുരോഗതി റിപ്പോര്‍ട്ട് ഇന്ന് സമര്‍പ്പിക്കും | Indian Express Malayalam\nactress attack case investigation dileep kerala police\nഗൂഢാലോചനക്കേസില് കുറ്റാരോപിതന് ദിലീപ് അടക്കമുള്ളവരുടെ മുന്‍കൂര് ജാമ്യാപേക്ഷ ഹൈക്കോടതി നാളെ പരിഗണിക്കും\nUpdated: January 20, 2022 2:29:26 pm\nകൊച്ചി. നടിയെ ആക്രമിച്ച കേസില് തുടരന്വേഷണത്തിന്റെ പുരോഗതി സംബന്ധിച്ച റിപ്പോര്‍ട്ട് പ്രത്യേക അന്വേഷണസംഘം വിചാരണക്കോടതിയില് സമര്‍പ്പിച്ചു. സംവിധായകന് ബാലചന്ദ്രകുമാറിന്റെ വെളിപ്പെടുത്തലിന്റെ അടിസ്ഥാനത്തിലാണ് നിലവില് അന്വേഷണം പുരോഗമിക്കുന്നത്.\nറിപ്പോര്‍ട്ടിന്റെ പകര്‍പ്പ് കൈമാറണമെന്ന് ദിലീപ് ആവശ്യപ്പെട്ടു. എന്നാല് റിപ്പോര്‍ട്ട് ആവശ്യപ്പെടാന് ദിലീപിന് അര്‍ഹതയില്ലെന്ന് പ്രോസിക്യൂഷന് കോടിതിയല് പറഞ്ഞു. ദിലീപിന്റെ ഹര്‍ജി 25 ന് പരിഗണിക്കും. അന്വേഷണം പൂര്‍ത്തിയാകുന്നതുവരെ വിചാരണ നിര്‍ത്തി വയ്ക്കണമെന്നാണ് പ്രോസിക്യൂഷന്റെ അവശ്യം.\nഅന്വേഷണ ഉദ്യോഗസ്ഥന് ബൈജു പൗലോസിന്റെ കൈവശമുള്ള കേസുമായി ബന്ധപ്പെട്ട ദൃശ്യങ്ങള് കോടതിയില് സമര്‍പ്പിക്കണമെന്നാവശ്യപ്പെട്ടുള്ള കുറ്റാരോപിതന് ദിലീപിന്റെ ഹര്‍ജിയും 25 ന് പരിഗണിക്കും. ജയിലില് കഴിയുന്ന സുനില് കുമാറിനെ ചോദ്യം ചെയ്യാന് അനുമതി തേടിയുള്ള അന്വേഷണ സംഘത്തിന്റെ ഹര്‍ജി ഉത്തരവിനായി മാറ്റി.\nകേസിലെ പുതിയ സാക്ഷികളെ 22 മുതല് വിസ്തരിക്കാന് വിചാരണക്കോടതി അനുമതി നല്‍കി. നിലീഷ, കണ്ണദാസൻ, ഉഷ, സുരേഷ് എന്നിവരെയാണ് 22 ന് വിസ്തരിക്കുന്നത്. സത്യമൂർത്തിയെ 25 നും വിസ്തരിക്കും.\nഅതേസമയം, നടിയെ ആക്രമിച്ച സംഭവത്തില് അന്വേഷണ ഉദ്യോഗസ്ഥരെ അപായപ്പെടുത്താന് ശ്രമിച്ചെന്ന കേസില് ഉള്‍പ്പെട്ട ആറ് പേരെയും തിരിച്ചറിഞ്ഞതായി അന്വേഷണ സംഘം ഇന്നലെ അറിയിച്ചിരുന്നു. ദിലീപിന്റെ സുഹൃത്തും വ്യവസായിയുമായ ശരത്താണ് ആറാം പ്രതിയെന്നും പൊലീസ് പറയുന്നു. ദിലീപടക്കമുള്ളവരുടെ മുന്‍കൂര് ജാമ്യാപേക്ഷ ഹൈക്കോടതി നാളെ പരിഗണിക്കും.\nWeb Title: Actress attack case investigation dileep kerala police


കുട്ടി Vs Kid: October 2008\nവരൂ, ബ്ലോഗറോട് സംസാരിക്കൂ...\nഏതാനം ആഴ്ചകള്‍ക്ക് മുമ്പ് BBC യും CNN നും പ്രശസ്ത ബ്ലോഗര് ടോംകിഡുമായി നടത്തിയ ഇന്റര്‍വ്യൂവിന്റെ പ്രശസ്ത ഭാഗം ഇങ്ക്ലീഷ് അറിയാമ്പാടില്ലാത്ത ദാരിദ്രവാസികള്‍ക്ക് വേണ്ടി മലയാളത്തില്...\nചോദ്യം: എന്തുകൊണ്ടാണ് താങ്കള് കുറേ കാലമായി ബ്ലോഗില് നിന്നും വിട്ട് നിന്നത്?\nഉത്തരം: റേഷന് വാങ്ങാന് കാശ് വേണ്ടെ.ബ്ലോഗും കമന്റുകളും ഒരു കലത്തിലിട്ട് പുഴുങ്ങിയാല് കഞ്ഞിയാവില്ലല്ലോ\nചോ: താങ്കള് ബ്ലോഗ് നിര്‍ത്തിയത് കൊണ്ട് മാത്രം CPM കേരളത്തില് ഹര്‍ത്താല് നടത്തി, IT ഫീല്‍ഡ് മൊത്തത്തില് ഡൌണ് ആയി, ഡോളറിന് വിലയിടിഞ്ഞു, മീങ്കാരി ജാനു എലിപ്പനി വന്ന് തീര്‍ന്നു, കപ്പക്കാട്ടിലീപ്പന്റെ തെങ്ങ് ഇടിവെട്ടി പോയി, ബത്തേരിക്കടുത്തൊരു കൊടിച്ചി പട്ടി പള്‍സറ് കേറി ചത്തു. എന്തിനായിരുന്നു ഈ കൊടും ക്രൂരത?\nഉ: ബേസിക്കലി ടൈമില്ലായിരുന്നു ഒന്നിനും. “നായ ഓടിയിട്ടൊരു കാര്യോവില്ല, ഓട്ടം കൊണ്ടൊരു നേട്ടോവില്ല“ എന്ന് പറഞ്ഞപോലെ ആയിരുന്നു അവസ്ഥ.\nചോ: തിരക്കിന് കാരണം?\nഉ: ലോകത്തിലുള്ള സകല വിമാന കമ്പനികള്‍ക്കും കരാറെടുത്ത് വിമാനവും അതിന് വേണ്ട സ്പെയര് പാര്‍ട്സും ഡിസൈന് ചെയ്ത് കൊടുക്കുന്ന ഒരു കമ്പനിയില് നിന്നൊരു ഓഫര്. ബോയിങ്ങിനും എയര് ബസിനും വേണ്ടി പുതിയ പുതിയ ഫ്ലൈറ്റുകള് ഡിസൈന് ചെയ്യല്, ദിവസോം രണ്ടും മൂന്നും ഫ്ലൈറ്റ് വരെ ഡിസൈന് ചെയ്ത സമയമുണ്ട്.\nചോ: റിയലീ? താങ്കള് എങ്ങനെയാണ് ഒരു വിമാനം ഡിസൈന് ചെയ്യുന്നത്?\nഉ: സിമ്പിളല്ലേ? ഒരു വിമാനത്തിന് അടിസ്ഥാനമായി വേണ്ട കാര്യങ്ങള്: ഒരു A3 ഷീറ്റോ A4 ഷീറ്റൊ (പാസഞ്ചേര്‍സിന്റെ എണ്ണമനുസരിച്ച് എടുകുക) ഒരു റബര് ബാന്‍ഡും ബ്ലേഡും ധാരാളം. സ്കെച്ച് പേന ഉപയോഗിച്ച് നിങ്ങളുടെ ഫ്ലൈറ്റ് കൂടുതല് മനോഹരമാക്കാം\nചോ: താങ്കള് ഈ ഫീല്‍ഡില് ഇറങ്ങിയതോടെ LIC കാരുടെ വരുമാനം കൂടി എന്ന് കേട്ടു?\nഉ: വീട്ടുകാരെങ്കിലും രക്ഷപെട്ടോട്ടെ എന്ന് കരുതി കാണും യാത്രക്കാര്.\nചോ: ഇപ്പൊ പിന്നേം ബ്ലോഗ് തുടങ്ങാന് കാരണം?\nഉ: ഇപ്പൊ സ്വന്തമായി ലാപ് റ്റോപ്പും റൂമില് ഇന്റെര്‍നെറ്റും ഉണ്ട് (ജീവിതം പുരോഗമിച്ചു). ഒറ്റക്കാണ് താമസം. സോ...വേറെ പണിയൊന്നുമില്ല. പിന്നെ കാശ് മുടക്കില്ലാതെ പബ്ലിസിറ്റിയും കിട്ടും.\nചോ: വേറെ പണിയൊന്നുമില്ലെങ്കില് വല്ല പറമ്പ് കിളക്കാനെങ്കിലും പൊക്കൂടെ? പത്ത് കാശെങ്കിലും കിട്ടും. മനുഷ്യന് ഉപകാരം ഉള്ള വല്ല കാര്യവും ചെയ്യ് ഹേ..\nഉ: മനുഷ്യന് അപ്പം കൊണ്ട് മാത്രമല്ലല്ലോ ജീവിക്കുന്നത്. മൊട്ടക്കറീം വേണ്ടെ?\nചോ: ഇനീം തുടര്‍ന്ന് എഴുതുവൊ?\nഉ: എന്തിനാ പോലും?\nഉ: ആക്കല്ലേ, ആക്കല്ലേ...ഒത്തിരി അങ്ങ് ഒണ്ടാക്കല്ലേ. സമയവും സൌകര്യവും കിട്ടിയാ എഴുതും. സൌകര്യമുള്ളവര് വായിക്കുക. സൌകര്യമുള്ളവര് കമന്റിടുക. ആര് വായിച്ചാലും ഇല്ലെങ്കിലും കമന്റിട്ടാലും ഇല്ലെങ്കിലും ഞാനെഴുതും.\nചോ: കലിപ്പിലാണെന്ന് തോന്നുന്നു?\nഉ: അങ്ങനെ തോന്നുന്നത് എന്റെ കുറ്റമല്ല.\nചോ: “വാളെടുത്തവനെല്ലാം വെളിച്ചപ്പാട്, നാലക്ഷരം കൂട്ടി എഴുതുന്നവനെല്ലാം കവി“ ഇതാണിപ്പൊ മലയാള ബ്ലോഗിന്റെ അവസ്ഥ. കൊടകരയും ചില്ലറയും ബെര്‍ളിയും പോലെയുള്ളവരുടെ ചുവട് പിടിച്ച് താങ്കളെ പോലുള്ള ലൊട്ട് ലൊടുക്ക് ബ്ലോഗേര്‍സ് ആണ് ബ്ലോഗിന്റെ നിലവാരം കുറക്കുന്നതെന്ന് പറഞ്ഞാല് നിഷേധിക്കാനാവുമോ?\nഉ: ഞാന് ഒന്ന് ചോദിച്ചോട്ടെ? നമ്മുടെ നാട്ടില് യേശുദാസിന് മാത്രം പാട്ട് പാടിയാ മതിയൊ? കൊതുകിനും കാണില്ലേ ക്രിമികടി.\nചോ: താങ്കള് പലയിടത്ത് നിന്നും കോപ്പി അടിച്ച് എഡിറ്റ് ചെയ്താണ് പുതിയ ബ്ലോഗ് ഒപ്പിക്കുന്നതെന്ന് ജനം പറയുന്നതില് എത്ര മാത്രം സത്യമുണ്ട്?\nഉ: പട്ടിയിറച്ചി ചിക്കന് മസാല ഉപയോഗിച്ച് കറി വെച്ചാ ചിക്കന് കറി ആവോ?\nഉ: അത് താങ്കളുടെ വിദ്യാഭാസക്കുറവ്\nചോ: നിലവാരം കുറഞ്ഞ തമാശകള് ആണല്ലോ താങ്കളുടെ ബ്ലോഗ് മുഴുവന്?\nഉ: നിലവാരം ഉള്ള സാധനങ്ങള് ആണ് താങ്കള്‍ക്ക് വേണ്ടതെങ്കില് പദ്മരാജന്റെയോ എം ടി വാസുദേവന് നായരുടേയൊ ഓ വി വിജയന്റെയോ ബുക്ക് വാങ്ങി വായിക്കണം\nചോ: താങ്കള് ഇങ്ക്ലീഷിലും അഭ്യാസം തുടങ്ങിയെന്ന് കേട്ടു. എന്തിനായിരുന്നു അത്?\nഉ: ഓരോ സമയത്ത് ഓരോ കഴപ്പ്\nചോ: പറ്റുന്ന പണിക്ക് പോയാ പോരെ? അറിയാമ്പാടില്ലാത്ത ഭാഷേലാ എഴുത്തും കുത്തും?\nഉ: എനിക്ക് ഇങ്ക്ലീഷ് അറിയാമ്പാടില്ലെന്ന് പറഞ്ഞവനെ തല്ലണം. എന്റെ നാട്ടില് (ചട്ടിവയലില്) എല്ലാരും ഇങ്ക്ലീഷ് ആണ് സംസാരിക്കുന്നത്. വെള്ളമടിച്ച് ചട്ടിവയല് അങ്ങാടീ കെടന്ന് അലമ്പുണ്ടാക്കിയ ഓട്ടോ ഡ്രൈവര് സുരേഷിനോട് തെങ്ങ് കേറുന്ന ചാത്തപ്പന് ചേട്ടന് ഇങ്ങനെയാണ് പ്രതികരിച്ചത് “You hairs, if you drink water, then you have to lie in stomach,\ndont go to climb someone's chest” പുള്ളിക്കാരന് ഉദ്ദേശിച്ചത് “എടാ മ__രുകളെ വെള്ളമടിച്ചാല് വയറ്റി കിടക്കണം, വല്ലോന്റെം നെഞ്ചത്ത് കേറാന് പോവരുത്“ എന്നാണ്. എന്തിന് പശൂനെ കറക്കാന് വരുന്ന തങ്കമണി “I am going to rotate the cow” എന്ന് പറയുന്നത് കേട്ടാണ് ഞാന് ദിവസവും എണീറ്റിരുന്നത്.\nചോ: ബാങ്ക്ലൂരിലെ ഏറ്റവും വല്യ തമാശക്കാരന് താങ്കളാണെന്ന് കേട്ടു?\nഉ: ശരിയായിരിക്കും. Humour Science ആയിരുനു കോളേജില് എന്റെ മെയിന്.\nചോ: മൈസൂറില് വളരെ ഡൌണ് റ്റു എര്‍ത്ത് ആയിട്ടാണ് ജീവിച്ചിരുന്നതെന്നും ഇപ്പൊ ഭയങ്കര ജാഡയാണെന്നും കേട്ടു?\nഉ: മൈസൂറില് ഞാന് തറയിലാണ് കിടന്നുറങ്ങിയിരുന്നത്. ഇന്നെന്റെ കയില് കാശുണ്ട്. കട്ടില് വാങ്ങി. അതുകൊണ്ടെനിക്ക് “ഡൌണ് റ്റു എര്‍ത്ത്“ ആവണ്ട ആവശ്യമില്ല.\nചോ: ഓണ്‍സൈറ്റ് കിട്ടിയതോടെ നിങ്ങള് ആവശ്യത്തിലധികം ഫോട്ടോസ് ഓര്‍കുട്ടില് അപ് ലോഡ് ചെയ്ത് ആള്‍ക്കാര്‍ക്ക് ടെന്‍ഷന് ഉണ്ടാക്കുകയും അത് മൂലം ബാങ്ക്ലൂരില് പകുതിയിലധികം പേര്‍ക്ക് ഉറക്കം വരെ നഷ്ടപ്പെട്ടെന്ന് കേട്ടു?\nഉ: അഹങ്കരിക്കുക എന്നത് ഓണ്‍സൈറ്റുകാരുടെ ജന്മാവകാശമാണ്. ഓരോ ഫോട്ടോ എടുക്കുമ്പോഴും ഓര്‍കുട്ട് മാത്രമായിരുന്നു എന്റെ മനസില്. പിന്നെ എനിക്കൊന്നേ പറയാനുള്ളൂ “ഓണ്‍സൈറ്റ് കിട്ടിയവരേയും വിമാനത്തില് കയറി പോയവരെയും പോയവരെയും ബഹുമാനിക്കാന് പഠിക്ക്.“\nചോ: പിന്നെന്താ ഒരു താമസം?\nഉ: സത്യം പറയാമല്ലോ ബാങ്ക്ലൂരിലെ സകല പെമ്പിള്ളേരും എന്നെ കെട്ടണമെന്നും പറഞ്ഞ് പുറകേ നടക്കുകയാണ്. ഞാനാകെ കണ്‍ഫ്യൂഷനിലാ.\nചോ: ഫാവി ഫാര്യയേപറ്റിയുള്ള സങ്കല്പം?\nഉ: ഐശ്വര്യ റായീടെ അത്ര സൌന്ദര്യമില്ലെങ്കിലും കത്രീന കൈഫിനെകാലും ഒട്ടും കുറയരുത്.\nചോ: അത് വല്ലതും നടക്കുവോ?\nചോ: അല്ല, കത്രീന കൈഫിനെ കെട്ടുന്നത്\nഉ: വല്ലവനും കൈയിട്ട് കുഴച്ച ചോറ് ഞാന് ഉണ്ണാറില്ല!!!\nചോ: നസ്രാണികള് പൊതുവേ സ്ത്രീധനത്തോട് ആക്രാന്തം ഉള്ള ടീമാണെന്ന് ആക്ഷേപമുണ്ടല്ലൊ. എന്താണ് താങ്കളുടെ നിലപാട്?\nഉ: സ്ത്രീധനത്തോട് എനിക്ക് തീരെ യോജിപ്പില്ല. വളരെ പ്രാക്രുതമായ ഒരേര്‍പ്പാടല്ലേ അത്? പക്ഷെ ഷെയര്. അത് കിട്ടിയിരിക്കണം. പത്ത് ലക്ഷവും ഹോണ്ട സിറ്റിയും ആണ് ഇപ്പൊഴതെ മാര്‍കറ്റ് വില. പെണ്ണ് രണ്ട് പെറ്റതാണെങ്കിലും കാശ് രൊക്കം കിട്ടിയിരിക്കണം. കാശുള്ളവന് വെട്ടുവേം വിഴുങ്ങുവേം അതില്ലാത്തോന് ഞൊട്ടുവേം ഞൊണയുവേം ചെയ്യും. ഏത് കോത്താഴതെ ത്രേസ്യ എന്തൊക്കെ പറഞ്ഞാലും.\nചോ: എന്താണ് താങ്കളുടെ ഹൈറ്റിന്റെ രഹസ്യം?\nഉ: ഒരു കാലത്ത് റബ്ബറിന്റെ വില വല്ലാണ്ട് ഇടിയുകയും വെട്ടുകാരന്റെ കൂലിക്കുള്ള കാശ് പോലും കിട്ടാതെ വരുന്ന അവസ്ഥയുണ്ടായിരുന്നു. അപ്പൊ റബര് പാലും കോമ്പ്ലാനും കുടിച്ച് വീട്ടിന് മുന്നിലെ മാവില് തൂങ്ങി കിടക്കുമായിരുന്നു. ഐ ആം എ കോമ്പ്ലാന് ബോയി യൂ നോ?\nചോ: എന്താണ് താങ്കളുടെ ഫ്യൂച്ചര് പ്ലാന്‍സ്?\nഉ: ഇനി കുറച്ച് നേരം കിടന്നുറങ്ങണം. വൈകിട്ട് എണീറ്റ് പറ്റിയാ ഒരു പടം കാണാന് പോവും. എന്നിട്ട് ഭക്ഷണം കഴിച്ച് വീണ്ടും കിടന്നുറങ്ങും. അതാണെന്റെ ഭാവി പരിപാടി.\nചോ: താങ്കള് ഇത്രയും പറഞ്ഞതില് എന്തെങ്കിലും സത്യമുണ്ടൊ?\nഉ: കുച്ച് നഹി\nPosted by Tomkid! at 4:05 AM 15 comments: Links to this post


അവധിക്ക് നാട്ടില് വന്നപ്പോള് 13കാരിയെ പീഡിപ്പിച്ചു, ശേഷം സൗദിയിലേക്ക് കടന്നു ; കൊല്ലം ഓച്ചിറ സ്വദേശിയെ ഇന്റര്‍പോള് പിടികൂടി\nറിയാദ് : അവധിക്കു നാട്ടില് വന്നപ്പോള് 13-കാരിയെ പീഡിപ്പിച്ച് സൗദിയിലേയ്ക്ക് കടന്ന പോക്‌സോ കേസ് പ്രതിയെ അറസ്റ്റ് ചെയ്തു. കൊല്ലം ഓച്ചിറ സ്വദേശി സുനില്‍കുമാര് ഭദ്രനെ (39) ആണ് കഴിഞ്ഞ ദിവസം ഇന്റര്‍പോളിന്റെ സഹായത്തോടെ പിടികൂടിയത്.\nകൊല്ലം സിറ്റി പോലീസ് കമീഷണര് മെറിന് ജോസഫിന്റെ നേതൃത്വത്തിലുള്ള സംഘമാണ് അറസ്റ്റ് ചെയ്തത്. ഇന്ത്യയും സൗദി അറേബ്യയും കരാറുണ്ടാക്കിയ ശേഷം ആദ്യമായാണ് ഒരു ഇന്ത്യന് വനിതാ പോലീസ് ഓഫീസര് ഇത്തരമൊരു ദൗത്യത്തിന് നേതൃത്വം നല്‍കുന്നത്. ഇന്ന് പുലര്‍ച്ചെ 1.30-ഓടെയാണ് പോലീസ് സംഘം പ്രതിയുമായി നെടുമ്പാശ്ശേരി വിമാനത്താവളത്തില് എത്തിയത്.


എബിവിപി നേതാവിന് ചോദ്യപേപ്പര് ചോര്‍ത്തിക്കൊടുത്തു - Janayugom Online\nHome / News / India / എബിവിപി നേതാവിന് ചോദ്യപേപ്പര് ചോര്‍ത്തിക്കൊടുത്തു\nഎബിവിപി നേതാവിന് ചോദ്യപേപ്പര് ചോര്‍ത്തിക്കൊടുത്തു\nPosted on February 06, 2019, 10:13 pm\nഹൈദരാബാദ്: ഹൈദരാബാദ് കേന്ദ്ര സര്‍വകലാശാലയിലെ പിഎച്ച്ഡി എന്‍ട്രന്‍സ് ചോദ്യപേപ്പര് ചോര്‍ത്തി നല്‍കിയെന്ന് ആരോപിച്ച് വിദ്യാര്‍ഥി പ്രതിഷേധം. യൂണിവേഴ്‌സിറ്റിയിലെ പൊളിറ്റിക്കല് സയന്‍സ് വിഭാഗത്തിലെ പിഎച്ച്ഡി എന്‍ട്രന്‍സ് ചോദ്യപേപ്പര് എബിവിപി വിദ്യാര്‍ഥി നേതാവിനായി ചോര്‍ത്തി നല്‍കിയെന്നാണ് പരാതി. വിവരം പുറത്തുവന്നതോടെ, പ്രതിഷേധവുമായി രംഗത്ത് വന്നിരിക്കുകയാണ് വിദ്യാര്‍ഥി സംഘടനകള്. എന്നാല് ആരോപണം അടിസ്ഥാനരഹിതമാണെന്ന് പരീക്ഷാ കണ്‍ട്രോളര് ദാവേശ് നിഗം പറഞ്ഞു.\nവിഷയത്തില് വിശദമായ അന്വേഷണം വേണമെന്നാണ് വിദ്യാര്‍ഥികളുടെ ആവശ്യം. 2018–19 കാലയളവില് യൂണിവേഴ്‌സിറ്റില് നടന്ന പ്രവേശന പരീക്ഷയുടെ ചോദ്യപേപ്പര് ചോര്‍ന്നുവെന്നാണ് പരാതി. ഡിപ്പാര്‍ട്ട്‌മെന്റില് പുതുതായി ചേര്‍ന്ന ഒരു അസിസ്റ്റന്റ് പ്രൊഫസറുടെ നേതൃത്വത്തിലാണ് ചോദ്യപേപ്പര് ചോര്‍ത്തി നല്‍കിയതെന്ന് വിദ്യാര്‍ഥികള് പറയുന്നു. ആരോപണ വിധേയനായ പ്രൊഫസര് നേരത്തെ ഹൈദരാബാദ് ഒസ്മാനിയ യൂണിവേഴ്‌സിറ്റിയിലെ എബിവിപി പ്രവര്‍ത്തകനായിരുന്നു.\nഎന്നാല് എട്ട് മാസം മുമ്പ് നടന്ന പരീക്ഷയുടെ പേരില് ഇപ്പോള് പരാതി ഉയര്‍ന്നത് എന്തടിസ്ഥാനത്തിലാണെന്ന് പരീക്ഷാ കണ്‍ട്രോളര് ചോദിച്ചു. ആരോപണത്തിന് തെളിവുകള് ഒന്നുമില്ലെന്നും അദ്ദേഹം പറയുന്നു. അതിനിടെ പരാതി അന്വേഷിക്കാന് പൊളിറ്റിക്കല് സയന്‍സ് ഡിപ്പാര്‍ട്ട്‌മെന്റ് പ്രത്യേക കമ്മറ്റി രൂപീകരിച്ചിട്ടുണ്ട്. കൂടാതെ പിഎച്ച്ഡിക്ക് തെരഞ്ഞെടുക്കപ്പെട്ടവരുടെ പേരുകളടങ്ങിയ ലിസ്റ്റ് വെബ്‌സൈറ്റില് നിന്നും പിന്‍വലിച്ചിട്ടുമുണ്ട്. എന്നാല് ഇതേ കുറിച്ച് തനിക്കറിയില്ലെന്ന് പരീക്ഷാ കണ്‍ട്രോളര് പ്രതികരിച്ചു.\nഗുഡ്‌സ് വാഹനത്തില് കടത്താന് ശ്രമിച്ച ഒന്നേകാല് കോടിയിലധികം കുഴല്‍പ്പണം പിടികൂടി\nവാഹനാപകടം: ചികിത്സയിലിരുന്ന യുവാവ് മരിച്ചു\nകോവിഡ് 19 പരത്താൻ ആഹ്വാനം; ഇന്‍ഫോസിസ് ജീവനക്കാരൻ അറസ്റ്റില്\nSree / Mar 28\nThampy / Mar 28\nജനങ്ങൾ ജിവിക്കുന്നത് ഭയപ്പാടോടെയെന്ന് രാഹുൽ ബജാജ്


നിങ്ങൾ കുഞ്ഞുങ്ങളോട് ഒരിക്കലും ചെയ്യാൻ പാടില്ലാത്ത6കാര്യങ്ങൾ ഇതാ!!!\nUpdated: Tuesday, September 15, 2020, 17:14 [IST]\nകുഞ്ഞുങ്ങൾ ഈശ്വരന്റെ വരദാനമാണെന്ന് കരുതുന്നവരുണ്ട്. നിങ്ങളുടെ കുഞ്ഞ് ആദ്യത്തെ കൺമണിയാണെങ്കിൽ കുഞ്ഞിനെ സംബന്ധിച്ച് നിരവധി സംശയങ്ങൾ ചിലപ്പോൾ നിങ്ങൾക്ക് ഉണ്ടായേക്കാം. നിരവധി പേരോട് നിങ്ങൾ സഹായങ്ങൾ ചോദിക്കാനും സാധ്യതയുണ്ട്. എന്നാൽ ചില കാര്യങ്ങൾ നിങ്ങൾ നിങ്ങളുടെ കുഞ്ഞിനോട് ഒരിക്കലും ചെയ്യാൻ പാടില്ലാത്തതാണ്.\nചിലപ്പോൾ നിങ്ങൾ അറിയാതേയോ അല്ലെങ്കിൽ നിങ്ങൾക്ക് പറഞ്ഞു തന്നവരുടെ അറിവില്ലായ്മയോ മൂലമാകാം. എന്തായാലും ഇത്തരം കാര്യങ്ങൾ ശ്രദ്ധിക്കേണ്ടത് അത്യാവശ്യമാണ്. കുഞ്ഞിന്റെ ജനനസമയത്ത് അമ്മയുടെ ആദ്യത്തെപാലാണ് കുഞ്ഞിന് നൽകേണ്ടത്. എന്നാൽ പലരും ഇത് പിഴിഞ്ഞ് കളയാൻ നിങ്ങളെ നിർദ്ദേശിച്ചേക്കാം. എന്നാൽ ഒരിക്കലും ഇത് ചെയ്യാൻ പാടുള്ളതല്ല.\nകുഞ്ഞുങ്ങൾക്ക് ആറ് മാസം വരെ മുലപ്പാൽ മാത്രമേ നൽകാവൂ.\nഅല്ലാതെ മറ്റ് സാധനങ്ങൾ കുഞ്ഞിന് നാക്കിൽ വച്ച് നൽകരുത്. കുഞ്ഞിനെ കുളിപ്പിക്കാൻ വരുന്നവർ കുഞ്ഞിന് നെഞ്ച് ഉടയ്ക്കുക എന്ന പ്രവർത്തിയുണ്ടാകും ഇത് ഒരിക്കലും ചെയ്യരുത്. ഇത് കുഞ്ഞിന് ഇൻഫെക്ഷൻ ഉണ്ടാക്കും. കുഞ്ഞിന് ആറുമാസത്തിനു ശേഷം മാത്രമേ കട്ടിയുള്ള ആഹാരങ്ങൾ നൽകാൻ പാടുള്ളൂ. കുഞ്ഞിനെ അപകടകരമായ രീതിയിൽ എടുക്കരുത്. അത് അവരുടെ ജോയ്ന്റുകൾക്ക് ക്ഷതം വരുത്തിയേക്കാം. കുഞ്ഞുങ്ങളുടെ കാര്യത്തിൽ ഇതെല്ലാം ശ്രദ്ധക്കേണ്ടത് അത്യാവശ്യമാണ്.


പണ്ട് കൂട്ടിക്കുറച്ച കടലാസ്സു കഷ്ണത്തില്\nഹരണ ഫലം തിന്ന ഉത്തരങ്ങള്.\nശിഷ്ട്ടം കൂട്ടാന് മറന്നു ഫലത്തെ ,\nചുവന്ന വര തിന്ന നാളുകള്.\nഅര മാര്‍ക്കിനായി ടീച്ചറിന്റെ വാലില് തുങ്ങിയ ദിനങ്ങള്!!\nഇന്ന് തൊട്ടു കൂട്ടുന്ന ഡിജിറ്റല് മാനങ്ങള് !\nശിഷ്ട്ടവും മിച്ചവും ബാക്കി വെക്കാതെ\nചുവന്ന മഷിക്ക് തിന്നാന് തെറ്റ് അവശേഷിപ്പിക്കാതിരിക്കവേ\nവിശന്നു മരിക്കുന്നത് മനസ്സോ മനക്കണക്കോ ???\nഗദ്യ കവിത ചിന്തകള് വട്ട് വികാരം\nLabels: ഗദ്യ കവിത ചിന്തകള് വട്ട് വികാരം\najith November 2, 2012 at 12:07 AM\nGireesh KS November 2, 2012 at 7:27 AM\nപ്രിയസുഹൃത്തെ, ശരിയാണല്ലോ പലതും മരിച്ചിടുന്നു നമ്മളറിയാതെ. നന്നായി എഴുതി ആശംസകള്\nPrins//കൊച്ചനിയൻ November 4, 2012 at 3:16 PM\nസാങ്കേതികതയുടെ വരവ് മനുഷ്യന്റെ അധ്വാന ഭാരം കുറച്ചു.\nഅതിനൊപ്പം ചിന്തിച്ച യുക്തിയുക്തമായി പ്രവർത്തിക്കാനുള്ള\nകഴിവും. എങ്കിൽപ്പോലും അതിനെ ഒഴിവാക്കാൻ കഴിയാത്ത\nsumesh vasu November 5, 2012 at 6:06 PM\nശിഷട്ടം അക്ഷരതെറ്റ് തിരുത്തുമല്ലോ.. കവിത നന്ന്\nചിരുതക്കുട്ടി/chiruthakutty November 5, 2012 at 9:35 PM